
Praefatio. 


ante  Ciceronis  aetatem  philosophiam  neque  gra- 
tam  fuisse  Romanis,  neque  apud  eos  ortam,  sed  a 
Graecis  Romani  pervenisse,  omnibus  est  notum,  neque 
mihi  animus,  hac  de  re  loqui.  Id  solum  comme- 
morare velim,  jam  primis  literarum  latinarum  tem- 
poribus nonnullos  philosophiae  vacasse,  quorum  tamen 
perpauci,  quae  studiis  intellexerant,  literis  raandarunt, 
ita  ut  praeter  aliquot  fragmenta  a  posterioribus  scri- 
ptoribus  nobis  servata  nihil  habeamus.  Ciceronis 
demum  temporibus  philosophorum  doctrina  gratior 
facta  est  Romanis,  ut  vel  honestissimi  cives  ad  ejus 
studium  refugerent.  Quodsi  quaerimus,  unde  factum 
sit,  ut  ea  aetate  permulti  philosophiae  studiis  vacarint, 
facile  perspiciemus,  eum  fuisse  reipublicae  statum,  ut 
unius  Consilio  atque  cura  gubernaretur  omnesque» 
qui  rempublicam  administrare  non  possent,  ad  ani- 
morum  dolores  sanandos  in  philosophiam  incumberent. 
Quorum  omnium,  qui  latine  philosophiam  docuerunt, 
princeps  fuit  Cicero,  qui  ei,  quae  Romae  peregrinari 
tantum  videbatur,  quasi  civitatem  dedit.  — 

Nostris  adhuc  temporibus   permulti  exstant   ejus 
de  philosophia  libri,  qui  jam  ab  ejusdem  aetatis  ho- 

minibus  et  viris  aetate  proximis  summo  studio  lege- 
bantur,  et  nostro  quoque  tempore  studiosissime  retra- 
ctantur;  quo  factum  est,  ut  de  Ciceronis  literis 
multa  diversi  generis  opuscula  suppeditent,  et  de 
nullo  scriptore  tanta  librorum  multitudo  composita 
sit,  quanta  de  nostro.  — 

Si  vero  quaerimus,  cur  in  tantam  hominum  do- 
ctissimorum  commenda tionem  venerit  Cicero,  facilis 
et  prompta  est  responsio.  Sunt  enim  plures  rationes, 
quibus  effectum  est:  diligentia  et  copia  elocutionis, 
solertia  pertractationis,  doctrinae  salubritas  atque 
temperantia.  Fuit,  ut  ajunt,  Ciceroni  sanitas  quae- 
dam  animi  a  natura  innata  atque  hominum  usu  cor- 
roborata, quae  imprimis  effecit,  ut  in  virtutum  via 
ostendenda  veram  naturae  humanae  conditionem  se- 
queretur,  neque  minus  recte  vitiorum  originem  ape- 
riret.  Accedit,  quod  non  versabatur  in  aliquo  certo 
literarum  genere,  neque  in  una  re,  vel  in  arte  ora- 
toria, vel  in  philosophia  quasi  tabernaculum  vitae 
collocabat,  sed  varia  studiorum  genera  aggressus  est, 
quam  ob  rem  inter  multa  alia  diversi  argumenti 
scripta  librum  consolationis  seu  de  luctu  minuendo 
confecit,  ut  sibi  aliisque,  qui  in  maerore  jacerent, 
solatio  esset  praeceptis  ex  philosophia  et  vitae  usu 
petitis.  Omnium  quidem  antiquorum  communis  fuit 
sententia,  vitam  postponendam  esse  morti;  nihilo- 
minus  in  luctu  erant,  si  quid  adversi  iis  accidit. 
Neque  tamen  defuit  maerentibus  auxilium.  Philo- 
sophi  enim  piane  omnes  opitulari  atque  solatia  afferre 
iis,    qui    in    calamitatibus    versabantur,    doloremque 

minuere  studebant;  quo  factum  est,  ut  complura 
opera  exsisterent,  quibus  de  dolore  et  morte  ita  age- 
bant,  ut  magnam  non  esse  calamitatem,  qua  oppri- 
merentur  maerentes,  demonstrarent  atque  ita  doloribus 
afflictos  consolarentur.  Dolendum  est  nobis,  ex  tanto 
ejusmodi  argumenti  scriptorum  numero  tam  pauca 
ad  nostram  integra  pervenisse  aetatem,  ut  de  pluri- 
mis  non  possit  judicari  nisi  ex  paucis-  iisque  saepis- 
sime  mutilatis  fragmentis,  qua  re  effìcitur,  ut  piane 
nos  lateat,  quibus  maxime  rationibus  atque  argu- 
mentis  ad  sedandos  dolores  usi  sint  et  quomodo 
diversam  singulorum,  qui  maereant,  indolem  in  con- 
solando respexerint.  Neque  minus  profecto  dolemus, 
quod  ne  Ciceronis  quidem  consolatio  commune  anti- 
quorum librorum  naufragium  evaserit;  sed  quo  nos 
ipsi  consolemur,  habemus,  quum  fragmenta  quaedam 
libri  licet  paucissima  in  Hieronymi,  Lactantii  libris, 
in  ipsiusque  Ciceronis  Tusculanis  disputationibus  ser- 
vata, ad  nostra  pervenerint  tempora.  Quum  autem 
ad  literarum  historiam  non  solum  integra  nobis  ser- 
vata scripta,  sed  etiam  libri,  quorum  fragmenta  tan- 
tum exstant,  pertineant,  quumque  naufragia  colligere 
lacunasque  explere,  ut,  quoad  fieri  possit,  solidam 
librorum  effigiem  habeamus,  philologorum  sit,  jam  pri- 
dem  Fridericus  Schneider,  praeceptor  olim  mihi 
amicissimus  doctissimusque,  omnis  industriae  nervos 
intendit,  ut  damnum  expleret.  Quod  quum  equidem, 
quia  nonnullas  res  invenisse  mihi  videor,  de  quibus 
non  idem  sentio  cum  Schneidero,  item  agere  velim, 
id  mihi  videtur  faciendum,    ut  fragmenta    restituam 

eaque  sic  exigam,  ut  quaeram,  quid  a  Cicerone 
scribi  potuerit,  et  quid  eum  scripsisse  testimonia 
argumentaque  ostendant,  quo  melius  ejus  consolandi 
ratio  appareat.  Quae  si  fecero  remque  ipsam  ac- 
curatius  examinavero,  satis  fecisse  mihi  videor  priori 
dissertatiunculae  parti.  — 

Altera  autem  nobis  restat  pars.  Inter  omnes 
eruditos  constat,  fere  nullum  antiquum  scriptorem 
nobis  esse  superstitem  atque  servatum,  quin  multas 
depravationes  vel  librariorum  aliorumque  hominum 
incuria  vel  fraude  expertus  sit,  ita  ut  libri  variis 
ègi^rjfiaaw  atque  additamentis  sint  deformati  *).  Neque 
vero  additamenta  solum,  sed  saepissime  etiam  integra 
opera  sub  ementito  alicujus  scriptoris  nomine  con- 
fecerunt  falsarii,  ducti  quadam  vanae  gloriolae  cupi- 
dine,  quum  facillime  sese  posteritati  tradi  putarent, 
si  aliorum  et  clarorum  quidem  scriptorum  nominibus 
libri  sui  circumferrentur.  Atque  multo  facilius  erat, 
integra  opera  conficere,  quam  locum  aliquem  libris 
genuinis  inserere,  quum  saepissime  essent  descripti, 
neque  in  omnes  falsarii  verba  irrepere  possent  spuria. 
Una  nos  adjuvat  res  in  quaestionibus,  utrum  vera 
atque  genuina  scripta  sint  ejus,  cujus  sub  nomine  cir- 
cumferuntur,  necne;  plurima  enim  opera  scriptoribus 
antiquis  supposita  eam  habent  sermonis  formam,  quae 
ab  illorum  similitudine  longe  abest;  saepissime  quo- 
que argumentum  tale,    ut   falsarium   neque   scribendi 


1)  cf.  G.  Pinzger,  de  vv.  spuriis  et  male  suspectis  in  Juvenal. 
satiris  diss.    Vraiisl.  1827.  pg.  1, 

generis  vestigia  neque  temporis  indicia  semper  occul- 
tare studuisse  manifestimi  sit.  Non  omnes  enim  libri 
sub  nomine  ementito  nobis  servati  originem  debent 
fraudi,  sed  saepius,  opinor,  accidit,  ut  opera  quaedam 
ab  auctoribus  non  in  fraudem,  sed  exercitationis  et 
stili  gratia  componerentur ,  quibus  scriptis  postea, 
longo  intervallo  interjecto,  ab  aliis  viris,  postquam 
ipsi  in  errorem  sunt  inducti,  clarissimorum  scripto- 
rum  nomina  dabantur.  —  Quibus  in  scriptoribus, 
quorum  nomine  saepissime  falsarii  et  auctores  male 
sunt  usi,  ut  sui  ingenii  fetus  falso  nomine  venditarent, 
est  etiam  Cicero,  cujus  sub  nomine  circumfertur  con- 
solationis  liber,  qui,  ut  jam  pridem  viri  docti  con- 
tenderunt,  ab  alio  quodam  homine  conscriptus  est, 
et  de  quo  in  altera  dissertationis  parte  scribere  in- 
stitui.  Quum  enim  nostrates,  Sigonium  fuisse  libri 
scriptorem,  fere  omnes  probaverint,  equidem,  ut  dis- 
putatone procedente  videbimus,  id  ago,  ut  demon- 
strem,  eum  consolationem  non  seripsisse,  quamquam 
non  ignoro,  hanc  rem  maximis  diffìcultatibus  esse 
obstructam.  Sed  diffìcultates  magis  stimulant,  ut 
opinionem,  quam  din  habui,  mentisque  cogitata  pro- 
nuntiem,  praesertim  quum  ducar  spe,  fore  ut  sen- 
tenza mea  forsitan  argumentis  conformata  assensione 
comprobetur.  Quam  ob  rem  quoniam  fere  nemo 
est  inventus,  qui  peculiarem  hoc  in  libro  operam 
atque  curam  consumpserit ,  hac,  qualiscunque  erit, 
dissertatone  libri  a  Sigonio  abjudicandi  periculum 
f3ciam,  consolatus  cogitatone  : 

„Ut  desini  vires,  tamen  est  laudanda  voluntas."  — 

Quod  ad  sententiarum  ordinem  in  quaestione  nostra 
instituendum  pertinet,  semper  maximam  dabo  operam, 
ut  integrimi  certumque  judicium  sequar,  et  a  rebus 
non  refutatis  ad  incerta  aut  dubia  inquirenda  pro- 
grediar.  Sed  haec  de  dissertationis  Consilio  atque 
ratione  dieta  sunto. 

Priusquam  autem  ad  rem  ipsam  accedo,  eos  sum 
indicaturus,  quorum  ex  scriptis  ea,  quae  sequuntur, 
hauserim.  „Est  enim",  ut  recte  monet  Matthiae,  „non 
minima  laus  artis  et  ingenii,  ea,  quae  jam  ab  aliis 
bene  excogitata  vel  dieta  sunt,  alio  Consilio  vel  in 
argumento  alio,  aliis  verbis,  nec  tamen  minus  bonis, 
iterum  dicere,  et  aliorum  sententias  atque  inventa  in 
usum  suum  ita  convertere,  ut  ab  ipsius  scriptoris 
ingenio  profecta,  e  re  ipsa  nata  et  nova  esse,  non 
ab  aliis  usurpata  videantur."  Quae  quum  ita  sint, 
reprehensionem  me  non  capturum  spero,  si  quorum 
virorum  ex  scriptis  hauserim,  eos  singulis  locis  sae- 
pissime  non  laudavero.  Sunt  autem  libri,  quibus  usus 
sum,  fere  hi: 

1.  August   Matthiae:    loci  nonnulli   libri   I.    Tusc. 

disp.  cum  locis  Aeschinis  et  Plutarchi  com- 
parati (in:  Vermischte  Schriften  in  lat.  und 
deutscher  Spiache.     Altenburg  1842.) 

2.  G.  B.  Scharffii   diss.  de  vero    auctore  consola- 

tionis  (in:  Misceli.  Lips.  Tom.  VI.,  observat. 
130,  pag.   128  sqq.) 

3.  J.  A.  C.  van  Heusde:  M.  Tullius  Cicero  <pdo- 

nlàtw.     (C.   V.    p.   241    sqq.) 


4.  A.  C.   van   Heusde:  diatribe  in  locum   philo- 

sophiae  moralis,  quae  est  de  consolatione  apud 
Graecos.     Traject.  ad  Rh.   1840. 

5.  Cari  Sigonius,   einer   der  grossten  Humanisten 

des  1 6.  Jahrhunderts,  geschildert  von  Dr.  Job. 
Phil.  Krebs.  —  Frankfurt  a.  M.   1840. 

6.  C.  Crome  :  Quid  Graecis  Cicero  in  philosophia, 

quid  sibi  debuerit,   quaeritur.     Gymn.-Progr. 
Dusseldorf  1855. 

7.  Sigonii   Opera.     Mediolan.    1737.    (Tom.  VI. 

pag.  885  sqq.) 

8.  Fridericus   Schneider:    de   consolatione  Cicero- 

nis  diss.     Vratislav.  1835. 

9.  Gasparini   Barzizii  Bergomatis  et  Guinoforti  Olii 

opera    ed.    Josephus    Alexander    Furiettus. 
(pars  prima.)  Romae  1723. 

Praeter  libros,  quos  nominavi,  aliis  multa  me 
debere  non  ignoro,  quos  paene  omnes  suis  locis  af- 
feram.  —  Seriem  disputationis  ita  continuabo,  ut 
priori  in  parte  ostendam,  quo  Consilio  Cicero  librum 
de  luctu  minuendo  scripserit,  quos  auctores  sit  se- 
quutus,  quale  fuerit  consolationis  argumentum;  in 
posteriori  autem  parte  quaestio  erit  de  consolatione 
nobis  servata,  et  qualis  fuerit  ejus  fortuna,  et  utrum 
sit  a  Sigonio  scripta  necne,  explicabo;  postremo  vero 
loco  faciam  de  eo,  qui  mea  opinione  fuerit  consola- 
tionis nostrae  auctor,  conjecturam.  Nam  ita  spero 
rem  melius  illustratum  iri.      Sed  facere  non  possum 

praefandi  finem,  priusquam  lectores  atque  judices,  si 
forte  me  errantem  deprehenderint,  ad  ignoscendum 
propensiores  fecero  eo,  quod  antea  ipse  deprecatus 
fuero  errores  excusatione.  Quo  facto,  jam  nunc 
animo  fidenti  rem  propositam  aggrediar.  — 

Pars  prlor. 

De  Ciceronis  consolatione. 

Caprat  I. 

Quo  tempore  et  Consilio  scripsit 

librum  Cicero? 

Tullia,  Ciceronis  filia,  quae  nupserat  Dolabellae  eique 
filium  pepererat,  ex  partu  mortua  est  sive  Romae  sive 
in  Tusculano;  potest  enim  ex  epistolis  Ciceronis  eo  tem- 
pore scriptis  minime  colligi,  ubi  sit  mortua  1  ).  Quo  anno 
morti  succubuerit,  constati  fuit  enim  a.  709  urb.  cond.; 
sed  quod  attinet  ad  mensem  mortis  atque  diem,  diversae 
sunt  doctissimorum  virorum  sententiae,  omnesque  Cicero- 
nis interpretes  aut  Januario,  aut  Februario,  aut,  ut  per- 
pauci  iique  auctoritate  praediti  viri,  Martio  mense  2)  vita 
eam  defunctam  esse  volunt.  Quarum  sententiarum  ea, 
quae  Tulliae  mortem  ante  Martium  mensem  accidisse 
negat,  maxima  fide  digna  videtur,  atque  eo  magis  est 
probabilis,  quod  omnes  epistolas,  in  quibus  prima  Tulliae 
mortuae  mentio  versatur,  non  scripsit  Cicero  ante 
Martium.  — 


1)  Rectissime  hac  de  re  Orellius  railii  videtur  judicasse,  qui 
in  ed.  Cic.  opp.  (voi.  VI.,  part.  L,  pag.  91  sq.)  scribit,  narratio- 
nes  omnes  de  Tulliae  morte  diversas  ita  conciliari  posse,  ut  di- 
camus,  Tulliani  quidem  etiam  post  discidium  factum  habitasse  in 
Dolabellae  domo  ibique  peperisse;  ex  partu  autem  postquam  con- 
valuit,  in  Tusculano,  quum  in  morbum  incidisset,  ei  succubuisse» 

2)  cfr.  Cic.  de  natura  deorum,   ed.  Scboemann.  praef.  p.  10. 

Acerbissime  tulit  Cicero  calamitatela  neque  Id  niirum 
potest  videri,  sì  cogitaverinius  inagnuni  iilum  erga  filiam 
amorem,  qui  in  omnibus  scriptis,  in  quibus  ejus  mentio 
fit,  spirare  videtur,  neque  patrem  vituperare  possumus  de 
querelis,  quas  Iegimus  in  epistolis  ad  amicos,  praesertim 
ad  Atticum  datis  (lib.  XII.  et  XIII.),  quamquam  saepissime 
dignitatis  suae  est  immemor.  Dicere  quidem  nobis  non 
licet,  quatenus  Tullia  amorem  meruerit:  attamen  ex  Ci- 
ceronis  vita  et  moribus  effici  cogique  potest,  omnia  illa, 
quorum  adversarii  suspectam  reddere  eam  conati  sunt, 
falso  ficta  et  commenticia  esse.  Nihil  igitur  aliud  nisi 
falsa  insimulatio  est  in  verbis,  quae  olim  Sallusti  nomini 
addixerunt  viri  docti,  quamquam  ut  nunc  plerique  sentiunt, 
alium  habent  auctorem,  in  quibus  scriptor,  quisquis  est: 
„Verum,  ut  opinor,  inquit,  splendor  domesticus  tibi  ani- 
mos  tollit:  uxor  sacrilega  ac  perjuriis  delibuta;  filia  ma- 
tris  pellex,  tibi  jucundior  atque  obsequentior  quam  parenti 
par  est"  *)  —  neque  opinor,  ea  verba  testimoniis  longe 
et  undique  petitis  confutanda  esse,  quum  nusquam  apud 
scriptores,  quibuscum  Cicero  vivebat,  ulla  indicia  atque 
vestigia  reperiantur,  ex  quibus  talis  ejus  nequitia  colligi 
possit.  —  Quae  utcunque  sunt,  negari  non  potest,  filiae 
mortem  patri  tam  magnum  attulisse  dolorem,  ut  hominum 
aditus  sermonesque  defugiens  sese  in  silvae  atque  prae- 
dii  solitudines  reciperet,  ubi  se  doloribus  et  literis  tra- 
didit,  quod  epistola  ad  Atticum  scripta  ipse  confitetur: 
„ln  hac  solitudine,  inquit,  careo  omni  colloquio;  quuraque 


1)  vid.  Pseudosallusti  in  M.  Tulliani  Ciceronem  declam.  (cap. 
II.,  §.  2.),  in:  Cic.  opp.  ed.  Klotz.    Partis  IV.,  voi.  III.,  pag.  355. 


11 


mane  me  in  silvani  abstrusi  densam  et  asperaro,  non 
exeo  inde  ante  vesperuni.  Secnndum  te  nihil  est  mihi 
amicius  solitudine,  fn  ea  mihi  omnis  sermo  est  cimi 
literis.  Eum  tamen  interpellat  fletus;  cui  repugno,  quoad 
possum.  Sed  adhuc  pares  non  sumus."  *)  Qua  in  so- 
litudine animo  proposuit,  filiae  monumentum  ponere,  quam 
ob  rem  Attico  saepe  mandavit  curam,  ut  locum  ad  mo- 
numentimi exstruendum  maxime  idoneum  emeret  Haec 
quidem  res  Ciceronem  forsitan*in  nonnnllorum  invidiai» 
vocare  possit,  quia  ipsum  monumenti  erigendi  consilium 
aperiat  sententiani,  ut  voluerit  jactare  luctum,  quum  non 
sit  signum  patris  infelicis,  si,  ubi  fanum  ab  omnibus  con- 
spiciatur,  id  exstruere  voluerit 2):  sed  si  omnia  velimus 
perpensare,  pater  excusari  potest.  Dolor  ejus  magnus, 
non  autera  condemnandus  fuit;  causas  Cicero  ipse  nobis 
affert.  Sulpicio  enim,  qui  ad  ipsum  literas  consolatorias 
miserat,  scripsit8):  „Turpe  enim  esse  existimo,  me  non 
ita  ferre  casum  meum,  ut  tu,  tali  sapientia  praeditus, 
ferendum  putas.  Sed  opprimor  interdum  et  vix  resisto 
dolori,  quod  ea  me  solatia  deficiunt,  quae  ceteris,  quo- 
rum mihi  exempla  propono,  simili  in  fortuna  non  de- 
fueruut."    Et  postquam  exempla  sibi  proposita,  quia  ad 


1)  ad  Attic  XII.,  15.  — 

2)  Ciceronem  liaec  voluisse,  satis  demonstrant  ipsius  ad  At- 
ticum  scripta  verba  XII.,  19:  „Est  hic  quidem  locus  amoenus  et 
in  mari  ipso,  qui  et  Antio  et  Circaeis  aspici  possit;  sed  ineunda 
nobis  ratio  est,  quemadmodum  in  omni  mutatione  dominorum,  quae 
innumerabiles  Ceri  possunt  in  infinita  posteritate,  si  modo  haec 
stabunt,  illud  quasi  consecratum  remanere  possit.  —  Nihil  enim 
video,  quod  tam  celebre  esse  possit"  eie.    cfr.  Xlf.,  36.  37.  — 

3)  ad  tamil. ,  IV.  6.  — 

suum  casura  non  essent  apta,  rejecit,  subdit:  „Mihi  autem, 
amissis  ornamentis  iis,  quae  ipse  commemoraras  quaeque 
eram  maximis  laboribus  adeptus,  unum  manebat  illud  so- 
latiura,  quod  ereptum  est.  Non  amicorum  negotiis,  non 
reipublicae  procuratione  inipediebantur  cogitationes  meae: 
nihil  in  foro  agere  libebat:  aspieere  curiam  non  poteram: 
existimabam,  id  quod  erat,  omnes  me  et  industriae  fru- 
ctus  et  fortunae  perdidisse.  —  Nunc  autem  hoc  tam  gravi 
vulnere  etiam  illa,  quae  consanuisse  videbantur,  recru- 
descunt.  Non  enim,  ut  tum  me  a  republica  maestum 
domus  excipiebat,  quae  levaret,  sic  nunc  domo  maerens 
ad  rempublicani  confugere  possum,  ut  in  ejus  bonis  ac- 
quiescam."  —  Sic  de  doloribus  suis  Cicero  ipse,  qui, 
ut  verba  modo  aliata  testantur,  sentiebat,  quantae  aucto- 
ritatis  Tullia,  quae,  si  cum  ea  adversam  fortunam  con- 
questi erat,  semper  solatìi  habuerat  aliquid,  ipsifuisset; 
qui  Iiaud  ignorabat,  quanta  sibi  esset  jactura  eo  tempore, 
quo  a  republica  administranda  procul  aberat;  qui  dolorem 
de  Tulliae  morte  reprehendi  posse  negavit,  postquam 
amisit  unum,  quo  tenebatur,  neque  minus  habere  quid- 
quam  offensionis  existimavit,  si  dolores  non  essent  tanti, 
quantum  fìliae  pretium  fuisset,  quam  ob  rem  ad  Atticum 
sibi  amicissimum  scripsit,  sese  suo  judicio  multo  malie 
stare,  quam  omnium  reliquor um  1  )..  — 

Argumentum,  si  eo  opus  esset,  de  doloris  magnitudine 
lìrmissimum  traditum  est  apud  Plutarchum,  qui  refert, 
Ciceronem  Publiliae  repudium  misisse,  quia  filiae  morte 
visa  esset  laetari,    quique   auctor  est,    undique   tum  et 


1)  ad  Atlic.  XII.,  21,  5. 

philosophos  et  amicos  ad  Ciceronem  convenisse  et'epi- 
stolas  consolatorias  misisse  ?),  qui,  si  non  auferre,  taraen 
minuere  dolores  adhortalionibusque  efficere  studebant,  ut 
calamitatem  aequo  ferret  animo  neque  ad  desperalionem 
se  maerore  duci  sineret.  Cicero  et  ipse  commemorai 
epistolam  a  Bruto  sibi  missam:  quas  literas,  quamquam 
et  prudenter  et  amice  scriptas,  multas  attulisse  lacrimas, 
non  adjuvisse  dicit 2).  L.  quoque  Luccejus  eum  conso- 
lari est  conatus  per  literas,  quas  adhuc  servatas  habemus 
(ad  fam.  IX.,  14.).  Nec  minus  Dolabella  gener,  brevi 
post  Tulliae  mortem,  ut  ex  Ciceronis  responso  apparet, 
(ad  fam.  IX.,  11.),  operani  dedit,  ut  per  literas  conso- 
laretur  patrem,  cui  et  ipse  Caesar  epistolam  consolatoriam, 
pridie  Cai.  Maj.  Hispali  scriptam  misit s).  Praeterea 
amicum  consolatus  est  libello,  quem  jam  commemoravimus, 
Ser.  Sulpicius,  cui  Cicero  epistola,  ex  qua  verba  aliquot 
attulimus,  respoDdit.  Quod  attinet  ad  ea,  quae  Sulpicius 
in  literis  scribendis  spectaverat  4),  quamquam  erant  dif- 
ficillima,  tali  modo  effecit,  ut  unum  quemque,  ctijus  dolor 
luctusque  non  fuisset  tantus,  qui  minus  maerorem  fovisset, 
consolatus  esset.  Sed  omnem  consolationem  vicit  dolor.  — 
Quae  quum  ita  essent,  Cicero  ipse  sese  per  literas  con- 
solari ideoque  librum  de  luctu  minuendo  scribere  instituit. 
Quod  consilium  postquam  cepit,  omnes  libros,  qui  utili- 
tatem  aliquam  afferre  possent,  perlegit,  cujus  rei  ipse  est 
auctor  hisce:  „Nihil  enim  de  maerore  minuendo  scriptum 


1)  Plutarch.  vit.  Cic.  e.  41.  — 

2)  ad  Attic.  XII.,  14,  4.  — 

3)  ad  Attic.  XIII.,  20,  1.  — 

4)  cfr.  ep.  ad  fam.  IV.,  5,  1.  — 

ab  ullo  est,  quod  ego  non  domi  tuae  legerim.  —  Quin 
etiam  feci,  quod  profecto  ante  me  nemo,  ut  ipse  me  per 
literas  consolarer"  etc.  M.  Et  eo  quidem  tempore,  quo 
amici  animum  ejus  fractum  putaverunt,  eumque  firmitatem 
atque  constanliam  abjecisse,  sunt  opinati,  opus  est  ag« 
gressus.  Natura  enim  adversante  et  repugnante  fieri  non 
potuit,  ut  Cicero,  silentio  usus  diuturno,  cogitare!  de 
molestia,  qua  erat  afflictus;  dolor  ipse  fieri  debebat 
quasi  res  objecta.  Sed  ne  hac  quidem  re  erat  contentus; 
gemitus  et  Iamentationes  non  in  libri  solum,  sed  etiam 
in  operis  summo  artificio  confecti  romani  erant  redigendi. 
Quantum  autem  defuit,  ut  libris  suis  philosophis  studi! 
ingeniique  fructum  sibi  soli  pararet,  tantum  quoque  ab- 
erat,  ut  hoc  libro  scribendo  se  ipsum  solum  consolaretur, 
ut,  quum  ea,  quae  Graeci  philosophi  de  consolalione  in 
luctu  minuendo  adhibenda  praeclare  statuissent,  distincte 
atque  ornate  cxplicaret  et  exemplis  ex  historia  desumplis 
pulcherrime  illustraret,  ut  civibus  omnibusque,  qui  con- 
solatione  egerent  quique  eodem  in  casu  quo  ipse  ver- 
sarentur,  prodesset.  Quam  ob  rem  consolationem  illam 
non  sibi  ipsi,  sed  potius  posteris  scripsit,  qui,  quum  opus 
essQt^  librum  in  manibus  haberent,  unde  malorum  sola- 
tium  et  medicinam  petere  possent.  Jam  igitur  videmus, 
non  solum  non  impulsum  impetu  quodam  scripsisse  Cice- 
ronem,  sed  maximo  cura  studio  ac  ratione.  Quanta  et 
quam  singularis  animi  vis  atque  constantia  in  carissimae 
filiae  morte!  forlasse  exclamamus;  sed  non  recte  prò 
Ciceronis  ingenio.    Quod  quum  ageret  Cicero,  totus  studiis 


1)  ad  Attic.  XII.,  14,  3. 

Iiterarum  atque  philosophiae  recreatus  et  sìbi  ipsì  red- 
ditus  est;  dolores  remittunt  aculeosque  emittunt;  ipse 
autera  ex  libri  argumento  non  minus  magnani  voluptatem 
cepit,  quara  ex  scribendi  genere  atque  modo;  et  dum 
legit  et,  quae  legit,  effingit,  de  Graecis  in  linguam  latinam 
vertit  et  opus,  quod  sibi  proprium  esse  videbatur,  suo 
arbitratu  factum  maximo  cum  gaudio  aspicit,  omnes  do- 
lores atque  molestias  oblitus  est.  ltaque  ad  Atticum,  qui 
ipsum  a  maerore  recreare  voluit,  scribere  potuit,  sese 
dolore  non  solum  non  esse  oppressum,  sed  etiam  librum 
scripsisse  optimum:  „Quem  librum,  inquit,  ad  te  mittam, 
si  descripserint  librarii.  Affìrmo  tibi,  nullam  consolatio- 
nem  esse  talem  ,).u  —  Proximum  igitur  consilium,  quod 
Cicero  in  libro  scribendo  sequutus  est,  fuit,  ut  et  alios  et 
sese  ipsum  maxime  consolaretur,  quod,  quantum  voluit,  est 
assequutus,  ut  verba  libri  de  divinat.  IL,  cap.  I.,  §,  3, 
ostendunt,  quibuscum  conferenda  sunt,  quae  ad  Atticum 
scribit  (XII.,  28):  „Quod  me  ipse  per  literas  consolatus 
sum,  non  poenitet  me,  quantum  profecerim.  Maerorem 
minui;  dolorem  nec  potui,  nec,  si  possem,  vellem."  — 

At  alia  quoque  fuit  consolationis  scribendae  causa. 
Ex  SchUtzii  enim  interpretatione  epistolae  ad  Dolabellam 
(famm.  IX.,  11,  2.),  qua  Cicero  genero  giratias  egit  ob 
proelia  contra  adversarios  sustenta,  consta^  obtrectatores 
quosdam,  ut  Caesaris  odium  in  Ciceronem  concitarent, 
hunc  criminatos  esse,  dolores  ejus  non  esse  tam  graves 
ob  Tulliae  obitum,  quam  reipublicae  causa,  quam 
administrare  jam   non   liceret.      Cicero*    quidem    ipse, 


1)  ad  Attic.  XII.,  14,  3.  - 


—    16     - 

♦ 

magno  in  luctu  sese  fuisse  propter  rempublicam,  omnibus 
hoc  tempore  ad  Atticum  scriptis  epistolis  ostendit,  prae- 
sertim  ep.  21.  libr.  XII.,  ubi  scribit:  „Quod  me  in  forum 
vocas,  eo  vocas,  unde  etiam  bonis  meis  rebus  fugiebam. 
Quid  enim  mini  cum  foro  sine  judiciis,  sine  curia,  in 
oculos  incurrentibus  iis,  quos  aequo  animo  videre  non 
possum?"  — :  sed  nane  calumniatorum  injuriam  inultam 
irapunitamque  dimittere  non  potuit;  crimen  ab  ipso  de- 
fendendum  erat.  Plurimum  igitur  interesse  ipsius  debebat, 
ut,  qui  falsas  criminationes  confinxerant,  in  eorum  oculis, 
maxime  autem  coram  Caesare  omni  culpa  carere  videre- 
tur,  quam  ob  rem  erat  demonstrandum,  maerorem  nullum 
esse,  nisi  ob  ereptam  morte  filiam.  Quod  quum  alio 
modo  facere  non  posset,  illue  ei  erat  confugiendura,  ut 
librum  componeret,  quo  posset  ostendere,  sese  omnino 
tantopere  neque  lugere,  neque  esse  fracti  atque  afflicti 
animi,  quum  non  potuisset  dolorum  medicinam  accipere, 
qui  esset  animo  abjecto  atque  demisso  quique  dolore  de- 
bilitaretur.  Dicit  autem  ipse,  sese  non  longius  progredì 
velie,  quam  concederent  doctissimi  viri,  „quorum  scripta 
(liceat  aiFerre  ipsius  Ciceronis  verba,)  omnia,  quaecunque 
sunt  in  eam  sententiam,  non  legi  solum,  quod  ipsum  erat 
fortis  aegroti  accipere  medicinam,  sed  in  mea  etiam 
scripta  transtuli,  quod  certe  afflicti  et  fracti  animi  non 
fuit  *)."  —  Quum  autem  in  libro,  quem  de  luctu  mi- 
nuendo scripsit,  testimonia  essent  afferenda  infracti  animi, 
constantiae  firmitatisque  nunquam  amissae,  tantam  re 
vera   consequutus    est   animi   stabilitatem,    ut   etiam  ad 


1)  ad  Attic.  XML,  21,  5. 

Atticum  scribere  conetur:  „Quod  scribis,  te  vereri,  ne  et 
gratia  et  auctoritas  nostra  hoc  meo  maerore  minuatur, 
ego  quid  homines  aut  reprehendant  aut  postulent  nescio. 
Ne  doleam?  Qui  pofest?  Ne  jaceam?  Quis  unquam  minus? 
Dum  tua  me  domus  Ievabat,  quis  a  me  exclusus  est^ 
quis  venit,  qui  offenderet?  Asturam  sum  a  te  profectus; 
legere  isti  laeti,  qui  me  reprehendunt,  tam  multa  non 
possunt,  quam  ego  scripsi.  Quam  bene,  nihil  ad  rem: 
sed  genus  scribendi  id  fuit,  quod  nemo  abjecto  animo 
facere  posset 1)."  Aliud  quoque  firmitatis  teslimonium 
habemus  in  verbis,  quae  Lactantius  de  consolatone  fecit, 
sese  nihil  invenisse  aegri  animi  in  libro.  „Fortasse  dicat 
aliquis,  inquit,  prae  nimio  luctu  delirasse  Ciceronem. 
Atqui  omnis  illa  oratio,  et  doctrina,  et  exemplis,  et  ipso 
loquendi  genere  perfecta,  non  aegri,  sed  constantis  animi 
ac  judicii  fuit,  et  haec  ipsa  sententia  nullum  praefert  in- 
dicium  doloris.  Neque  enim  puto,  illuni  (am  varie,  tam 
copiose,  tara  ornate  scribere  'potuisse:  nisi  luctum  ejus 
et  ratio  ipsa,  et  consolatio  amicorum,  et  temporis  longi- 
tudo  mitigasset  2)."  —  Qua  tamen  in  re  quaerenda  sit 
illa  animi  constantia  aique  stabilitas,  jam  ex  verbis  Ci- 
ceronis  supra  allatis  patet;  et  quamquam  Cicero,  sese 
animi  firmitatem  non  amisisse,  argumentis  probare  studuit, 
tamen  non  est,  quod  putemus,  ipsum  omnino  non  fuisse 
afflictum  dolore;  videmus  enim  diversam  fuisse  ipsius  de 
statu  in  libro  scribendo  existimationem  neque  semper 
eandem,   quum    et  virtutem   suara   in    doloribus  ferendis 


1)  ad  Attic.  XII.,  40,  2.  — 

2)  Lact.  inst.  I.,  15,  21  sq.  — 

servatam  glorietur  et  brevi  post  confiteatur,  sese  aegn- 
tudine  afflictum  debilitatumque  fuisse.  Cujus  rei  maxi- 
ximura  argumentum  praebent  Lactantii  verba,  quibus: 
„M.  Tullius,  inquit,  in  sua  consolatione  pugnasse  se 
semper  contra  fortunam  loquitur,  earaque  a  se  esse  su- 
peratane; —  tum  autem,  quum  amiserit  carissiraam  filiam, 
victum  se  a  fortuna  turpiter  confitetur  *);"  quibuscum 
Lactantii  verbis  optime  consentiunt,  quae  ipse  Cicero 
contendit,  sese  naturae  vini  attulisse,  ut  magnitudini 
medicinae  doloris  magnitudo  concederet,  consolationisque 
librum  medio  in  dolore  atque  maerore  conscripsisse  ; 
„non  enim  sapientes  eramus,"  ipse  refert 2).  Cicero 
igitur,  ut  jam  dixi,  librum  consolationis  seu  de  luctu 
minuendo  scribendum  tum  aggressus  est,  quum  amici 
ipsum  maerore  afflictum  putarunt,  eumque  brevi  temporis 
spatio  composuisse  videtur,  sumraas  certe  rerum  attigit. 
Quamquam  enim  Tullia  ante  Martium  mensem  non  est 
mortua,  tamen  eodem  mense  librum  confecit,  confectum- 
que  jam  commemorat  ep.  ad  Attic.  XII.  28  3).  Qua- 
cura  sententia  Lactantii  verba  dissentire  videntur,  qui 
„temporis  longitudinem"  inter  filiae  mortem  et  librum 
scriptum  interjectam  fuisse  sumpsit.  Sed  illa  dissensio 
atque  controversia  facile  tolli  potest.  Lactantius  enim  ex 
libri  elegantia  atque  nitore  collegit  temporis  longitudinera  : 


1)  Lactant.  inst   III.  28,  9.  — 

2)  Tusc.  disputt.  IV.  2%  63.    cfr.  eod.  III.  31,  76. 

3)  cfr.  ad  Attic.  XII.  14.  Recte  Joannes  de  Gruber  in  Iibro? 
qui  inscribilur:  quaestio  de  tempore  atque  serie  epistolarum  Cice- 
roni» (Sundiae  1836),  pagg.  24  et  25,  demonstravit,  omnes  epi- 
stolas,  consolationis  raentionem  facientes,  Martio  mense  scriptas 
esse. 

Cicero  autem,  libro  Martio  mense  composito  ac  confecto, 
paulalim  scribendi  genus  expolire  librumque  lima  persequi 
potuit.  —  Quem  librum  tam  brevi  temporis  spatio  seri- 
bere  potuisse  Ciceronem  apparet  ex  ipsius  verbis,  quibus 
auctor  est,  sese  haud  diu  materiam  ad  libros  scribendos 
aptam  eolligere,  sed  solere  quam  celerrime  scribendi 
argumenta  occupare  neque  minus  celeriter  et  uno  tenore 
formare,  quum  sibi  molestum  sit,  si  institutam  scripturam 
interrumpere  cogatur;  vel  ut  ipsa  verba  afferam:  „Et  ego 
animi  pendere  soleo,  inquit,  quum  semel  quid  orsus  sum, 
si  traducor  alio  ;  neque  tam  facile  interrupta  contexo, 
quam  absolvo  instituta  1).u  Quae  quum  ita  sint,  quum- 
que  Ciceronem,  antequam  librum  scribendum  susceperit, 
legisse  constet,  eo  magis  consolatio  tam  brevi  tempore 
confici  potuit.  Qualis  vero  mos  ejus  fuerit  in  omnibus 
scriptoribus  legendis,  intelligi  potest  ex  libr.  de  invent. 
(II.  2,  4.);  quod  quisque  optime  praeceperat,  quodque 
cognitu  dignissimum  videbatur,  excerpebat,  ut  postea,  si 
ipsi  esset  scribendum,  larga  exoriretur  rerum  materia. 
Accedit,  quod  non  erat  magnae  meditationis  consolatio, 
quippe  quae  cogitationes  et  sententias  ex  aliis  scriptoribus 
petitas  contineret;  Cicero  enim  ipse  fere  verbis  tantum, 
quibus  abundavit,  Graecorum  placita  expressit.  — 

Haud  ita  multo  post,  quam  conscriptus  est  liber,  edi- 
tus  quoque  esse  videtur,  quamquam,  quum  certa  nobis 
desint  testimonia,  prò  certo  haberi  nequit,  quando  sit 
emissus.  Attamen  quum  in  Tuscull.  disputt.  saepissime 
libri  nostri  mentio  fiat,    quumque    in  iis  jam  satis  nota 


1)  de  legg.  I.  3,  9. 

consolatio  respiciatur,  hisce  ex  rebus  recte  effici  cogique 
potest,  librum  nostrum  ante  Tusculanas  esse  edituni. 
Quae  disputationes  quum  jam  anno  709  sint  inchoatae, 
eo  anno  confecta  consolatio  jam  sit  edita  in  vulgus  opor- 
tet  Alia  accedit  ratio.  —  Ciceronis  enini,  cui,  ut  supra 
vidimus,  crimini  dabatur,  animi  constantiam  ob  rempubli- 
cam  sub  unius  potestatem  redactam  esse  amissam,  per- 
magni  interesse  oportebat,  ut  sese  quam  celerrime  culpa 
liberaret,  et  liber  de  luctu  minuendo,  quum  eo  Consilio 
scriberetur,  primo  quoque  tempore  edendus  ac  pervul- 
gandus  erat.  —  Quo  modo  autem  exceptus  sit  liber,  ne- 
que  certis  auctoribus  comperiri  potest  neque  divinari,  nisi 
ex  judiciis  de  reliquis  libris  factis  concludere  liceat,  no- 
strum quoque  opus  maxima  cura  approbatione  lectum 
esse.  — 

Postquam  igitur,  cur  et  quando  Cicero  consolationem 
scripserit,  satis,  ut  opinor,  certiores  facti  sumus,  restat, 
ut  de  loco,  quo  scriptum  sit  opus,  et  quo  modo  quoque 
scribendi  genere  sit  compositum,  pauca  afferamus.  Quod 
attinet  ad  locum,  constat  ex  epistolis  ad  Atticum  (XII. 
14.  28),  quae  Asturae  sunt  scriptae,  ibi  etiam  librum 
scripsisse  Ciceronem.  Libri  autem  forma  pariter  incerta 
est,  atque  successus,  neque  quidquam  ex  ipsis  Ciceronis 
verbis  exprimi  potest,  quum  cousolationem  appellet  literas, 
quae  vox,  ut  multis  ex  locis  apparet,  umimqueinque,  quo 
philosophiam  tractavit,  librum  siguificat:  prò  certo  tameu 
haberi  potest,  Ciceronem  non  eodem  modo  cousolationem 
composuisse,  quo  alios  libros  philosophos,  sed  continaae 
orationis  ac  dissertationis  forma  esse  usum;  jam  enim  ab 
argumento  postulabatur  continens  opus.   —  De   scribendi 

autem  ratione  ad  librimi  adhibita,  quae  divinari  magis 
quam  cognosci  potest,  aliquid  afferre,  necesse  jam  non 
habeo;  eara  enim  elegantem  fuisse  atque  copiosani,  videri 
potest  ex  libris,  qui  simile  habent  argumentum,  velut  ex 
Tuscull.  dispult.,  quarum  scribeudi  genus  satis  elegans 
est  et  copiosum.  Accedit,  quod  Lactantius  verbis  supra 
allatis  ejusdem  rei  est  auctor.  —  Sed  haec  de  libri 
scripti  tempore  et  ratione  dixi;  ad  aliam  igitur  quaestio- 
nem  transeamus.  — 


Caput  lì. 

Quibus  scriptis  usus   est  Cicero  ad 
consolationem? 

Cicero,  qui  libros  ad  philosophiam  perlinentes  haud 
paucos  edidit,  ne  unum  quidem  eorum  composuit,  in  quo 
non  est  sequutus  alios  scriptores.  Cujus  rei  ipsum  facere 
possumus  testem,  quum  permultis  locis,  immo  in  unoquo- 
que  de  philosophia  librorum  exordio  fatetur,  sese  ex 
Graecorum  fontibus  uberrime  hausisse.  Omnes  autem 
libri  ita  sunt  compositi,  ut  facile  iutelligi  possit,  quorum 
scriptorum  ex  libris  suum  hauserit  Cicero,  si  ipse  non 
confitetur,  quae  scripta  sibi  maxime  ob  oculos  sint  ver- 
sata. —  Quod  quidem  in  aliis  literis  fecit,  id  sane  in 
consolatione  non  neglexit.  Supra  jam  Ciceronem  vidimus 
fatentem,  sese  omnes  libros,  de  luctu  minuendo  ab  ullo 
scriptos,  legisse.  Quod  testimonium,  quamquam  certuni, 
tamen  non  est  unicum;  ab  ipso  enim  gravissimum  nobis 
servatimi  est  aliud  argumentum,  quum  ad  Atticum  scrip- 
serit,    sese  non  legisse  solimi  libros,  sed  ils  etiam  usum 


-     22     — 

esse  eosque  in  sua  scripta  transtulisse.  Sed  praestat 
ìpsa  Ciceroois  verba  repetere  atque  adscribere.  „Scripta 
omnia,  inquit,  quaecunque  sunt  in  eam  sententiam,  non 
legi  solum,  —  sed  in  mea  etiam  seripta  transtuli"  *) 
Quod  attinet  ad  rationem,  quomodo  iis  sit  usus,  pauca 
afferre  placet,  quum  nonnunquara  falsae  hac  de  re  senten- 
tiae  scriptae  sint  et  scribantur.  Cicero  enira  ipse  ut, 
quoraodo  scriptores  adhibuisset,  exprinieret,  vocabulo  usus 
est  „ sequi;"  quam  voceni  non  usurpavit,  ut  significarci, 
sese  anxie  eorura  vestigia  sequutum  sine  judicio  verbum 
verbo  reddidisse:  quo  verbo  potius  describit,  non  ex  se 
Ipso  natum  sibi  esse  argumentum ,  sed  aliunde  sese 
sumpsisse  ut  mutuura,  sumptumque  ad  suuin  arbitrium 
concoxisse.  Omnium  maxime  respicienda  sunt  Ciceronis 
verba  huc  pertinentia,  quibus,  quomodo  aliorum  scripta 
adhibuerit,  demonstrat:  „Sequimur  igitur,  inquit,  hoc 
quidem  tempore  et  hac  in  quaestione  potissimum  Stoicos, 
non  ut  interpretes,  sed  ut  solemus,  e  fontibus  eorum 
judicio  arbitrioque  nostro,  quantum  quoque  modo  videbi- 
tur,  hauriemus."  2)  Ipse  igitur  fatetur,  sese  non  esse 
interpretem,  sed  et  omnia  deligere  exactissimoque  judicio 
examinare,  neque  recipere  nisi  optima  quaeque,  neque 
vehementer  retinere  eadem  verba,  sed  sua  quadam  liber- 
iate et  elegantia  in  disputando  uti;  quae  verba  non 
pertinent  ad  solos  officiorum  libros,  sed  etiam  ad  alios, 
quod  verba  „ut  solemus"  signifìcant.  Quatenus  autem 
suum  judicium  adhibuerit,  reliquis  ex  scriptis  facile  videri 
potest.     Sequitur  enim  summatim  librum,   quem  delegit, 


1)  ad  AUic.  XII.  21,  5. 

2)  de  oftic.  I.  2,  6. 

locis  autem  aliunde  suraptis  exemplisque  ex  historia  et 
Graeeorum  et  Romanorum  petitis  argumentum  dilatat. 
Rectum  Iiac  de  re  judicium  fecit  Kuhnerus,  cujus  verba 
dignissima,  quae  semper  legantur,  transferre  in  scri- 
ptiunculam  nostrani  praestat:  „In  aliis,  inquit,  philoso- 
phicis  scriptis  nane  secutus  est  rationem,  ut  unum 
potissimura,  quem  sequeretur  auctorem,  ob  oculos  haberet, 
et  ad  eum  suum  imitandi  studiura  componeret,  nec  tamen 
eum  converteret,  sed  ex  ejus  sententiis  atque  decretis 
tantum  delibaret,  quantum  ad  rem  et  consilium  suum 
maxime  facere  videbatur.  Neque  ceteros,  qui  idem  ar- 
gumentum pertractaverunt,  prorsus  neglexit,  sed  quae  in 
singulis  rebus  ab  iis  elegantissime  erant  aptissimeque 
disputata,  elegit  etc.  "  >  )  Sed  haec  de  Ciceronis  aliorum 
scriptorum  imitatione.  —  Ut  in  omnibus  igitur,  quos 
conscripsit,  Iibris  plurimas  sententias  e  graeeorum  philo- 
sophorum  fontibus  haustas  revocare  possumus  ad  justum 
verumque  auctorem:  sic  quoque  librum  de  luctu  minuendo 
scriptum  velut  rivulum  ex  diversis  fontibus  ad  suam 
quamque  originem  reducemus;  quam  ob  causam  ad  rem 
ipsam,  quae  agitur,  transeamus,  ut  disputemus  de  scri- 
ptoribus,  quibus  Cicero  ad  huncce  librum  usus  esse 
videtur,  quorum  sane  major  est  numerus,  quam  demou- 
strari  et  inveniri  potest;  plurimos  enim  sola  conjectura 
perspicere  nobis  licet.  Notum  autem  est,  omnibus  in 
Iibris  de  philosopliiae  partibus  scriptis  non  unius  philo- 
sophi    discipliuam     subtilius    exposuisse    vel    refutasse 


1)  Kiilmer,  M.  Tuìlii  Ciceronis  in  pnilosophiam  ejusque  partes 
merita  (p.  90)» 

Ciceronem,  sed  hanc  fere  viam  iniisse,  nt  philosophoruni 
sententias  undique  decerptas  congereret  atque  inter  se 
conferret,  de  iis  dissereret  ex  iisque  probaret,  quas  ad 
veritatem  maxime  accedere  censeret.  Quae  quum  ita 
sint,  aliud  nobis,  scriptores  a  Cicerone  consolationi  adhi- 
bitos  afferentibus,  animadvertendum  est,  Ciceronem  ad 
animum  luctu  levandum  sese  non  ad  Stoicos  convertisse, 
quippe  quorum,  quum  magnam  partem  in  partiendis  et 
definiendis  animi  perturbationibus  occupati  essent,  oratio, 
qua  animis  mederentur,  perexigua  esset:  *)  sed  potius 
academiae  disciplinam  sequutum  esse,  attamen  ex  alio- 
rum  quoque  philosophorum  placitis  optima  quaeque  ele- 
gisse.  — 

Quae  postquam  vidimus,  jam  nunc  in  scriptoribus, 
qui  de  consolatone  egerunt  quorumque  ex  fontibus  Cicero 
maxime  hausit,  commemorandis  primum  pervenimus  ad 
Crantorem.  Quis  fuerit  hic  Crantor  qualesque  libros 
composuerìt:  exponere  non  est  hujus  loci.  Id  solum 
proferre  liceat,  hunc  Crantorem  Solensem,  academicum, 
praeter  magnum  aliorum  scriptorum  numerum,  quorum 
Diogenes  Laèrtius  mentionem  fecit, 2)  consolationis  quoque 
seu  neQÌ  név&ovg  librum  confecisse,  quem  misit  ad 
Hippoclem  quendam,  ut  eum  consolaretur  de  filiorum 
obitn,  simulque  consolandi  argumenta  colligens  leniret 
dolores  aliorum,  qui  eadem  calamitate  iisdemque  casibus 
premerentur,  et  ut  nimiam  maestitiam  itemque  indolen- 
tiam    improbaret,    quippe    quae    humanae    naturae    con- 


1)  Tusc.   IV.  5,  9. 

2)  IV.  5,  2:    Kal   y.aziUntv   vnn/uyij jucacc   tis  {AVQwdag   (ìri/uv 

trariae,  immo  damnosae  sapientibusque  viris  indignae 
essenl.  2)  Hic  autem  consolationis  liber  prae  ceteris 
laudabatur,  ut  idem  nobis  testis  est  Diog.  Laert.  2),  et 
Cicero  ipse,  ut  aliorura  de  libro  judicia  praetermittamus, 
suramo  cum  verborum  honore  loquitur:  „Legiinus  omnes 
Crantoris,  veteris  academici,  de  Iuctu;  est  enim  non 
magnus,  veruni  aureolus,  et  ut  Tuberoni  Panaetius  prae- 
cipit,  ad  verbum  ediscendus  libellus."  s)  Sed  quod 
multis  accidit  antiquitatis  monumentis,  ut  deletrix  rerum 
vetustas  ea  nobis  invideret,  idem  quoque  hic  libellus  est 
expertus;  quae  libri  jactura  magis  est  aegre  ferenda, 
quum,  ni  esset  delelus,  ex  eo  intelligi  posset,  quale  ar- 
gumentum  fuisset  Ciceronianae  consolationis.  Cicero  ipse 
enim  est  auctor,  sese  Crantoris  vestigia  sequutum  esse 
in  libro  de  luctu  minuendo;  exstant  ipsius  verba  apud 
Plinium,  qui  in  hist.  nat.  praef.  scribil:  „(  Cicero)  in  con- 
solatone filiae,  Crantorem,  inquit,  sequor."  4)  Aliud 
accedit  testimonium,  quod  prolatum  est  ab  Hieronymo, 
cujus  haec  sunt  verba:  „Legimus  Crantorem,  eujus  vo- 
lumen  ad  confovendum  dolorem  suum  sequutus  est 
Cicero."  5)  —  Auctores  igitur  locupletes  habemus,  Cice- 
ronem  usum  esse  Crantoris  de  Iuctu  libello;  quos  etiamsi 
non  haberemus,  tamen  ex  Tuscuìl.  disputi.,  quarum  in 
simili   argumento    saepissime   maximisque   cum  laudibus 


1)  cfr.  Heusde,  diatribe  etc.  pp.  45  sq. 

2)  &av/ud^Tai   de   aviov   pàhcia  piplioy  to  mqì  név&ovs  (IV. 
5,  6,  voi.  L,  p.  280.  Hiitmer). 

3)  Acad.  II.  44,  135. 

4)  voi.  I.  p.  11,  Sillig. 

5)  Epitaph.  Nepolian.  e.  V. 

Crantoris  mentionem  fecit,  conjicere  possemus,  ipsum 
in  Consolatione  quoque  eum  esso  sequutum.  Quem 
Crantoris  librum  magis  desiderareraus,  nisi  servata  nobis 
essent  satis  ampia  fragraenta,  quae  in  libro  „naqaixv- 
fh?lTLxòg  Ttqòg  HttoXXwwv"  nobis  offert  Plutarchus,  qui 
et  ipse  Crantorem  est  sequutus. *)  Quae  quura  ita  sint, 
noù  veremur,  ne  nimium  a  vero  aberreraus,  locos  illos, 
qui  in  Tuscull.  disputi,  iidem  inveniuntur  atque  in  Plu- 
tarco libro,  ex  Crantoris  scripto  haustos  esse  atque  ita 
in  Ciceronis  consolatione  fuisse  contendentes.  Sed  hac 
quidem  in  re  orane  cautionis  genus  adhibendum  erit, 
quoniam  inveniri  potest,  Ciceronis  Plutarchique  libros 
nonnullos  praebere  locos,  qui  in  Crantoris  libro  non  tue- 
runt,  quique  aliis  ex  fontibus,  ab  utroque  adhibitis,  pro- 
fecti  sunt a).  Cicero  praeterea  ipse,  sese  non  solum 
Crantoris  libro,  sed  etiaru  aliorura  literis,  quae  eodem  de 
argumento  conscriptae  erant,  usura  esse,  atque  ex  iis  in 
consolationem  recepisse,  verbis  supra  allatis  testatur, 
quod  ultro  ex  reliquo  scribendi  modo  apparet,  quura  sit 


1)  De  Crantore  ejusque  fragmentis,  quae  apud  Plutarcbum  in- 
veniuntur, vid.  Fr.  Schneider,  comment  de  Crantoris  libro,  qui 
7T(qì  névdovg  inscribilur,  (in  Zeitscbrift  Tur  die  Alterthumswissen- 
schaft.  1836.  No.  104.  sq.)  —  Fr.  Kayser,  de  Crantore  Acade- 
mico  diss.  Heidelbergae  1841. 

2)  Rectissime  hac  de  re  Matlhiae  (p.  51.)  hisce:  „Ut  vero 
Cicero,  inquit,  non  se  Crantoris  solum,  sed  aliorum  eliam  scripto- 
rum  consolationibus  usum  esse,  ipse  testatur,  sic  Plutarcbum  etiam 
verisimile  est.  Certe  quod  uterque  Callimacbi  versum  eundem 
laudat,  —  ex  alio  quodam  fonte  communi  ulrumque  sumsisse  ex- 
istimo.  Nam  in  libro  Crantoris,  qui  circa  01.  120  floruit,  non  po- 
tuto dictum  commemorari  poétae,  qui  eodem  tempore  vel  serius 
etiam  floruit. 

notimi,  eum,  ut  sententiam  approbaret,  libentissime,  si 
opus  fuisset,  aliorum  opiniones  recepisse.  Quae  quura 
sic  se  habeant,  Cicero,  quamquam  in  ilio  consolationis 
libro  scribendo  aureura  Crantoris  libellum  respiciebat, 
tamen  cum  ejus  placitis  aliorum  quoque  philosophoruni 
de  animi  perturbationibus  doctrinam  conjunxit  atque  ite- 
rum  iterumque,  ut  ex  Tuscull.  disputt.  libro  III.  patet, 
Crantoris,  qui  animi  affectiones  naturales  esse  dixerat, 
sententiam  refellit.  Attamen  nos  modum  excessuros 
puto,  si  ex  locis,  qui  iisdem  fere  verbis  leguntur  in 
Tuscull.  disputt.  et  in  Axiocho,  qui  dialogus  de  morte 
sub  Aeschinis  Socratici  nomine  fertur,  effici  velimus, 
Ciceronera  hoc  quoque  dialogo  in  libro  scribendo  usum 
esse]  quod  Schneiderus  in  dissertalione  statuit,  quamquam 
ei  erat  concedendum,  Ciceronem  numquam  hunc  dialogum 
in  Tuscull.  disputt.  commemorasse.  Si  quidem  locos  ex 
Tusculanis  sumptos  in  contentionis  judicium  vocamus  cum 
iis,  qui  similes  in  Axiocho  inveuiuntur,  facile  ex  librorum 
consensione  conjici  potest,  quod  Schneiderus  voluit,  qui 
tamen  ipse  fatetur,  accurata  lecitone  similitudinem  quan- 
dam  inler  Aeschinis  et  Plutarchi  libros  intercedere  apparere, 
quam  ob  rem  aut  statuendum  nobis  erit,  Plutarchum  quo- 
que ex  Aeschinis  libro  hausisse,  aut  facilius  adducimur, 
ut  credamus,  omnes  tres  libros  Ciceronis,  Plutarchi  et 
hunc  dialogum  ex  communi  aliquo  fonte  esse  haustos; 
quae  quidem  unica  nobis  exstat  ratio  ad  librorum  simi- 
litudinem atque  consensionem  recte  explicandam.  Si  enim 
ipsam  dialogi  rationem  et  argunienta,  quibus  Socrates 
Axiochum  aegrotantem  a  mortis  metu  avocat  et  consolatur, 
spectas,  haud  pauca  ex  Crantoris  libro  desumpta  invenies, 

quam  ob  rem  neque  dubito  slatuere,  conimunem  illuni 
fontem  fuisse  celeberrimum  Crautoris  librum,  neque  me 
poenitet,  Matthiaei  sententiae  esse,  qui  in  libro  laudato 
(p.  49.)  demonstrare  est  ausus,  cìialogum  ne  esse  quidem 
videri  Aescliinis  Socratici,  qui  Platonis  fuit  aequalis. 
Declarant  enim  scriptores,  qui  veri  Aeschinis  dialogum 
laudant,  longe  aliud  fuisse  argumentum,  quam  ob  rem 
vocabula,  quae  illi  scriptores  Atbenaeus  et  Pollux  afferunt, 
in  nostro  libro  servato  non  inveniuntur.  Huc  accedit, 
quod  dictio,  quam  nobis  praebet  auctor  Axiochi,  nimium 
quantum  abest  a  Socratis  ejusque  discipulorum  elegantia 
simplici,  ita  ut  Meinersius  in  commentatione,  qua  judicium 
de  Axiocho  affert,  dixerit,  portentosum  ejusmodi  scriptum 
a  barbaro  tantum  vel  semibarbaro  homine  exarari  pò- 
tuisse  x)«  Cui  judicio  quamvis  equidem  subscribere  nolim, 
tamen  paene  eadem  mea  de  hoc  libro  est  sententia. 
Nam  si  opinionem  meam,  quamquam  haec  quaestio  hujus 
loci  non  est,  afferre  licet,  nulla  alia  est,  quam,  dialogum 
huuc  posteriori  demum  tempore,  Alexandrinorum  scripto- 
rum  aetate  esse  compositum.  Quae  quum  ita  sint,  non 
est,  quod  Axiochum  Ciceronis  libri  de  consolatione  fontem 
fuisse  statuamus.  At  verisimillimum  mihi  vide  tur,  Cice- 
ronem  non  minus  quam  Tusculanis,  ut  Schiitzius  conjecit, 
consolationi  quoque  Dicaearchi  libros  Aea^iaxóv  sive  de 
anima,  et  KoQiv&iaxóv  sive  de  iuteritu  hominum  adhi- 
buisse;  non  multum  enim,  ut  infra  videbimus,  Ciceronis 
libri  argumentum  aberat  a  Consilio  Dicaearchi,  qui  liomi- 


1)  cfr.  Meinersii  judicium  de  quibusdam  Socralicorum  reliquiis, 
in  Aescliin.  dial.  edit.  III.,  a  Fischerò  curata,  p.  39.  sqq. 

num  mortem  mortuorumque  conditionem  scriptis  est  per- 
sequutus,  cujus  taraen  sententias  Cicero,  non  ut  eas 
probaret,  sed  ut  refelleret,  adhibuit,  quod  recte  Schnei- 
derus  animadvertit  (p.  11).  Atque  eo  magis  adduciraur, 
ut  Ciceronem  Dicaearchi  libris  usum  esse  contendamus, 
quum  notum  sit,  eum,  Osanno  judice,  non  argumenta  solum 
ex  Dicaearchi  libris  hausisse,  sed  etiam  formam  exterio- 
rem  et  in  libris  partium  dispositionem  1).  Accedit,  quod 
Cicero  ipse  eum  delicias  suas  appellat  2)  magnumque 
hominem  nominat.  Praeterea  hic  animadvertendum  puto, 
magnopere  ad  minuendum  dolorem  valere  sermonem,  quo 
sententiae  sibi  contrariae  de  ipsa  illa  re,  quam  quis  de- 
plorat,  ita  proponuntur,  ut,  utra  sit  vera,  argunientis  de- 
monstretur.  Jam  quod  Cicero  Atticum  rogat,  ut  sibi  Di- 
caearchi libros  mittat,  facile  colligi  potest,  ejus  magni 
atque  copiosi  philosophi  placita  ipsum  non  omnino  in  libro 
de  luctu  minuendo  praetermisisse.  Scribit  enim  noster: 
„Dicaearchi  tieqì  ipv%rjg  utrosque  velim  mittas  et  xara- 
pdóEwg.  —  Tres  eos  libros  maxime  nunc  vellem  ;  *  apti 
essent  ad  id,  quod  cogito  3).u  Sed  fortasse  dixerit  quis- 
piam,  Ulani  epistolam,  consolatione  jam  scripta,  esse 
missam  ad  Atticum,  Ciceronem  igitur  non  potuisse  illis 
libris  ad  consolationem  scribendam  uti  4).  Tempus  vero 
non  adversatur,  quod  rectissime  Schneiderus  jam  con- 
tendit.      Ex  alio  enim  epistolarum  ad  Atticum    exemplo 


1)  cfr.  Osann,  Beitràge  zur  griech.   und  ròmischen  Litteratur- 
geschichte.  Tom.  II.  pag.  41.  Not. 

2)  Tusc.  I,  31,  77.  cfr.  ad  Attic.  II.  2.  de  offlc.  II.  5,  16. 

3)  ad  Attic.  XIII.  32. 

4)  Est  enim  liaec  ep.  Maj.  mense  exeunte  scripta,  cfr.  de  Gru- 
ber,  libr.  laud.  p.  26. 

efficitur,  Ciceronem,  quamquam  librum  jam  composuerat, 
tamen  ad  argumenta  mutanda  et  amplificanda  sciscitatum 
esse  per  literas,  quae  opus  viderentur.  Scribit  enim  ad 
Atticum  (XII.  20):  „Velim  me  facias  certiorem  proxiniis 
literis,  Cn.  Caepio,  Serviliae  Claudii  pater,  vivone  patre 
suo  naufragio  perierit  an  mortuo.  —  Pertinent  ad  eura 
librum,  quem  „de  luctu  minuendo'4  scripsimus."  Si  igitur 
consolatione  jam  scripta,  ad  mutandum  argumentum  Atti- 
cum rogat,  eodem  jure  neque  minori  verisimilitudine 
conjicere  possumus,  eum  ad  opus  amplificandum  Dicae- 
archi  libros  postulasse,  praesertim  quum  supra  statueri- 
mus,  Ciceronem,  quamvis  consolationem  jam  Martio 
mense  conscripserit,  tamen  et  postea  et  paulatim  adhi- 
buisse  conficiendi  atque  perpoliendi  operis  extremum 
laborem.  — 

Neque  nobis  a  vero  abhorrere  videmur,  si  Schneideri 
auctoritatem  (p.  12)  sequuti  contenderimus,  in  Cieeroni- 
anam  consolationem  etiam  Hegesiae  Cyrenaici  praecepta 
vira  aliquam  exercuisse.  Audiamus  enim  primum,  quid 
de  Hegesia  Cicero  ipse  proferat  Tusc,  I,  34,  83  :  „A  malis 
igitur,  inquit,  mors  abducit,  non  a  bonis,  verum  si  quae- 
rimus.  Et  quidem  hoc  a  Cyrenaico  Hegesia  sic  copiose 
est  disputatum,  ut  a  rege  Ptolemaeo  prohibitus  esse  dica- 
tur  illa  in  scholis  dicere,  quod  multi  his  auditis  mortem 
sibi  consciverint."  Quibus  ex  verbis  recte  conjicitur, 
Hegesiam  de  vita  ejusque  miseriis  disputasse,  ut  nemini 
expedire  contenderet  vivere;  quod  etiam  sequentia  Cice- 
ronis  verba  demonstrant,  qui  Hegesiam  in  libro  'AnoxaQ- 
tsqwv  vitae  humanae  iucommoda  enumerasse  dicit.  Infra 
autem,    ubi   de   consolalionis  argumento  dicendum   nobis 

erit,  videbimus,  Ciceronem  et  ipsum  mortem  Iaudibus 
extulisse  longeque  eam  praeferendam  esse  vitae  putasse 
et  confessimi  esse^  mortem  non  solnm  non  esse  malum, 
sed  potius  bonum*  Cujus  rei  ipse  Cicero  est  auctor, 
qui:  „fecimus,  inquit,  hoc  in  eo  libro,  in  quo  nosmet 
ipsos,  quantum  potuiraus,  consolati  sumus"  (scil.  ut  de- 
plorando efficeremus  vitam  miseriorem  ;  l)  quae  verba  eo 
magis  prò  opinione  nostra  loqui  videntur,  quod  paulo 
ante  sunt  scripta,  quara  ea,  quae  de  Hegesia  dicuntur.  — 
Quod  vero  attinet  ad  Theophrastum,  Peripateticae 
disciplinae  addictum,  cujus  librum,  qui  KaXfoa&évrig  rj 
TtSQÌ  névd-ovg  inscribitur,  Ciceronem  in  consolatione 
scribenda  consuluisse  Schneiderus  (p.  il.  sq)  contendit, 
locum  libri  Plutarchei  (e.  6.)  appellans,  quo  Theophra- 
stus  statim  post  Crantorem  commemoratur,  concedendum 
nobis  est^  Ciceronem  saepissime  in  libris  mentionem  ejus 
fecisse  scriptumque,  de  quo  agitur,  cognosse;  et  quam- 
quam demonstrari  non  potest,  ipsum  consolationi  librum 
illuni  adhibuisse,  praesertim  quum  Theophrasti  verba  non 
alio  modo  afferre  potuisset,  quam  ut  ea  refutaret:  tamen, 
quum  Theophrastus,  quippe  qui  naturalem  existimaret 
luctum,  naturae  vim  non  intulisset,  sed  se  potius  flit 
accommodasset  amicumque,  quem  habuerat  unicum  maxi- 
meque  dilexerat,  deplorasset,  haud  multum  a  veri  simili- 
tudine aberraturum  me  arbitror,  si  cum  Schneidero  con- 
tenderò, Theophrastum  pariter  atque,  ut  jam  vidimus, 
Dicaearchum  haud  minimam  Ciceroni  praebuisse  ad  con- 
solationem   materiam.    —    Quae   res    uteunque   est,  alii 


1)  Tusc.  I.  34,  83.  cfr.  Ladani,  instit.  IH.  19,  14. 

quoque  Peripateticae  scholae  philosophi  de  consolatione 
scripserunt,  qui  consolantis  officium  putarunt,  ut  non 
magnimi  malum  esse  mortem  doceret,  quique  multa,  ut 
Cicero  refert,  l)  ad  placandos  animos  attulerunt.  Quinam 
fuerint  illi  Peripatetici,  hodie  jam  ignoramus,  quura  scripta 
eorum  non  supersint  neque  nomina  fere  memorentur 
praeter  Aristotelem,  Peripateticae  disciplinae  principem, 
de  quo  infra  agìtur.  Quocirca  ut  conjiciendo  ne  a  vero 
nimis  aberremus,  bis  missis  ad  alium  properemus.  — 
Ante  omnes  in  Clitomachum,  Carneadis  philosophi  disci- 
pulum,  incidimus,  qui  Carthaginiensis,  quamquam  non  de 
morte  consolationem  scripserat,  tamen  in  libro,  quem, 
Carthagine  eversa,  consolandi  causa  misit  ad  cives,  non 
uni  sectae  addictus,  sed  in  Academiae,  Peripateticae, 
Stoicae  scholae  placitis  versatus, 2)  omnia  consolandi 
genera  contulit.  Quo  de  libro  nihil  jam  licet  conjicere, 
ut  de  re  incerta;  nos  autem  magnam  fecisse  jacturam 
in  libro  deperdito,  Ciceronis  docent  verba,  qui  affirmat, 
tantam  in  eo  calamitatimi  praesentium  medicinam  a 
philosopho  esse  adhibitam,  quanta  ne  desideraretur  qui- 
dem  in  inveterata.  Cicero  autem  ipse  nobis  est  auctor, 
sese  Clitomachi  Iibrum  legisse3). 

Num  vero  Cicero  consolationi  epistolam  Panaetii  „de 
dolore  patiendo"  ad  Tuberonem  missam  adhibuerit,  ex- 
ploratum   quidem  nobis   esse    nequit,   quamquam   legisse 


1)  Tnsc.  IV.  5,  9.  cfr.  eod.  ìli.  31,  76. 

2)  cfr.  quae  de  CJitomacho  philosopho  et  dialeclicae  scholae 
auctore  dixit  Lerschius  in:  Zeitschrift  fiir  die  Alterlhumswissen- 
schaft.  1839.  No.  21.  sq. 

3)  'fuse.  III.  22,  54.  cfr.  Acad.  II.  45,  137. 


33 


ipsum  eam  ex  Finn.  IV.,  9,  23  conjici  potest.  Quae 
quum  ita  sint,  quum,  Cicerone  teste,  Panaetius  Crantoris 
libri  mentionem  fecerit  nonnullaque  inde  desumpserit  *), 
et,  Gellio  auctore,  ceterorum  Stoicorum  àvaly^aiav  et 
ànà&eiav  improbarit  ideoque  usus  fuerit  humanioribus, 
quam  reliqui  ejusdem  scholae,  arguraentis  in  consolando1): 
minime  dubitamus,  quin  Cicero  epistolam  hanc  libro  de 
luctu  scribendo  adhibuerit.  — 

Hactenus  fuit,  quod  caute  a  me  scribi  posset  de  iis 
philosophis,  qui  de  luctu  et  dolore  minuendo  et  perfe- 
rendo  libros  ediderunt,  quibusque  Cicero  uti  potuit.  At- 
tamen  ipsum  eorum,  qui  sententias  passim  tantum  for- 
tuitoque  dispositas  aperuerunt,  nullam  habuisse  rationem 
nego,  quum,  Socratis  disciplinam,  quam  hic  passim  in 
hunc  modum  disseruit,  eum  adhibuisse,  innumerabiles  fere 
ostendant  loci,  qui  in  Tuscc.  disputt.  reperiuntur.  Maxime 
autem,  quantum  animi  mei  conjectura  colligere  possum, 
respexit  Platonem,  quem  non  solum  omnibus  aliis  philo- 
sophis anteposuit,  sed  etiam  philosophorum  deum  appel- 
lare non  dubitavit,  quocum  errare,  quam  cum  aliis  verum 
dicere  rectumque  sentire  mavult.  Notum  est,  Ciceronis 
libros  plenos  esse  maximis  Platonis  laudibus,  quam  ob 
rem  propter  ipsam  multitudinem  atque  frequentiam   non 


1)  Acad.  II.  44,  135.  Quae  supra  dixi,  ea  ex  Ciceronis  verbis 
concludere  non  dubitavi. 

2)  cfr.  A.  Geli,  noci,  Attic.  XII.  5,  10.  (ed.  Hertz):  „Haec  ergo 
vir  sapiens  tolerare  et  cunctari  potest,  non  admiltere  oranino  in 
sensum  sui  non  potest:  àvakrjGia  enim  atque  ànàd-éia  non  meo 
tantum,  inquit,  sed  quorundam  etiam  ex  eadem  portici!  prudentio- 
rum  hominum,  siculi  judicio  Panaetii,  gravis  atque  docti  viri  im- 
probata  abjectaque  est."  —  cfr.  Cic.  de  finn.  IV,  28,  79. 

erit  necesse,  singulos  afferre  locos.  Satis  habeamus 
dixisse,  Ciceronem  potissimura  ejusdem  de  aniraorura  im- 
mortalitate  sententiae  fuisse  cum  Platone:  quem,  licet 
consolationis  librum,  qualera  alii  perniulti  philosophi,  non 
scripserit,  tamen  conslat  in  scriptis  de  nonnullis  conso- 
landi  arguinentis  egisse  eaque  tam  praeclare  et  copiose 
explicavisse,  ut  in  hoc  quoque  loco  aliis  philosophis  hac 
de  re  scribentibus  veluti  fons,  ex  quo  consolanti  rationes 
hauserint,  recte  dicendus  sit.  Et  Ciceronem  quoque  non- 
nulla ad  librum  de  luctu  minuendo  scribendum  ex  Pla- 
tonis  libris  hausisse,  jam  non  est  opus,  demonslremus, 
postquam  hac  de  re  satis,  opinor,  Heusdius  scripsit1). — 
Neque  veremur,  ne  audaciae  accusemur  in  conjectando 
niiniae,  Aristotelis  librum,  quem  inscrìpserat  Evótjnov  rj 
neQÌ  ipvxfjs,  sequutum  esse  Ciceronem  atque  ex  ejus 
rivulis  hortulum  suum  irrigasse,  asseverantes.  Legimus 
enim  in  Tuscull.  disputt.  (I.  26)  ipsius  Ciceronis  testi- 
monium,  sese  Aristotelis  sententiam  esse  sequutum  eam- 
que  in  consolationis  libro  expressisse;  quod  exprimendi 
verbum  nihil  aliud  significare  Yidetur,  quam  Ciceronem 
Aristotelis  sententiam  suis  ipsius  verbis  in  latinam  ver- 
tisse  linguam  2).  Praeterea  apud  Plutarchum  Aristotelici 
libri  fragmentum  ejusque  de  Sileno  fabula  commemoratur 
(e.  27),  quam  Cicero  et  in  Tuscull.  disputt.  servavit  et 
in  consolatione,  ut  infra  videbimus,  attulit.  Accedit,  quod 
Cicero  (de  divin.  1.  25)  narrationem  affert  de  Eudemo, 
quam  interpretes   paene   omnes  fuisse  in  hoc  Aristotelis 


1)  cfr.  van  Heusde,  Cicero  (/donkdnov,   pag.  248.  sqq. 

2)  cfr.  Cic.  disp.  Tusc.  kritisch  beriebtiget  und  erlaulert  von 
Klotz.     Leipz.  1835.  pag.  86.  Not. 

dialogo  putant,  unde  jam,  sì  verum  esset,  conjici  posset, 
Ciceronera  hunc  librura  legisse;  qui  tamen  fere  totus  in- 
tentò cujusque,  Hcet  inferior  fuisse  Platonicis  dialogis  di- 
catur,  jactura  dicenda  est  maxima,  quum  summam  Ari- 
stotelicae  sententiae  de  animorum  post  mortem  conditione 
explicaverit  *).  — 

Addere  placet  bisce  Ciceronis  fontibus  Xenocratem, 
qui  Platonis  discipulus  atque  Academiae  successor  a  ma- 
gistri  sententia  haud  multura  recessisse  videtur,  et  qui 
librum  tcsqì  d-avdrov  scripsisse  fertur  2),  quem  scimus 
adeo  periisse,  ut  ne  ullura  quidem  fragmentum  ad  nostra 
pervenerit  tempora,  quam  ob  rem  prorsus  est  incertum, 
quibus  consolandi  argumentis  sit  usus.  Fuerunt,  qui  con- 
tenderei, Xenocratem  illum  scripsisse  dialogum,  quem 
supra  memoravimus,  Axiochum,  quorum  tamen  sententiam 
prorsus  vanam  esse  jam  ostenderunt  viri  docti 3).  Quem 
Xenocratis  de  morte  librum  si  cognovit  Cicero,  (et  equi- 
dem  non  dubito),  legisse  eum  quoque  et  adhibuisse  ex 
eo  conjici  potest,  quod  Xenocratis  mentionem  fecit  cre- 
berrimam  omnibus  in  libris  maximeque  in  Tusculanis.  — 

Rem  itaque  eo  deduxi,  ut,  quales  maxime  fontes 
Cicero  adhibuerit  philosophos,  jam  nunc  videaraus.     Fuit 


1)  Minime  recle  cogitasse  mini  videtur  Heusdius,  qui  in  dis- 
quisitione  de  philosophiae  Ciceronianae  fonte  praecipuo  (p.  249), 
postquam  consolationis  fragmentum  in  Tuscc.  dispult.  (I.  27,  66.) 
servatum  attulit,  haec  subdit:  „Admixta,  fateor,  huic  sententiae 
Aristotelea  ratio  est.  Veruntamen,  si  fontem  quaerimus,  unde 
ducta  sit,  reperiemus  eum  in  eximia  Socralis,  quae  est  in  Phae- 
done,  de  animi  natura  ac  divina  indole  disputatione."  ,  Testiino- 
nium  enim  ipsius  Ciceronis,  ut  dixi,  obstat. 

2)  cfr.  Diog.  Laért.  IV.  2,  9.  (voi.  I.  p.  268.  Hubn.) 

3)  cfr.  Heusde,  diatribe  p.  33.  sq. 

autem  Ciceronis  consuetudo,  ut,  Philonis  praeceptoris 
auctoritatera  sequutus,  versus  lectaque  poémata  suis  dis- 
putationum  locis  insereret  atque  subjiceret,  ut  orationem 
versibus  exquisitis  faceret  nitidiorem  et  dictis  argumentis- 
que  vim  et  auctoritatem  conciliaret  majorem.  Qua  de  re 
Cicero  ipse  scribit  haec:  „PhiIo  et  proprium  numerura 
et  lecta  poemata  et  loco  adjungebat.  Itaque  postquam 
adamavi  hanc  quasi  senilem  declamationem,  studiose 
equidem  utor  nostris  poetisi  sed  sicubi  illi  defecerunt, 
verti  ipse  multa  de  Graecis,  ne  quo  ornamento  in  hoc 
genere  disputationis  careret  latina  oratio  *)."  Quod  quura 
aliis  in  scriptis  facere  soleret,  non  longius  a  vero  ab- 
horrere  nos  puto,  Ciceronem  versus  quoque  consolationi 
inseruisse  contendentes,  praesertim  quum  ex  Tuscc.  dis- 
puta libris  et  Plutarchea  consolatione ,  in  quibus  fere 
iidem  reperiuntur  poetarum  loci,  conjicere  liceat,  Cran- 
torem  jam  ipsum  in  libro  suo  poetarum  carmina  ascri- 
psisse.  Huc  accedit,  ut  Diogenes  Laert.  testis  sit  nobis 
et  auctor,  Crantorem  poetarum  Iectione  valde  fuisse  de- 
lectatum.  Sed  praestat,  ejus  verba  afferre:  „3E&av[ia£e 
de  ó  KqdvtcoQ,  inquit,  Trdvtojv  órj  fxàXXov  aOixiqqov  xal 
EvQtmSriv,  Xéywv  èQywósg  iv  tS  xvqIco  tQayixwg  dfia 
xal  0v[X7ta&w<;  y^dipav 2)."  —  Qui  vero  poètae  Ciceroni, 
Crantoris  auctoritatem  sequuto,  maxime  praebere  potuerint 
argumenta,   si  quaerimus:    mihi    quidem    persuasissimum 


1)  Tusc.  II.  11,  26.,  quibus  de  Ciceronis  verbis  vid.  Klotzii  li- 
brum,  qui  inscribitur:  Nachlràge  und  Berichtigungen  zu  Cicero's 
dispult.  Tuscc.  Leipzig  1843.  p.  79.  sq.,  cujus  senlentiam  non  re- 
pudio. 

2)  Diog.  Laert.  IV.  5,  6.  (p.  279.) 

est,  Homerum  et  Euripidem  fuisse.  De  Homero,  quera 
saepissime  citat  Cicero,  jam  non  erunt  plura  nobis  di- 
cenda,  neque  multa  de  Euripide;  aliquot  enim  versus 
fabulae  Euripideae,  quae  inscripta  erat  Cresphontis  nomine, 
in  Tusculanis  vertit  Cicero  eosdemque  praebet  Plutarchus, 
quam  ob  rem  sumere  non  dubito,  eos  in  consolatione 
nostra  fuisse,  quippe  quos  jam  Crantor  libro  suo  adhi- 
buerit.  — 

Postquam  jam  omnes,  ex  quibus  hauserit  Cicero, 
philosophorum  poétarumque  graecorum  fontes  perlustra- 
vimus,  reliquum  est,  ut  videamus,  num  a  Romanis  quo- 
que ejusdem  argumenti  quidquam,  quo  Ciceroni  uti  licuerit, 
scriptum  fuerit.  Neque  deest.  Ne  dicam  de  omnibus 
laudationibus  funebribus,  quibus  uti  potuit  Cicero,  de  una 
tantum  plura  loquar,  Schneiderum  praeceptorem  sequutus. 
Q.  enim  Fabius  Maximus  Verrucossus  ad  luctum  leniendum 
animumque  confirmandum,  et  ut  demonstraret,  sese  luctu 
superiorem  esse,  in  mortem  filii  consularis  laudationem 
scripsit  »-).  Cicero  hac  de  laudatione  et  de  constantia, 
qua  Fabius  dolorem  pertulit:  „Multa,  inquit,  in  eo  viro 
praeclara  cognovi,  sed  nihil  est  admirabilius,  quam  quo 
modo  ille  mortem  filii  tulit,  clari  viri  et  consularis.  Est 
in  manibus  laudatio;  quam  quum  legimus,  quem  philo- 
sophum  non  contemnimus?"  2)  Alibi  quoque  Fabium  lau- 
dava, quia  viriliter  magnam  illam  calamitatem  tolerasset 3). 
Accedit,  quod  Cicero  ipse  fatetur,  sese  Fabii  exemplum 


1)  cfr.  Plutarcb.    vit.  Fab.  cap.  24:   ™  Jè  lyxcó/uioy,  cò  rais 

ixXO/AlÓCCÌS    T<tif     £m(fKV(X)y     oì     TTQOGiqXOVTlS    tmiékovffiy,      «yrÒS    €Ì7l€ 

xamoTctg  tv   <ìyoQ(c}  xal  yqàxpai  tov  kóyov  H-édwxét'. 

2)  Cat.  maj.  e.  IV.  §.  12. 

3)  cfr.  de  nat.  deorum  III.  32,  80.  ad  famil.  IV.  6. 

consolationi  adhibuisse.  Quae  quum  ita  sint,  quumque 
Ciceronem  laudationera  illam  legisse  sciamus,  non  puto 
me  nimiae  audaciae  argutum  iri,  cum  Schneidero  con- 
tendentem,  Fabii  quoque  laudatone  usum  esse  Ciceronem 
quantum  potuerit 1  ).  Sed  dixerit  fortasse  quispiam,  dia- 
logum  de  senectute,  consolatone  jam  confecta,  esse 
scriptum,  et  ita  Ciceronem,  si  tunc  demum  Fabii  liber  in 
manibus  fuerit,  non  potuisse  adhibere  eum  consolationi. 
Quam  dubitationem  ut  refellerem,  jam  non  studui,  quo- 
niam  refutando  opus  non  est;  liceat  tamen  ad  Jnlii  Som- 
merbrodtii  editionem  Catonis  majoris  delegare,  qui  de 
tempore,  quo  liber  de  senectute  sit  compositus,  in  piae- 
fat.  (p.  VII.)  disputavit,  unde  apparet,  non  multo  post 
consolationem  hunc  dialogum  esse  scriptum.  — 

Hi  fere  omnes  fuerint  scriptores  et  libri,  quorum  ra- 
tiones  imprimis  cognoscere  Ciceronis  interfuit.  At  omnes 
hos  fontes  quamvis  diligenter  pervestigaverit  et  penitus 
exhauserit,  nihil  tamen  praeter  materiam  inde  sumpsisse 
videtur,  cui  tractandae  suum  judicium  ita  interposuerit, 
ut  consolationis  liber  propriam  quandam  formam  induerit. 
—  Cui  de  consolationis  fontibus  quaestioni,  quum  nihil, 
quod  addam,  restet,  tertium  nunc  annectatur  caput,  quod 
miuus  est  involutum  atque  implicatum.  — 

Caput  III. 

Quale  fuit  consolationis  argumentum? 

Priusquam  autem  ad  ipsam  rem  argumentumque  libri 

explicandum  accedo,  liceat  pauca  commemorare   et  frag- 

1)  Verba  interposui  „  quantum  potuerit  '•,  recte,  ut  putoj  uemo 
enim  negabit,  aliud  esse  consolationis,  aliud  laudationis  proprium 
argumentum. 

menta  tum  demura  suis  locis  persequi,  quum  praefatus 
fuero,  quae  arbitror  ad  rem  nostrani  maxime  pertinere. 
Hausi  entra  consolationis  argumenti  maximam  partem  ex 
Tuseulanis,  in  quibus  Ciceronera  permulta,  quae  locum 
habuissent  in  libro  de  luctu  minuendo,  repetivisse,  jam 
Wolfius  rectissime  pronuntiavit  ;  quibuscum  contuli  Plu- 
tarchi  consolationem,  eaque  desumpsi,  quae  utrique  sunt 
communia.  Accedunt  praeterea  nonnulla  fragmenta,  a 
Lactantio  aliisque  ecclesiae  doctoribus  servata.  Attamen 
orane  cautionis  genus,  ne  disputatio  nostra  in  mera  som- 
ma abeat,  adhibendum  est,  quum  et  in  Tuseulanis  et  in 
Lactantii  aliorumque  scriptis  multa  deprehendantur,  quae 
possint  in  consolatione  fuisse,  quae  tamen  re  vera  ibi 
fuisse  statuere  nequeamus,  quum  testimonia  nobis  desint, 
coojecturis  autem  facile  rapiamur  in  errores.  Tum  quo- 
que Cicero,  quamquam  idem  fere  argumentum  in  con- 
solatione persequutus  est  atque  in  Tuscull.  disputt.  non  ex- 
igua  parte,  alium  (amen  locum  in  ea,  alium  in  Tuseulanis 
saepe  assignavisse  mihi  videtur,  ne  lectoribus  eandem 
reni  eadem  prorsus  ratione  tractatam  animadvertentibus 
taedium  afferret.  Neque  minus  ad  id  animum  intendamus 
oportet,  eum  in  consolatione  multa  paucis  tantum  dixisse 
verbis,  quae  in  Tuseulanis  postea  scriptis  pluribus  dis- 
putavit.  Quibus  praemissis  nunc  ad  propositum  regre- 
diamur.  — 

Cicero  ipse  summae  libri  sententiarumque  ordinis  auctor 
est.  „Erit  igitur,  inquit,  in  consolationibus  prima  medi- 
cina, docere,  aut  nullum  malum  esse  aut  admodum  par- 
vum:  altera,  et  de  communi  conditione  vitae  et  proprie, 
si  quid  sit  de  ipsius,  qui  raaereat,  dispùtandum;  tertia, 

summam  esse  stultitiam,  frustra  confici  maerore,  quum 
intelligas,  nihil  posse  profici;"  *)  et  idem  testis  est,  c<\n- 
solationem  non  fuisse  perbrevem:  „Sunt  etiam,  inqwt, 
qui  haec  omnia  genera  consolandi  colligant,  (alius  enim 
alio  modo  movetur),  ut  fere  nos  in  „consolatione"  omnia 
in  consolationem  unam  conjecimus;  erat  enim  in  tumore 
animus,  et  omnis  in  eo  tentabatur  curatio.a  *)  —  Qui 
autem,  hominis  sibi  carissimi  morte  in  sordibus  Iuctuque 
jacens,  omnes  circumspicit  rationes,  quibus  se  consolari 
possit:  prima  dolorum  solatia  inveniet  ea,  quae  omnibus 
hominibus  prodesse,  quibus  omnes  uti  possunt;  sed  aliorum 
dolores  alia  ratione  sanandos  esse  nemo  negabit.  Ut  enim 
medicus  est  irridendus,  si  omnibus  aegrotis  uno  alterove 
remedio  medeatur:  sic  etiam  philosophus  videtur  esse 
explodendus,  si  omnibus  aegris  easdem  medicinas  afFerat. 
Nam  ut  hominum  indoles  varia  esse  solet,  neque  miaus 
luctus  natura,  sic  quoque  alia  atque  diversa  ratione  sin- 
gulis  adhibenda  est  medicina. s)  Quae  quum  ita  sint, 
commune  est  philosophorum  praeceptum,  ut,  qui  calami- 
tatem  quandam  accidisse  sibi  lugeat,  is  ad  leniendos 
sedandosqne  dolores  ratione  utatur,  quod  velut  principium 
est  et  fundamentum.  — 

Viri  autem  cogitantis  atque  sani  semper  fuit,  in 
effectibus  quaerere  causas,  unde  emanarent,  ut  haberet 
rectum  aliquod  efifectuum  judicium.    Quam  rationem  in 


1)  Tusc.  III.  32,  77. 

2)  Tusc.  III.  31,  76.  Sic  Ciceronis  verba  adscripsi,  quamquam 
persuasum  mini  est,  verba  „in  consolatone"  nihil  aliud  esse  quam 
annotationem,  a  lectore  quodum  in  margine  scriptam,  quae  postea 
in  textum  irrepsit. 

3)  cfr.  Tusc.  III.  33,  79. 

dolore  de  hominis  cujusdara  morte  quisque  persequi,  itaque 
ante  omnia  de  mortis  natura  utpote  doloris  causae  in- 
quirere  debet,  utrum  mors  sit  malum  vel  afferat  aliquid 
mali,  necne.  Nam  ut  medici,  (liceat  mihi,  quum  jam 
supra  eandem  adhibuerim  similitudinem,  ea  rursus  uti), 
qui  morbi  causam  invenerunt,  corporis  curationem  esse 
repertam  putant:  sic  ii,  qui,  luctn  laborantes,  ex  eo 
emergere  se  velint,  ejus  originem  satis  habeant  cognitam 
necesse  est;  et  ut  saepissime  inveniuntur  aegroti,  qui  ea 
de  re,  qua  anguntur,  falsam  ferunt  sententiam,  quam  ob 
rem  perperam  curant  aegritudinem,  vel  etiam,  postquam 
curandi  rationem  non  esse  rectam  cognoverunt,  omnem 
abjiciunt  salutis  spem:  sic  quoque  res  se  habet  cum 
dolore,  quem  nihil  aliud  esse  statuo,  quam  mentis  imbe* 
cillitatem  atque  errorem,  qua  imbecillitate  sublata  maeror 
ipse  erit  sublatus.  Hanc  rationem  sequutum  Ciceronem 
composuisse  consolationem  librique  initium  fecisse  a  mortis 
cognitione,  utrum  sit  bonura  an  malum,  jam  eo  apparet, 
quod  in  Tusculanis  quoque  disputationem  orsus  est  a 
refutatione  verborum  auditoris,  qui  mortem  malum  sibi 
videri  esse  dixerat;  *)  atque  ex  verbis  supra ,  allatis  con- 
jici  potest,  Ciceronem  primum  studuisse,  ut  ostenderet, 
non  esse  malum  mortem,  quippe  quae  ratio  prima  esset 
maerentis  medicina.'  Ut  autem  demonstraret,  mortem  non 
esse  malum,  neque  mortuis,  neque  iis,  quibus  moriendum 
esset,  diversas  philosophorum  sententias  explicare  debe- 
bat,  ut  videret,  quid  esset  mors.  Quas  sententias  Cicero 
ipse  composuit  in  Tuscull.   disputi. a)  —  Maxime  autem 


1)  Tusc.  i.  5,  9. 

2)  Tusc.  I.  9,  18. 

ipsi  afferenda  erant  placita  eorum,  qui  animum  siraul  cum 
corpore  interire  contenderunt,  Epicuri  et  Dicaearchi;  et 
sane  altulit,  quod  eo  magis  prò  certo  haberi  velini, 
quuni,  qui  primis  tantum  labris  gustavit  Ciceronis  literas, 
jam  eo  perveniat,  ut  videat,  Ciceronem  in  enumerandis 
philosophorum  de  morte  ejusque  eventu  sententiis  tantum 
abfuisse,  ut  eas  solas,  quibus  ad  librum  scribendum 
potuerit  uti,  adhibuerit,  ut  disputationis  seriem  saepissime 
interruperit  locis  ejusmodi  subjectis,  quae  admonitiones 
esse  videantur,  quibus  sententias  falsas,  itaque  cavendas 
praemonuerit.  !)  Et  quod  majus  est,  sententias  atque 
placita  eorum  attulit,  quia,  quamquam  velut  in  Tusculanis 
animi  immortalitatem  omnibus  veterura  sapientium  argu- 
mentis  docuit,  tamen  ad  liquidum  confessumque  perducere 
non  potuit;  ipse  enim  fatetur,  nihil  hac  de  re  prò  certo 
haberi  posse:  ,,quoniara  utraque,  inquit,  earum  senten- 
tiarum  doctissimos  habuit  auctores;  nec  quid  certi  sit, 
divinari  potest."  *)  — 

Quibus  philosophorum  placitis  allatis,  nihil  aliud  agere 
potuit,  quam  ut  ostenderet,  etiamsi  hominis  interitus  ex 
corpore  et  animo  statueretur,  nullani  esse  majorem  causam, 
cur  de  morte  deplorarent  homines,  quam  si  animi  essent 
sempiterni;  nam  etsi  quis  eorum,  qui  animi  dissolutionem 
et  dissipalionem  statuerent,  sententiam  probaret,  tamen 
non  esse  querendi  causam  quum  omnia  simul  cum  interitu 


1)  cfr.  Crome  pag.  3.  sq. 

2)  Hoc  a  Lactantio  (institt.  VII.  8,  9.)  nobis  servatimi  frag- 
inentum,  quod  ut  ex  incerto  quodàm  Ciceronis  libro  desumptum, 
in  editione  Klotzii  (P.  IV.  voi.  HI.  p.  347.)  legitur,  in  consolatone 
fuisse  suspicor,  quippe  quum  et  in  Tusculanis  similis  sententia 
inveniatur  (I.  11.  23)   et  maxime  in  nunc  locum  cadere  videatur. 


43 


finirentur  et  cum  vita  sensus  amitteretur.  *)  Mortem 
igitur  summara  quietem  allaturam,  quae  ne  somniis  qui- 
dem  cruciaretur  atque  turbaretur,  neque  boni  quidquam 
neque  mali  nobis  contingere,  quum  in  morte  pariter  atque 
in  simulacro  non  esset  sensus.  2)  Sin  vero  morte  ani- 
mus non  exstingueretur,  sed,  corpore  relieto,  permanerei, 
si  mors,  ex  Socratis  sententia,  migratio  esset  in  illas  oras, 
quasw  incolerent,  qui  e  vita  excessissent;  non  solum  eam 
non  esse  dicendam  malum,  sed  bonum  potius,  quum  nos, 
vinculis,  quibus  animus  corpore  contineretur,  liberati,  non 
amplius  perturbaremur  corporis  libidinibus  neque  animus 
a  vero  perscrutando  et  cognoscendo  detineretur.  3  )  Quam- 
cunque  igitur  sententiam  sequeretur  quisquam,  minime 
malum,  sed  bonum  esse  videri  mortem.  Quam  vero  sen- 
tentiam Cicero  ipse  probaret,  demonstrandum  erat.  Qui 
non  ignarus  est  philosophiae  Ciceronianae,  facile  concedet, 
totam  Epicuri  ejusque  asseclarum  doctrinam  eum  ita  con- 
demnasse,  ut,  qui  eam  sequerentur,  si  sibi  consentire 
vellent,  de  honestate  ne  posse  quidem  praecipere  sta- 
tueret  4),  et  in  consolationis  libro  Platonis  Aristotelisque 
de  animi  immortalitate  sententiae  fuisse.  Quam  quidem 
rem  maxime  libri  nostri  fragmentum  demonstrat,  quod 
Cicero  nobis,  si  quis  usus  venerit,  satis  longum  servavit; 
scribit  enim,  postquam  animum  divinum  esse  et  ejusdem, 
ut  ita  dicam,  substantiae  cum  diis,  ex  Aristotelis  sententia 


1)  cfr.  Tusc.  I.  il,  24.  34,  82.  Plut.  cons.  e.  15. 

2)  Tusc.  I.  49,  117:  „sin  autem  perirmi  ac  delet  omnino,  quid 
melius  quam  in  mediis  vitae  laboribus  obdormiscere  et  ita  conni- 
ventem  sonino  consopiri  sempiterno?"  cfr.  Plut.  e.  12  et  15. 

3)  cfr.  Tusc.  I.  31.  Plut,  e.  13. 

4)  de  offìc.  I.  2,  5. 

demonstravit,  haec:  „Hanc  nos  sententiam  sequutì  his 
ipsis  verbis  in  „consolatione"  hoc  expressimus  l):  Ani- 
morum  nulla  in  terris  origo  inveniri  potest;  nihil  enira 
est  in  anirais  mixtum  atque  concretum,  aut  quod  ex  terra 
natum  atque  flctum  esse  videatur,  nihil  ne  aut  humidum 
quidem,  aut  filabile  aut  igneum.  His  enira  in  naturis 
nihil  inest,  quod  vira  memoriae,  mentis,  cogitationis  ha- 
beat,  quod  et  praeterita  teneat,  et  futura  provideat,  et 
complecti  possit  praesentia:  quae  sola  divina  sunt,  nec 
invenietur  unquam,  unde  ad  hominem  venire  possint,  nisi 
a  deo.  Singularis  natura  est  igitur  quaedam  atque  vis  animi, 
sejuucta  ab  his  usitatis  notisque  naturis.  Ita  quidquid 
est  illud,  quod  sentit,  quod  sapit,  quod  vivit,  quod  viget, 
cadeste  et  divinum  ob  eamque  rem  aeternum  sit,  ne- 
cesse  est.  Nec  vero  deus  ipse,  qui  intelligitur  a  nobis, 
alio  modo  intelligi  potest,  nisi  mens  soluta  quaedam  et 
libera,  segregata  ab  omni  concretione  mortali,  omnia  sen- 
tiens  et  movens  ipsaque  praedita  motu  sempiterno  2)."  — 
Quod  quum  Ciceroni  persuasimi  esset,  quaerendum 
erat,  ubi  animus  post  mortem  versaretur  qualemque  vitam 
viveret.  Credidit  autem  Cicero,  niortuos  alteram  degere 
vitam,  sed  non  eadem  sorte  gaudere  omnes;  putavit, 
sceleribus,  dum  in  terris  sunt,  contaminatos,  illic  poenas 
esse  soluturos;  bonos  vero,  qui  a  delictis  liberi  cupidi- 
tatumque  expertes  fuerint,  mortuos  operae  pretium  asse- 
quuturos  atque  a  vitae  laboribus  quietem  capturos.  Ser- 
vata sunt  nobis  ipsius  Ciceronis  hac  de  opinione  verba, 


1)  cfr.  pag.  34. 

2) 
institi 


1)  cfr.  pag.  34. 

2)  Tusc.  I.  26,  65.  27,  26.  Lact.   de  ira  dei  e.  X.  §.  45.  seq. 
Jtt.  I.  5,  25. 

ex  consolatione  desumpta,  quae  apud  Lactantium  (institt. 
III.,  19,  6.  sq.)  inveniuntur,  quibusque  docet,  non  easdera 
sedes  incolere  justos  et  impios.  „Nec  enim  omnibus, 
inquit,  iidem  illi  sapientes  arbitrati  sunt  eundem  cursum 
in  caelum  patere.  Nani  vitiis  et  sceleribus  contaminatos 
deprimi  in  tenebras,  atque  in  coeno  jacere  docuerunt; 
castos  autem  animos,  puros/ integros,  incorruptos,  bonis 
etiam  studiis  atque  artibus  expolitos,  levi  quodam  et  fa- 
cili lapsu  ad  deos,  id  est,  ad  naturam  sui  similem  per- 
volare."  —  Quae  postquam  dixit  Cicero  atque  eo  per- 
venit,  ut  ex  sapientium  virorum  placilis  duplicem  animo - 
rum  post  corporis  mortem  cursum  statueret,  quorum  alter 
ad  poenas  solvendas,  alter  ad  deorum  habitaculum  per- 
duceret:  facile,  quum,  qui  de  civitatejtota  aut  de  singulis 
meriti  essent,  eorum  memoriam  deorum  iramortalium 
honoribus  esse  consecrandam  putaret  *),  ejus  sententia 
eo  potuit  inclinare,  ut  dè*os  nihil  aliud  esse  crederet, 
nisi  homines  mortuos,  qui  communi  consuetudine,  fama, 
voluntate  in  caelum  tollerentur.  Neque  est  dubium,  quin 
haec  cogitatio  nihil  non  habuerit  consolationis,  quum 
scierit  Cicero,  Tulliam  quoque,  quae  ipsum,  quoad  vixerat, 
peramaverat  et  de  ipso  maxime  merita  et  integra  casta- 
que  illuc,  ex  his  vinculis  emissa,  erat  lata,  in  deorum 
numerum  esse  receptam.  Cujus  sententiae  Ciceronem  re 
vera  fuisse,  ingens  testatur  multitudo  epistolarum  ad  At- 
ticum  scriptarum,  in  quibus  sermo  est  de  fano  Tulliae 
exstruendo  ;  testantur  idem  consolationis  verba  a  Lactantio 
servata,  quae  simul  cura   ejus  verbis  iutroducentibus  af- 


1)  de  nat.  deor.  HI.  19,  50. 

ferre  atque  adscribere  praestat.  „M.  Tullius,  inquii,  qui 
non  tantum  perfectus  orator,  sed  etiam  philosophus  fuit, 
si  quidem  solus  exstitit  Platonis  imitator,  in  eo  libro, 
quo  se  ipsum  de  morte  filiae  consolatus  est,  non  dubita- 
vit  dicere,  deos,  qui  publice  colerentur,  homines  fuisse. 
Quod  ipsius  testimonìum  eo  debet  gravissimum  judicari, 
quod  et  augurale  habuit  sacerdotium,  et  eosdem  se  colere 
venerarique  testatur.  Itaque  intra  paucos  versiculos  duas 
res  nobis  dedit.  Nani,  dum  iraaginem  filiae  eodem  se 
modo  consecraturum  esse  profiteretur,  quo  illi  a  veteribus 
sint  consecrati,  et  iilos  mortuos  esse  docuit,  et  originem 
vanae  superstitionis  ostendit.  ,,Quum  vero,  inquit,  et 
mares  et  feminas  complures  ex  hominibus  in  deorura 
numero  esse  videamus,  et  eorum  in  urbibus  atque  agris 
augustissima  delubra  venereraur:  adsentiamur  eorum  sa- 
pientiae,  quorum  ingeniis  et  inventis  omnem  vitam  legi- 
bus  et  institutis  excultam  conslitutamque  habemus.  Quod 
si  ullum  unquam  animai  consecrandum  fuit,  illud  profecto 
fuit.  Si  Cadmi  progenies,  aut  Amphitryonis  aut  Tyndari 
in  caelum  toilenda  fama  fuit:  huic  idem  honos  certe  di- 
candus  est;  quod  quidem  faciam,  teque  omnium  optimam, 
doctissimamque,  adprobantibus  diis  immortalibus  ipsis,  in 
eorum  coetu  locatam  ad  opinionem  omnium  mortalium 
consecrabo  *).*'  —  Quae  postquam  dixit  atque  ita  osten- 
dit, mortem  meliorem  sequi  vivendi  conditionem,  tantum 
aberat,  ut  hunc  unum  attingeret  locum  et  vitam  inferio- 
rem  esse  morte  demonstraret,  ut  omnes  vitae  labores 
calamitatesque  conquireret,  atque  ex  iis,    quanto  magis 


1)  Laciant.  inst.  I.  15,  16—21.  cfr.   Pelrarcba,  de  ocio  relig. 
lib.  II.  p.  320.  (edil.  Basiil.) 

mors  esset  vitae  praeferenda,  efficere  conaretur.  Cora- 
raunis  enim  antiquorum  de  vita  humana  fuit  sententia,  eara 
ita  esse  plenam  miseriarum  atque  calamitatum,  ut,  tam 
bonorum,  quam  malorum,  quae  in  vita  nomini  cuique  ac- 
ciderent,  enumeratione  facta,  mala  bonis  longe  essent 
superiora,  quam  ob  rem  maximo  jure  beati  praedicarentur 
defuncti,  quippe  qui  his  vitae  malis  essent  erepti;  quo 
iterum  iterumque  factum  est,  ut  maerentes  vitam  suam 
in  odio  haberent  *)•  Cujus  omnium  antiquorum  sententiae 
Ciceronem  eumque  multum  fuisse  in  lamentandis  vitae 
miseriis,  testimoniis  ostenditur.  Audiamus  enim  Ciceronis 
verba,  quibus  ipse  confitetur,  sese  vitam  deplorando  ef- 
fecisse  miseriorem.  „Satis  tu  quidem",  de  se  ipso  ait, 
„in  consolatione  es  lamentatus:  quam  quum  lego,  nihii 
malo,  quam  has  res  relinquere  2)."  Idem  demonstrant 
S.  Augustini  verba,  qui  Ciceronem  vitam  vehementer  de- 
plorasse auctor  est  hisce:  „Quis  enim  sufficit,  quantovis 
eloquentiae  flumine  vitae  hujus  miserias  explicare?  quam 
lamentatus  est  Cicero  in  consolatione  de  morte  filiae, 
sicut  potuit:  sed  quantum  est  quod  potuit3)?"  Quantum 
autem  Cicero  eo  tempore  vitam  contempserit  et  prò  nihilo 
duxerit,  ita  ut  eam  non  solum  posthabuerit  eamque  in- 
feriorem  esse  morte  professus  sit,  sed  etiam  longius 
progressus  contenderit,  huic  animorum  vitae  aliam  eam- 
que beatiorem  in  caelo  antecessisse  et  praesentem  ante- 


i 


1)  Maxime  id  quidem  ex  Hegesiae  exemplo  videri  potest,  qui, 
quum  fuse  atque  copiose  de  vitae  malis  dixisset,  tantum  ejus  odium 
injecit  audientibus,  ut  sibi  sponte    manus  infern  nt.  cfr.  fuse.  1. 34,  83. 

2)  Tusc.  I.  31,  76.  cfr.  eod.  I.  34,  83. 

3)  de  civit.  dei  XIX.  4. 

acta  deteriorem  et  quasi  poenae  instar  habendara  esse, 
luendorum  scelerum  causa  nobis  traditam,  quura  animi 
in  corporibus  tanquara  in  carceribus  essent  inclusi:  testis 
est  Lactantius,  qui  scribit,  Ciceronem  in  consolatione 
dixisse,  luendorum  scelerum  causa  nasci  homines,  ean- 
demque  sententiam  paulo  post  iterasse  l).  Hinc  natam 
esse  ineptam  illam  sententiam,  cum  Lactantio  dicere 
possumus,  hanc  esse  mortem,  quam  nos  vitam  putemus, 
illam  vitam,  quam  nos  prò  morte  timeamus:  ita  primura 
bonum  esse  non  nasci,  secundum  citius  mori.  Talis  autem 
sententia,  quae  vitam  esse  mortem,  hanc  contra  veram 
vitam  putavit,  quae  contendit,  beatos  solos  esse  praedi- 
candos  vita  hac  defunctos,  quippe  qui  essent  facti  par- 
licipes  melioris  et  divinae  naturae,  Ciceroni  maxime  con- 
duxit  et  probata  est  eo  tempore,  quo  consolationis  liber 
est  conscriptus;  ipse  enim  confitetur,  fuisse  animum  in 
tumore,  et  omnem  sese  tentasse  curationem.  Neque  ab- 
horret  fragmentum,  quod  legimus  apud  Lactantium  ex 
consolatione  sumptum:  „Non  nasci  longe  optimum,  nec 
in  hos  scopulos  incidere  vitae  :  proximum  autem,  si  natus 
sis,  quam  primum  tanquam  ex  incendio  effugere  for- 
tunae  *)."  —  Quam  sententiam  ut  demonstraret,  in  con- 
solatione locum  habuisse  illam  de  Sileno  fabellam,  jam 


1)  Lact.  inst.  III.  18,  18:  „Quid  Ciceroni  faciemus?  qui  quum 
in  principio  consolationis  suae  dixissel,  luendorum  scelerum  causa 
nasci  homines;  iteravit  id  ipsum  postea,  quasi  objurgans  eum, 
qui  vitam  poenam  non  esse  putet  ". 

2)  Sic  equidem  hunc  consolationis  locum  (institi.  IH.  19,  14.) 
legendum  esse  puto,  vetustissimos  Lactantii  libros  sequutus.  cfr. 
Cic.  opp.  ed.  Schiitz.  Tom.  XVI.  P.  II.  pag.  301.  Petrarcu.  epistt. 
rerum  senilium  lib.  I.  p.  742.  ed.  Basii.  1581. 

plurimi  viri  dodi  sunt  suspicati,  idemque  ex  Lactantio 
conjici  potest,  qui  Ciceronis  verbis  modo  laudatis  prae- 
mittit  haec:  „Quae  (sententia)  ut  majoris  sit  auctoritatis, 
Sileno  adlribuitur  *)•"  —  Quae  si  ita  fuerint,  non  est, 
quod  dubitemus,  quin  Cicero  hac  in  consolationis  parte 
diutius  institerit  multusque  fuerit  in  variis  proponendis 
exemplis,  quibus  sententiam  confirmare  potuerit.  Et  non 
sapientium  virorum  placita  solum,  sed  etiam  talia  alle- 
gavit  exempla,  ex  quibus  apparerei,  diis  ipsis  videri  mor- 
temi summara  esse  bonum;  quod  ut  credamus,  eo  magis 
adducimur,  quod  Lactantius  :  „credidisse,  inquit,  Ciceronem 
vanissimo  (illi)  dicto  exinde  apparet,  quod  adjecit  aliquid 
de  suo,  ut  ornaret  2)."  —  Quam  ob  rem  haud  perperam 
judicavit  Schneiderus,  Ciceronem  in  consolationis  libro 
Cleobis  Bitonisque,  Trophonii  Agamedisque  exemplis  usum 
esse  contendens  (p.  22  et  30),  praesertim  quum  ex 
eorum  commemoratione  a  Plutarcho  facta  appareat,  jam 
Crantorem  eadem  allegasse s).  Accedit,  quod  graeci 
philosophi,  quo  magis  mortem  defunctis  malum  non  esse 
probarent  maerentibus,  afferre  solebant  has  narrationes, 
unde  deos  ipsos  aperte  hominibus  ostendisse,  mortem  non 
esse  habendam  in  malis,  quum  eam  tanquam  virtutis 
praemium  quibusdam  erga  sese  maxime  meritis  conces- 
sissent,  colligebant.  —  Neque  minus  non  dubito,  quin 
illa  de  Terinaeo  Elysio  quodam  fabula  in  consolatione 
locum  habuerit,  quum  in  Crantoris  etiam  de  luctu  libro 


1)  cfr.  'fuse.  I.  48,  114.    Plutarch.  cons.  e.  27. 

2)  Lact.  insù  IH.  19,  14. 

3)  cfr.  Tnsc.  I.  47,  113.  sq.    Plutarch.  e.  14.    v.  Htusde,  dia- 
tribe pag.  48. 

eam  fuisse  Cicero  ipse  sit  auctor.  Qui  Terinaeus  Elysius, 
quum  filli  mortem  graviter  raaerens  in  psychomantium 
venisset  et  quaereret,  quae  fuisset  tantae  calamitatis 
causa,  in  tabulis  tres  accepit  hujus  modi  versiculos: 

„Ignaris  homines  in  vita  mentibus  errant; 

Euthynous  potitur,  fatorum  nuraine,  leto. 

Sic  fuit  utilius  finiri  ipsique  tibique."  2) 
Quae  postquam  Cicero  pertractavit,  jam  suffecit  operi, 
ut  ostenderet,  mortem,  non  esse  malum,  quam  rationem 
Cleanlhes  unum  consolantis  officium  esse  putavit:  si  qui- 
dem  hac  re  fuisset  contentus.  Ipse  autem  sese  eos  esse 
imitatum  dixit,  qui,  quum  alius  alio  modo  moveretur, 
omnia  consolandi  genera  collegissent.  Quae  quum  ita 
sint,  Ciceroni  non  negligenda  fuit  contraria  hominum 
agendi  ratio,  qui  de  morte  deplorarent  atque  ita  philo- 
sophiae  doctrinas,  quae  neque  esse  malum  mortem,  neque 
ob  eam  in  maerore  esse  licere,  ostenderent,  irritas  fa- 
cerent.  Accuratius  autem  eum  cognosse  discrepantiam 
doctrinae  rerumqae,  quas  philosophia  praebet,  et  actionis 
omnisque  hominum  vitae,  eamque  breviter  perstrinxisse, 
demonstrare  mihi  videtur  consolationis  fragmentura  apud 
Lactantium,  qui,  postquam  Ciceronem  vituperava,  quod 
ipsi  philosophia  non  fuisset  vitae  magistra,  haec  addit 
verba,  quae  vituperalionem  esse  veram  atque  justam 
ostenderent:  „Idem  in  consolatione,  id  est,  in  opere  non 
joculari,  liane  de  philosophia  sententiam  tulisti:  „Sed 
nescio,  qui  nos  teneat  error  aut  miserabilis  iguoratio  veri*)," 


1)  fuse.  I.  48,  115.  cfr.  Plut.  e.   14. 

2)  Lact.  institt.  III.  14,  20. 

(scil.  quura  contra  philosophorum  placita  de  morte  con- 
queremur.)  Sed  nunc  jara  ad  alteram  partem,  quam 
Cicero  attigit,  transgrediamur.  Erit  autem,  ut  ipsius  sen- 
tentiam  nostris  reddamus  verbis,  altera  medicina,  et  de 
communi  conditone  vitae,  et  proprie,  si  quid  sit  de  ipsius, 
qui  maereat,  disputandum,  quaerere  atque  ostendere,  et 
antea  et  nunc  sexcentos  alios  iisdem  calamitatibus  esse 
afflictos,  talemque  semper  fuisse  et  fore  humanae  vitae 
conditionem,  et  nos  quoque  inique  ferre  res  nostras  de- 
sinamus  oportere,  malorunt  quandam  cum  nostra  natura 
esse  conjunctam  necessitatem,  quam  repellere  non  pos- 
simus.  —  Negavit  quidem  Cicero  nane  consolandi  rationem 
semper  esse  idoneam;  nam:  „ne  illa  quidem,  inquit,  fir- 
missima  consolatio  est,  quamquam  et  usitata  est  et  saepe 
prodest:  „Non  tibi  hoc  soli."  Prodest  haec  quidem,  ut 
dixi,  sed  nec  semper  nec  omnibus:"  x)  —  attamen  eam 
adhibuit,  quum  consolatus  est  amicum  in  morte  liberorum 
admodum  dolentem  2),  atque  in  consolatone  recepit.  Ipse 
enim  est  auctor,  nane  rationem  referre,  quomodo  adhi- 
beatur,  eamque  esse  adhibendam,  ut  ostendatur,  non  qua- 
lis  calamitas  cuique  acciderit,  sed  quo  modo  quisque 
malo  afflictus  calamitatem  pertulerit 3),  et  enumerationem 
exemplorum  afferri,  non  ut  malevolorum  animum  oblectet, 
sed  ut  ille,  qui  maereat,  ferendum  sibi  id  censeat,  quod 
multos  videat  moderate  atque  tranquille  tulisse,  eamque 
esse  utilem  ad  persuadendum  ea,  quae  accidant,  ferri  et 
posse  et  oportere  .4).     Quae  quum  ita  sint,   non  neglexit 


i)  Tusc.  III.  33,  79.  —  2)  cfr.  ad  famil.  V.  16,  2.  -  3)  Tusc. 
III.  33,  79.  -  4)  Tusc.  HI.  25,  60. 

hanc  rationem  consolandi,  quacum  maxime  congruunt 
Euripidis  versus,  qui  in  Cresphonte  fuerunt  et  in  Plu- 
tarchi  quoque  libro  (e.  15)  leguntur,  quam  ob  rem,  eos 
in  Ciceroniana  consolatione  fuisse,  si  cum  Schneidero 
contenderò,  haud  multum  a  certo  aberrasse  mihi  videor. 
Sunt  autem  hi: 

Te&vàób  Ttaldeg  ovx  ipói  fjióvrj  {ìqoiwv, 
ove'  àvóqòg  iór£Qrl[i£d-\  dXXà  fivQicu 
ròv  avròv  è^rjvvlritfav,  co^  eycò,  fiiov. 
Quae  opinio  non  videtur  commenticia,  quum  Cicero  alios 
Cresphontis  tragoediae  locos  in  Tuscull.  disputt.  trans- 
tulerit  L).  Accedit,  quod,  in  aliis  quoque  libris  Ciceronem 
locos  tum  a  Graecorum,  tum  a  Romanorum  poetis  de- 
sumptos  magno  numero  adjunxisse  et  alienas  disputationes, 
vel  etiam  fabulas  interposuisse,  sententiasque  minus  ar- 
gumentis,  quam  exemplis  undique  petitis  probasse,  diximus. 
Quae  exempla  et  quo  ordine  ea  proposuerit  nostro  in 
libro,  nullo  modo  judicare  possumus;  summo  tamen  jure 
statuere  licet,  ipsum,  ut  omnino  proximum  quodque  et 
fontibus  oblatum  accepit,  et  saepissime  id  solura  in  lin- 
guam  vernacuìam  vertit,  salutemque  suam  expedivit  ex- 
cusatione:  „Nostrum  enumerare  longum  est":  sic  in  hunc 
quoque  consolationis  librum  primos  recepisse  Graecos, 
tum  demum  Romanos,  quibus  fuit  mors  optabilis  neque 
malum.  Quod  autem  dixi,  nos  nescire,  quae  exempla  ad- 
hibuerit  in  consolatione,  id  quidem  pertinet  ad  ea  ex 
historia  graeca  sumpta,  quum,  quae  fortasse  allegarit, 
niillam    habeamus    auctoritatem,  itaque  probabili  quodam 


1)  cfr.  Tusc.  I.  48,  115. 

modo  certa  cousequi  non  possimus,  quara  ob  causam, 
ne  somnia  fingamus  et  prò  veris  falsa  accipiaraus,  res 
in  medio  relinquenda  est,  quamquam  non  veremur,  ne 
modum  excedamus,  si,  quae  maxime  philosophi  laudare 
atque  imitanda  proponere  solebant,  exempla  eorum,  qui 
fortiter  easdem  tulerant  calamitates,  afferre  conati  fueri- 
mus,  velut  Anaxagorae,  Periclis,  Xenophontis  aliorumque,  qui 
gravissimis  afflicti  malis  dolorem  ipsum  oppresserunt  et  ob 
firmitatem  constantiamque  laudantur  *)■  —  Majorem  autem 
fuisse  exemplorum  numerum  ex  historia  romana  sum- 
ptorum,  ex  ipsis  Ciceronis  verbis  colligi  potest,  qui  in 
libro  de  divinat.  (IL  9,  22):  „CIarissimorum  hominum 
nostrae  civitatis,  inquit,  gravissimos  exitus  in  „conso!a- 
tione"  collegimus."  Qui  vero  fuerint  viri,  quos  in  libro 
nostro  laudavit  quoruraque  exempla  proposuit  imitanda, 
hac  de  re  certiores  nos  facit  aliqua  ex  parte  Hieronymus, 
qui  in  „epitaphio  Nepotiani"  scribit  haec:  „Quid  memo- 
rem  Romanos  duces,  quorum  virtutibus  quasi  quibusdara 
stellis  latinae  micant  historiae?  Pulvillus  capitolium  dedi- 
cans  mortuum,  ut  nuntiabatur,  subito  filium  se  jussit  ab- 
sente  sepeliri.  L.  Paullus  septera  diebus  inter  duorum 
exsequias  filiorum  triumphans  urbem  ingressus  est.  Praeter- 
mitto  Maximos,  Catones,  Gallos,  Pisones,  Brutos,  Scaevolas, 
Metellos,   Scauros,  Marcios  2),  Crassos,   Marcellos  atque 


1)  cfìr.  Hieronym.  epitapb.  Nepot.  e.  5:  „Proponunt  innume- 
rabiles  viros,  et  maxime  Periclem  et  Xenophontem  Socraticum  etc/'; 
quae  verba,  jam  Crantorem  bisce  usum  esse  exemplis,  demonstrare, 
quis  est  qui  neget? 

2)  Sic  equidem  prò  librorum  lectione  „Marios"  legi  raallem, 
neque  dubitavi,  hanc  conjecturam,  quae  jam  antea  nonnullis  viris 
doctis  in  mentem  venit,   in  textum  recipere,   ita  ut  hoc  loco  Q. 

Aufidios,  quorum  non  minor  in  luctu,  quam  in  bellis  vir- 
tus  fuit,  et  quorum  orbitates  in  consolationis  libro  Tullius 
explicavit  *)".  —  Praeterea  autem  aliunde  etiam,  quorun- 
dam  modo  nominatorum  virorum  in  consolatione  fuisse 
commemorationem,  non  ignoramus  2).  Neque  minus  alios 
cognoscimus  ex  epistolis  ad  Atticum  datis.  Scribit  enim 
Cicero:  „Velim  me  facias  certiorem  proximis  literis,  Cn. 
Caepio,  Serviliae  Claudii  pater,  vivone  patre  suo  naufra- 
gio perierit  an  mortuo.  Pertinent  ad  eum  librum,  quem 
de  luctu  minuendo  scripsimus  s)."  —  Quae  quum  ita 
sint,  ad  consolationem  quoque  referenda  esse  puto,  quae 
alibi  ad  eundem  scribit:  „Velim  me  certiorem  facias, 
P.  Crassus,  Venulejae  filius,  vivone  P.  Crasso  consulari, 
patre  suo,  mortuus  sit,  ut  ego  meminisse  videor,  an  post. 
Item  quaero  de  Regillo,  Lepidi  filio,  rectene  meminerim 
patre  vivo  mortuum  4).a  —-  Quibus  in  exemplis  colligen- 
dis  id  egit  Cicero,  ut  demonstraret,  dolorem  non  esse 
sapientis,  doctosque  viros  maxime  decere,  moderate  ferre 
res  humanas,  neque  unquam  maerori  succumbere,  prae- 
sertim  si  quis  totum  se  literis  abdere  noluisset,'  sed  eas 
ipsas  ad  vitam  referre  consuevisset.  Qua  de  re  ipse  sic: 
„Inter  omnes  igitur,  inquit,  hoc  constat  nec  doctos  ho- 
mines  solum,  sed  etiam  indoctos,  virorum  esse  fortium 
et  magnanimorum  et  patientium  et  humana  vincentium 
toleranter  dolorem  pati;  nec  vero  quisquam  fuit,  qui  eum, 


Marcius  Rei  diceretur,  qui,  quum  in  consulatu  unicum  filium  eum- 
que  maximae  spei  juvenem  morte  amisisset,  statim  ab  ejus  rogo 
senatum  in  curiam  convocari  jussit. 

1)  Hieron.  opp,  Tom.  I.  P.  1.  pag.  335.  (ed.  Dominic.  Vallars.- 
Venet.  1766).  —  2)  Tusc.  III.  28,  70.  —  3)  ad  Attic.  XII.  20,  2, 
—  4)  ad  Attic.  XII.  24,  2. 

qui  ita  pateretur,  non  laudandum  putaret.  Quod  ergo  et 
postulatur  a  fortibus,  et  laudatur,  quura  fit,  id  aut  ex- 
timescere  veniens  aut  non  ferre  praesens,  nonne  turpe 
est  1)?a  Quin  etiam  ipse  fatetur,  sese  non  decere,  dolo- 
rem  non  pati 2  ).  —  Ut  autem  doceret,  dolorem  esse 
viro  indignum,  nihil  tam  aptum  fuit,  quam  exempla  mu- 
lierum, quae  carissimorum  liberoruni  mortem  maxima  cuni 
animi  firmitate  tulerunt;  si  enim  jam  mulieres  putaverunt, 
minuere  suam  dignitatem  dolori  indulgentes,  quid  opus 
fuit  multis  verbis,  dignitatis  atque  gravitatis  immemores 
esse  viros,  qui  doloribus  parerent?  Neque  Cicero  praeter- 
misit  talia  mulierum  exempla,  ut  jam  eo  apparet,  quod 
in  Tusculanis  similiter  ea  proposuit;  accedit,  ut  per  epi- 
stolam  adAtticura  scriptam  de  Rutilia  sciscitatus  sit  (XII.  22.) 
Sed  non  unicum  fuit  Rutiliae  exemplum;  apparet  enim 
iisdem  ex  verbis,  Clodiae  quoque,  Bruti  matris,  mentio- 
nem  in  consolatione  fecisse  Ciceronem.  Et  jam  ideo,  ut 
alia  omittamus,  Ciceroni  mulierum  afferenda  erant  exem- 
pla, quod  ipsi  perspiciendum  erat,  naturae  imbecillitatem 
saepissime  habere  animi  firmitatem,  itaque  contra  fortu- 
nam  esse  pugnandum.  Pugnasse  autem  ipsum  contra 
eam,  sed  esse  superatum,  docent  Lactantii  verba,  quae 
supra  attuli  (p.  17.);  et  Cicero  ipse  idem  in  conso- 
latione est  confessus,  sic  verba  faciens  :  „Cedo  et  manum 
tollo  3)."  — 

Quum  autem   Cicero  non  sibi  uni,   sed,  aliis  etiam, 
qui  iisdem  in  calamitatibus  versarentur,  prodesse  vellet, 


1)  Tusc.  II.  18,  43.  —  2)  ad  famil.  IV.  6,  1.  —  3)  cfr.  Lact. 
inst.  III.  28,  9.  — 

omnes  hominum  querelae  atque  lamentationes  diluendae 
erant,  veluti  vitam  brevissimam  esse,  liberos  saepe  pue- 
rili aetate  morti  succumbere  etc,  et  eo  magis  Ciceronem 
eas  refutasse  arbitror,  quod  idem  fecit  in  Tusculanis  et 
Plutarchus  in  consolatione.  Hic  erat  locus  commemorandi, 
esse  inutile  neque  quidquam  attinere,  frustra  affici  mae- 
rore,  quippe  quo  dolor  augeretur.  Magnura  esse  in  vitae 
Iaboribus  solatium,  si  nobis  essemus  conscii,  neque  nostra 
culpa  id  factum,  neque  quidquam  esse,  quod  accidere  non 
posset;  itaque  sapientis  esse  non  confici  dolore  atque 
maerore,  sed  fortunae  ultro  cedere;  nane  vitam  brevissi- 
mam evadere  cum  aeternitate  comparatam,  sed  Iongam, 
si  compararetur  cum  ea,  quam  juxta  Pontum  quaedam 
bestiolae  ducerent ■  )  ;  neque  infelices  esse  liberos,  imma- 
tura morte  de  propinquorum  amplexu  abreptos,  quippe 
qui  senectutis  miserias  una  cum  vita  aufugissent;  ea  lege 
nos  esse  natos,  ut  ne  expers  quisquam  esset  mali  in 
perpetuum;  eandem  omnes  manere  mortem,  neque  ullam 
ejus  legem  vel  aetatem  a  diis  esse  constitutam;  neque 
esse  certum,  quid  mortuis,  si  diutius  vixissent,  accidisset, 
utrum  bona  an  mala  fruituri  fuissent  conditione,  mortem 
autem  in  meliorem,  neque  saltem  in  deteriorem  statum 
abducere.  —  Ciceronem,  ejusmodi  hominum  querelas  ut 
refelleret,  operam  dedisse,  recte  judicasse  mini  videor; 
Crantor  enim  jam  scripserat,  maximum  maerentis  esse 
solatium,  si  sibi  esset  conscius,  non  sua  esse  factum 
culpa2);  et  Cicero  ipse  dicit,  nihil  tam  elevare  aegritu- 
dinem,  quam  cogitationem,  nihil  esse,  quod  accidere  non 


1)  Tusc  1,39,  94.  cfr.  Plut.  cons.  e.  17.  — 2)  Plutarco  e.  25. 

possit,  neque  malum  quidquam  nisi  culpam,  eara  autem 
esse  nullam,  quum  evenerit,  quod  ab  horaine  non  potuerit 
praeslari  1);  sese  consolari  debere,  qui  maereat,  cogita- 
tone, haec  omnia  esse  brevia,  fugacia,   caduca,  etsi  ha- 
beant  gloriae  speciem.    Quae  ut  magis  ostenderet  Cicero, 
Euripidis  Hypsipylae  versus  euni  laudasse  suspicor,  quibus 
Amphiaraus  alloquitur  Eurydicen,  Archemori  mortui  matrem  : 
„Mortalis  nemo  est,  quem  non  attingat  dolor 
morbusque;  multis  sunt  humandi  liberi, 
rursum  creandi,  morsque  est  finita  omnibus, 
quae  generi  humano  angorem  nequidquam  adferunt. 
Reddenda  terrae  est  terra,  tum  vita  omnibus 
metenda,  ut  fruges.     Sic  jubet  necessitas  2). 
Haec   fere   sunt,    quae    aut   certis    argumentis  aut 
probabilibus    conjecturis    demonstrari    posse    visa    sunt 
de    consolationis    argumento,     quam    ob    rem    manum 
de  tabula,  ne  videar  dedisse  plus  hariolationibus,    quam 
certis  argumentis.  —  Quodsi  reputamus,  quanta  diligentia 
veteres  philosophos  semper  perlegerit,   atque  de  variis 
eorum   placitis   atque  argumentis    egerit,    omniaque   suo 
judicio  submiserit  et  sententias  maximo  ingenii  acumine 
dijudicarit:   non  exigua  nobis  erit  dolendi  causa,   quod 
consolationis  libri  pauca  tantum  nobis  sunt  servata  frag- 
menta.    Ne  tamen  frustra  Iugeamus,  volumus  nos  a  malis 
abducere  ad  bona   et  ad   consolationem  properare,   qua 
nobis   ementito  Ciceronis   auctoris  nomine   servata  gau- 
demus.  — 


1)  Tusc.  III.  16,  34.  cfr.  ad  famil.  VI.  1,  4. 

2)  Tusc.  III.  25,  59.  cfr.  Plut.  cons.  e.  16. 


58     - 


Pars  posterfor. 

De  consolatone,  quae  fertur  sub  Ciceronis 
nomine. 

Hujus  consolationis  de  aetate  et  alidore  quum  multae 
exstiterint  doctissimorum  virorum  opiniones,  Deque  mi- 
nus  variae  fuerint  conjecturae,  primum  ex  libri  historia, 
quae  ad  hanc  rem  pertinere  videntur,  affereraus;  deinde 
nostrani  sententiam,  quam  novam  nobis,  postquara  in 
animo  omnia  accurate  volvimus,  invenisse  videmur,  ex- 
plicabimus  et  aliquot  argumentis  fulciemus,  atque,  etiamsi 
minus  nobis  contigerit,  ut  certum  et  veruni  libri  hujus 
auctorem  ostendamus  '),  tamen  non  minimum  nobis  erit 
gaudium,  si,  quod  ad  demonstrandum  atque  probandum 
proposuerimus,  ad  id,  quoad  prò  viribus  nostris  potuerimus, 
propius  accesserimus.  Multi  quidem  erunt,  quibus  videbor 
perdidisse  et  oleum  et  operam,  in  quaestione  versatus, 
quae  in  magno  rerum  dubio  ita  posita  sit,  ut  is,  qui 
eandem  iteret,  aut  possit  aut  posse  sibi  videatur  diversa 
argumentandi  ratione  refutare  ea,  quae  jam  pridem  alii 


1)  Nulla  enim  ars  difficilior  est  critica;  praeter  docirinae  enim 
copiam  maximam  requirit  sagacitatem,  et  quandam  mentis  divina- 
tionem;  neque  ea  omnino  esse  potest  sine  ulla  prudentia  neque 
sine  moderatione,  quae  simul  circumspicit  omnia  intentissima  cura. 
Quae  virtutes  quum  rarissime  inveniantur  conjunctae,  factum  est, 
ut  vel  summi  viri  interdum  sint  lapsi;  (cfr.  Pinzgeri  libr.  laud. 
pag.  4.)  neque  equidem  mini  ascissere  velim,  ut  quaestionem  no- 
strani ita,  ut  nini!  sit  reliquum,  solvere  possim. 

his  de  rebus  senserint.  —  Attamen  minime  indigna  ha- 
beri  debet  talis  quaestio,  quum  jam  satis  sit,  opinor,  ad 
veritatem  accessisse,  si  ea  ipsa  cerni  nequeat.  —  Quae 
quum  ita  sint,  eo  mihi  esse  contendendum,  quam  maximis 
possum  precibus,  credo,  ut  in  benigna  judicum  humani- 
tate  paratura  sit  perfugium.  —  Sed  jam  satis  verborum 
est  raetuoque,  ne  tu  nimium  putes,  quam  ob  rem  ad 
propositura  transeamus.  — 


.Caput  !♦ 
Consolationis  libri  historia. 

Interregno,  ut  ita  dicere  liceat,  et  velut  literarum  de- 
liquio finito,  humanitatisque  studiis  expergefactis,  post- 
quam  viri,  antiquorum  literis  recreati,  quasi  ex  diuturna 
totius  valetudinis  perturbatione  ad  adspiciendam  lucem 
sunt  revocati:  omnium  cogitationes  et  Consilia  imprimis 
eo  referebantur,  ut  Ciceronis,  quem  Petrarcha,  studiorum 
pater,  maxime  commendaverat,  libri  reperirentur.  Is  enim 
jam  ipse,  omni  ope  atque  opera  nixus,  laboribus  non  pe- 
percerat  et  aequo  animo  maximorura  itinerura  tulerat 
molestias,  ut  aliquod  Ciceronis  sibi  carissimi  scriptum 
adipisceretur.  Neque  minus,  ut  ipse  est  auctor  *)  con- 
solationis librura  undique  quaesivit,  sed  contentionis  atque 
industriae  fructum  non  cepit,  quam  ob  rem  non  est,  quod 
miremur,  ipsum  tandem  boni  eventus  spem  abjecisse  at- 
que hunc  librura   in  deperditorum  numerum  retulisse  2). 


1)  cfr.  Rerum  senilium  lib.  XV,  ep.  1.  pag.  948.  (edit.  Basii.) 

2)  cfr.  epistt.  ad  viros  quosdam  ex  veteribus  illustriores.  (ep. 
II.  pag.  705.) 

Attamen  cogitatione  forsitan  sese  consolatus  est,  fore  ut 
posteriorum  temporum  viri  essent  feliciores;  sed  neque 
discipuli  neque,  qui  eorum  vestigiis  sunt  ingressi,  quam- 
quam in  alia  literarum  parte  feliciores,  quod  attinet  ad 
consolationem,  minus  infelices  erant,  quum,  etsi  enixe 
librum  quaerebant,  tamen  nulla  ejus  vestigia  repe- 
rirent.  — 

Multis  demum  annis  post,  a.  1583,  per  Italiani  rumor 
manavit,  Ciceronis  consolationem,  desideratam  tam  diu 
ab  omnibus,  esse  repertam,  casu  quodam,  ut  primi  dixe- 
runt  editores.  Qui  casus  neque  nos  offendere  potest, 
neque  illius  temporis  eruditos  offendit,  quum  multos  libros 
forte  fortuna  tantum  esse  inventos  constet.  —  Quam 
consolationem  quum,  postquam  est  inventa,  in  omnium 
manibus  esse  vellet,  Venetiis  primum  formis  eam  descri- 
bendam  curavit  descriptamque  pervulgavit  Vianellus  qui- 
dam, quem  ignobilem  librarium  Janus  Guilielmus  criticus 
nominat l  ),  et  qui,  ut  Sigonii  epistolae  ad  eum  frequen- 
tissimae  ostendunt  2),  Venetiarum  civis  fuisse  vide- 
tur.  Eo  autem  Consilio  librum  edidit,  ut  critica  sub- 
tilitate  judicium  dicerent  eruditi,  quid  de  eo  sentirent; 
scribit  enim  ipse  ad  Sigonium,  sese  librum  typis  exscri- 
psisse,  „ut  uni  cuique  liberum  judicium  relinqueretur 
censendi  de  eo,  quidquid  visum  fuisset."  —  Quae  quum 
ita  essent,  consolationis  libro,  postquam  in  vulgus  est 
editus,  eadem  fortuna  erat  ferenda,  quam  omnium  scri- 
ptorum  libri  antea  divulgati  passi  sunt  ;  quo  euim  aegrius 
eruditi  caruerant,  eo  vehementior  animorum  erat  concitatio, 


1)  cfr.  Scnarffii  comment.  pag.  130.  sq. 

2)  Nonnullae  sunt  in  Sigonii  opp.  Tom.  VI. 


—     61     - 

et  ex  omnibus  doctissimornm,  qui  illa  aetate  fuerunt,  vi- 
rorum  epistolis  cognoscimus,  quanto  applausu  liber  sit  ex- 
ceptus.  Quae  etiamsi  non  haberemus  testimonia,  tamen 
hujus  rei  non  essemus  ignari,  quum  brevissimo  temporis 
spatio  per  omnes  fere  terrae  regiones,  ubi  tum  antiqui- 
tatis  studia  florebant,  librum  esse  pervulgatum  omnes 
sciamus.  —  Ut  autem  nemo  quodvis  scriptum,  etsi  mag- 
num  Ciceronis  nomen  in  fronte  inscriptum  esty  nulla 
interposta  dubitatane,  germanum  esse  putabit,  sed  quis- 
que  quaeret,  num  omnia  insint  testimonia,  quibus  opus 
est  ad  demonstrandum,  esse  genuinum  scriptoris,  cujus 
nomen  fert,  librum:  sic  nostri  quoque  libri  fuit  sors. 
Quamquam  enim  initio  consolationem  tanquam  Ciceronis 
opus  acceperant,  mox  tamen  nonnulli,  non  esse  germanum 
ejus  librum,  sed  a  librario  quodam  suppositum  contende- 
bant.  Cujus  dubitationis  prima  quidem  fuit  causa,  quod  Via- 
nellus  neque  virum,  a  quo  codicem  manuscriptum  accepisset, 
neque  locum,  ubi  esset  inventus,  pronuntiaverat,  ut  liber, 
omni  certa  auctoritate  carens,  viris  doclis  traderetur. 
Quae  quum  sic  se  haberent,  exorta  est  controversia,  quae 
jam  primis  temporibus  sese  in  Italiae  finibus  non  con- 
tinuit,  quum  neque  Gallia,  neque,  postquam  a.  1584 
Francofurti  consolatio  est  exscripta,  Germania,  quae  eru- 
ditorum  copia  abundavit,  expertes  essent  de  libri  auctore 
controversiarum.  Apud  eruditos  enim  fere  omnes  con- 
stabat,  consolationem  uni  omnium  Ciceroni  minime  asserì 
debere,  quum,  in  ea  Ciceronis  ingenium  non  reperiri,  ex 
ipso  scribendi  genere  librique  stilo  demonstrarent.  — 

Qui  autem  viri  fuerint,  quibus  de  consolatione  discep- 
tatio  acerrima  fuit,  jam  ante  omnia  videamus,  ut  sciamus, 

utrum  justum  atque  rectuin  de  libro  judicium  proferre 
potuerint,  necne.  —  Et  primus  quidem  nobis  occurrit 
Antonius  Riccobonus,  qui,  Patavinus  professor  doctissimus, 
judicium  de  libro  liberius  publice  fecit,  minime  Cicero- 
niani ingenii  esse  monumentum  contendens,  quamquam 
ipse  eorum  fuerat  unus,  qui  consolationem  maxima  acce- 
perant  delectatione,  et  quamquam  antea  librum  audienti- 
bus  commendaverat  dignum,  qui  legeretur.  Qualiscunque 
Riccobono  fuerit  mutandae  sententiae  causa,  raultum  certe 
valuit,  quod  Sigonius,  cui,  ut  Scharffius  recte  est  auctor, 
Riccobonus  ex  gloriae  aemulatione  iniquior  fuit,  librum 
etiam  atque  etiam  laudaverat,  quam  ob  rem  Riccobonus, 
quem  Hieronymus  Mercurialis,  medicus  quidam,  rogaverat 
sententiam,  judicavit  de  libro  bisce  verbis:  „Tantum  ab- 
est,  ut  existimem,  eam  Ciceronis  esse^  ut  nec  Ciceroni 
quidem  congruente!*,  tum  rerum,  tura  verborum  habita  cura 
effictam  arbitrer  1);*<  idemque  demonstravit,  neque  frag- 
menta  consolationis  servata  accurate  esse  adhibita,  et 
multas  voces  sententiasque  minime  ad  Ciceronis  ingenium 
conformatas  continere  librum.  Quod  judicium  quum  le- 
gisset  Sigonius,  non  acquievit,  sed  ut,  quem  librum  antea 
commendaverat  tantum,  eum  postea  duabus  orationibus 
et  dialogo,  qui  inscribitur  „accusator",  defenderet  ac  sup- 
positicium  esse  negaret,  est  annixus,  ita  ut  priori  oratione 
argumenta  prò  libri  auctoritate  congereret,  posteriori  et 
dialogo    adversariorum    argumenta,    quae   contra    librum 


1)  Riccoboni  judicium  de  consolatione,  denuo  descriptum,  inve- 
nitur  in  Sigonii  opp.  Tom.  VI. 

adhibuerant,  refelleret  *);  tantamque  hac  in  re  ingenti 
virtutem  atque  doctrinara  ostendit,  ut  Riccoboni  arguraenta 
paene  profligaret  atque  frangerei  Quae  quum  ita  essent, 
quumque  Sigonius  sumraura  libri  patrocinium  non  repu- 
diasset,  sibi  ipsi  raaximam  contraxit  noxam;  incidit  enim 
adversariis  cogitatio,  fuisse  Sigonium  libri  scriptorem. 
Atqui  nobis  est  animadvertendum,  a  Riccobono  nondura 
ita  rem  esse  adductara  in  disceptationem,  ut  eura  libri 
suppositi  argueret,  quum  potius  Mureti  precibus  com- 
motus  controversiam  omitteret.  — 

Quo  in  certamine,  quandoquidem  excitatum  erat,  ani- 
mi vehementes  acquiescere  non  potuerunt,  quam  ob  rem 
alii  viri  in  certamine  contra  Sigonium  asseverabant.  Quo- 
rum princeps  Janus  Guilielmus  fuit,  vir  elegantissimi  in- 
genii et,  ut  Scharffius  dicit,  latina  lingua  caste  pureque 
usus,  qui  assertione  quadam  contra  Sigonium  scripta, 
neque  Ciceronis  esse  consolationem,  quae  ementito  ejus 
nomine  venditaretur,  neque  ejus  ingenio  atque  stilo  satis 
dignam,  demonstrare  est  conatus.  Et  is  quidem  Guiliel- 
mus primus  affirmavit,  Sigonium  aut  ipsum  composuisse 


1)  Oratt.  et  accusatorem  invenimus  in  Sig.  opp.  Tom.  VI.  — 
Fabricius  in  bibliotheca  latina  contendit,  Sigonium  tres  scripsisse 
orationes;  eumque  soquutus  est  Orellius,  qui  in  Cic.  opp.  Tom.  VI. 
P.  I.  pag.  468.  commemorai  postremam  quandam  Sigonii  orationem 
prò  consolatone  Ciceronis,  quae,  quum  priores  duae  orationes  a. 
1583.  sint  editae,  et  „accusator"  jam  anno  sequenti,  1584,  (cfr. 
Krebs,  Cari  Sigonius  eie,  in  appendice  de  Sigonii  scriptis,  p.  15. 
sq.),  tertia  est  oratio  ,  quippe  quae  primum  edita  sit  a.  1599. 
Attamen  neque  quisquam  praeler  Fabricium  tertiae  oràtionis,  quod 
equidem  sciam,  mentionem  fecit  et  Riccobonus  in  hist.  gymnas. 
Patavini  (F.  16.)  duas  tantum  orationes  et  accusatoris  dialogum 
commemorat,  neque  in  Sigonii  opp.  oratio  III.  invenitur. 

libellum,  aut  scriptorem  ignotum  adjuvisse  1).  Attamen 
nullam  attulit  certam  conjecturara,  nullum  argumentum, 
nullum  signura,  quod  in  quemvis  non  posset  cadere.  — 
Neque  minus  Lipsius  adversus  Sigonium  dixit,  sed  ab 
aliis  ejus  adversariis  eo  discessit,  quod  consolationem 
nullius  esse  pretii  contendit  et  miratus  est,  queraadmodum 
ulla  de  libello  exsistere  posset  altercatio.  Cui,  quamquam 
Sigonium,  si  nominis  ac  famae  libri  scriptoris  criminatio- 
nem  dissolvere  niteretur,  excusavit,  tamen  neque  quem- 
quam  alium  scripsisse  librum  nisi  Sigonium,  neque  hunc 
omnem  diluturum  culpam  persuasissimum  erat.  „Gaudeo", 
scribit  d.  XIII.  Cai.  Octobr.  a.  1584  ad  Janum  Guilielmum, 
„gaudeo  conspirare  te  mecura,  cujus  judicium  super  ea 
consolatione  credo  te  jam  vidisse  2).  Sed  tu  sodes,  cur 
non  acrius  paulo  egisti  nane  causam?  Debebas,  et  sine 
adspectu  illius,  quem  nimis  attollis,  falsae  hujus  prolis 
patrem.  Agnosco  stilum  disjunctum,  otiosum,  lentum,  et 
illam  (audeo  apud  te  dicere)  Sigoneitatem  s).u  Sic  scri- 
psit  idem  Lipsius,  qui  decem  annis  post,  sese  revictum 
iri  et,  si  vetus  et  primogenium  exemplar  proferatur, 
Tullii  esse  librum  arbitraturum  confitetur  4).  Sed  satis 
hac  de  re.  — 


1)  Quam  Guilielmi  assertionem  quum  frustra  quaesiverim  atque 
inspicere  mihi  non  licuerit,  praecipuam  mihi  habendam  censui 
Scbarffii  rationem. 

2)  Scripserat  Lipsius  judicium  de  Ciceronis  consolatione,  quod 
denuo  literarum  formis  expressura  est  in  Tom.  I.  opp.  Justi  Lip- 
sii,  pag.  971.  (Yesaliae  1675.) 

3)  Cent.  1.  misceli,  ep.  66.  cfr.  ep.  75. 

4)  cfr.  ep.  14.  centuriae  ad  Italos  et  Hispanos. 

Contra  ea  Guilielniì  Lipsiique  judicia  neque  exsurrexit 
Sigonius,  ullum  verbum  ad  sese  defendendum  interponendo, 
neque  quisquam  ejus  causam  contra  adversarios  tuendara 
suscepit.  Sigonius  enim  paulo  post  est  mortuus,  quam 
ob  rem  fuerunt,  qui  ipsum  prò  maerore  ob  detectam 
fraudem  obiisse  contenderent:  quorum  princeps  fuit  Joa. 
Imperialis,  qui  in  „Museo  historico"  praeter  multa  alia 
inepta  atque  absurda  hanc  quoque  fabulam  narrat.  Quo 
factum  est,  ut  Sigonium  veruni  consolationis  auctorem 
fere  omnes  putarent  *)>  neque  quisquam  esset,  qui  ac- 
curatius  in  superiorum  criticorum  rationes  inquireret, 
praeter  unum  Scharffium,  qui  commentatione  jam  laudata 
eorum  rationes  pervestigavit  exactissimoque  judicio  ex- 
aminavit,  et  non  Sigonium  esse  libri  scriptorem,  sed  jam 
antea  consolationem  a  viro  quodam  saeculi  XV.  scriptam 
demonstravit.  Cujus  judicium  recentiorum  nonnulli  Cice- 
ronis  opp.  editores  sequi  videntur,  qui  consolationis  au- 
ctorem esse  incertum  contendunt 2).  Neque  eo  magis 
apud  doctissimos  viros  caruit  suspicione  Sigonius.  — 

Quae  quum  ita  se  habeant,  ut  integrum  faciamus  ju- 
dicium, nihil  esse  adhuc  investigatum  confìteamur  oportet, 
quod  nos  cogat,  ut  re  vera  Sigonium  libri  fuisse  aucto- 
rem statuamus.  Quantae  autem  aleae  opus  suscipiat,  si 
quis  post  tot  tantorumque  virorum  judicia,    quorum   et 


1)  Solimi  Blacklockium  libri  patrocinium,  sed  frustra  suscepisse 
auctor  est  Orellius  (Cic.  opp.  Voi.  VI.  P.  I.  p.  401)  ;  quem  Black- 
lockii  librimi,  cui  nomen  erat  Paraclesis,  quum  non  habuerim, 
meum  de  eo  judicium  interponere  nequeo. 

2)  cfr.  Cic.  opp.,  quae  manserunt  omnia,  ed.  Reinhold.  Klotz. 
Part.  IV,  voi.  III.,  praef.  p.  XVI. 

hodie  doctissimi  quique  sunt,  ejus  auctoritatem  velut 
postliminio  reducere  conetur,  haud  me  fugit;  attamen, 
postquam,  quia  non  semper  eligit  fama,  aliquando  et  errat, 
curiosius  in  tam  mirae  suspicionis  atque  condemnationis 
causas  inquirere  aggressus  sum,  maximam  adversariorum 
Sigonii  calumniam  aut  levitatem  deprehendi,  quam  ob 
rem  nefas  fore  duxi,  nisi  meam  hac  de  re  dixissem 
sententiam.  AfFeram  igitur  argumenta,  cur  neque  Sigo- 
nius,  neque,  quem  alii  putaverunt,  Vianellus  consolationis 
esse  possint  auctores,  sed  antea  commemorandum  est, 
librum  certe  non  esse  Ciceronis  germanam  consolationem, 
etsi  fateri  cogimur,  eum  quam  optirao  et  ad  Ciceronis 
ingenium  accommodato  stilo  esse  scriptum,  nonnullisque 
in  locis  quandam  dictionis  Ciceronianae  similitudinem  de- 
prehendi, quam  ex  imitatione  ortam  recte  contenderimus, 
veluti  infiniti  hoc  in  libro  sunt  loci,  quos  iisdem  fere 
verbis  vel  imitatus  est  auctor  vel  descripsit  ex  Ciceronis 
libris,  maxime  ex  Tuscull.  disputt.  Multas  tamen  formu- 
las  ex  nostris  temporibus  et  sacris  petitas,  multaque  alia 
invenies  sermonis  vitia,  et  locutiones,  quae  potius  ser- 
monem  quotidianum,  quam  scriptorum,  multo  autem  minus 
Ciceronis  usum  redolent  quaeque  ab  aureae  aetatis  scri- 
ptoribus  vitari  solent.  Laxo  porro  ex  sententiarum  nexu, 
ex  mala  sermonis  conformatione,  ex  constructionibus  mi- 
nime ad  linguae  latinae  naturam  accommodatis  multisque 
aliis  ex  rebus,  quas  nemo  Ciceronis  negligentiae  imputare 
possit,  intelligitur,  eum  libri  scriptorem  non  fuisse.  Prae- 
terea  universa  dictio  magis  esse  videtur  hominis  eum 
loquacitate  quadam  narrautis,  quam  eleganter  et  distincte 
scribentis.      Accedit,   quod  permulta  argumenti  exempla 

fere  ad  verbum  hausta  sunt  ex  Valerio  Maximo  *)•  Ne 
tamen  plura  dicam  de  libro  non  a  Cicerone  scripto,  de- 
lego ad  judicia  de  consolatione  contra  Sigonium  inter- 
posita;  id  unum  commemorare  liceat,  adversarios  sae- 
pissime,  ut  jam  Lipsii  epistolae,  ex  quibus  supra  in 
exemplum  pauca  subjeci,  ostendunt,  in  libri  vituperatione 
aequitati  parum  consuluisse;  plerique  enim,  ut  auctor  est 
Menzini,  eruditi  brevi  in  opusculo,  veluti  faciei  lineamentis, 
Tullianam  indolem  inesse  jfatebantur 2),  idemque  nobis 
dicendum  est.  Sed  missam  faciamus  libri  historiam  et 
ad  aliara  eamque  graviorem  quaestionis  partem  acce- 
damus.  — 


Caput  II. 

Neque  Sigonius  consolationis  fuit  auctor, 
neque  Vianellus. 

A  Vianello,  virorura,  quibus  falsi  crimen  exprobratum 
est,  posteriori,  quum  neque  auctoritate  gravis  fuerit, 
neque  de  ipso  multis  opus  sit  verbis,  initium  faciamus. 
Quem,  cui  praenomen  fuit  aut  Francisco  aut  Carolo, 
(nam  et  Carolus  et  Franciscus  libri  editor  Vianellus  no- 
minatur)  quamquam  aliunde  non  cognoscimus,  nisi  quod 
Manutius  adolescentem  omnium  modestissimum   et  inge- 


1)  Singula  afferre  non  videtur  operae  esse  pretium;  satis  est, 
ut  dicam,  Periclis,  Xenophonlis,  Anaxagorae,  Marcii  Regis,  Thea- 
genis  Numantini  aliorumque  historias  in  Val.  Max.  inveniri  nostri- 
qae  libri  auctorem  Valerium  fere  ad  verbum  transscripsisse.  cfr. 
cons.  §§.  77.  80.  82.  Val.  Max.  lib.  V.  Cap.  10. 

2)  De  literatorum  nominimi  invidia,  cap.  9. 

niosissimum  eum  appellat1),  certis  tamen,  ut  jam  ex 
Guilielmi  verbis  supra  allatis  patet,  auctoribus  comperimus, 
eum  ex  doctrina  neque  gloriam  consequutum,  neque  un- 
quam  viris  literatis  annumeratum  esse.  Quae  quum  ita 
sint,  apparet,  eos,  qui  Vianello  tantam  stili  atque  ingenii 
Ciceroniani  cognitionem,  quae  ex  interioribus  et  recon- 
ditis  literis  pendet,  tribuerint  et  qui  ab  eo  consolationem 
esse  compositam  contenderint,  perperara  judicasse  atque 
manus  (Scharffii  usus  sum  Yerbis,)  obstetricias  eum 
utero  materno  contundere.  Accedit  enim,  quod  ne  primi 
quidem  adversarii  eum  intellexerunt  talem,  qualem  libri 
auctorem  fuisse  necesse  est,  quum  eum  nunquam  falsi 
criminis  arguerint.  Neque  minus  argumenta,  quae  infra 
attuli,  Vianello  favent.  — 

Ad  Sigonium  igitur  transeamus,  sed  praefari  liceat, 
neque  omnes  eum  in  falsi  crimen  vocasse,  neque,  qui 
in  ipsum  crimen  contulerunt,  iis  prius  in  suspicionem 
venisse,  quam  omni  cura  atque  cogitatioue  in  librum  de- 
fendendum  incubuerit;  quo  factum  est,  ut  sola  suspicione 
innixi  omnibus  certis  carerent  argumentis  nullasque  fir- 
mas  rationes  in  medium  afferre  possent.  Quorum  tota 
ratio  vertebatur  in  eo,  quod  Sigonium  libri  scriptorem 
esse,  quippe  qui  omnibus  argumentis  prò  libri  auctorN 
tate  propugnasset,  affirmabant  neque  considerabant,  qui- 
cumque  libri  cujusvis  auctoritatem  defendisset,  eum  non- 
dum  esse  ejus  scriptorem.  —  Novara  igitur  placet  instituere 
viam,  ipsa  novitate  fortasse  salebrosam  neque  ingredien- 
dam,  nisi  omnibus   causis  accuratius  exploratis.    —    Si 


1)  cfr.  Krebsii  libr.  laud.  p.  60.  Not.  84. 

enim  quaerimus,  unde  factum  sit,  ut  Sigonius  libri  cau- 
sarli susceperit,  occurrit  nobis,  eum,  ut  saepe  contingit 
aliis,  in  errorem  ita  esse  inductum,  ut  de  libro  tanquam 
de  bene  scripto  et  Ciceronis  ingenio  haud  indigno  judi- 
carit.  Ne  tamen  in  diversas  traharaur  partes,  accuratius 
cognoscenda  nobis  erit  animi  atque  ingenii  Sigoniani  in- 
doles,  quae  maxime,  quod  velimus,  docere  nos  potest.  — 
Certis  auctoribus,  Sigonio  aetate  proximis,  comperi- 
mus,  eum  fuisse  virum  summa  integritate  atque  inno- 
centia,  morum  probitate  atque  modestia,  tantumque  ab- 
fuisse,  ut  invideret  iis,  qui  superiores  essent,  ut  vel 
inferiores  summo  afficeret  honore,  eumque  ne  scriptis 
quidem  in  suam  famam  exsultasse  neque  gloriam,  cui 
saepe  indulgent  etiam  boni,  ostentanda  virtute  aut  per 
artem  quaesivisse.  Accedit,  quod  et  maxima  fuit  seve- 
ritate  neque  vir,  qui  aliud  sensit,  aliud  est  loquutus,  sed 
erga  omnes,  nisi  forte  injuriam  sibi  factam  putavit,  comis 
et  humanus,  in  amicos  non  magis  quam  adversarios  of- 
ficiosus.  Vitam  vixit  trànquillam  et  simplicem,  neque 
controversias  intendit,  neque  in  contro versiam  vocatus, 
quamquam  haud  raro  cavillalionis,  ironiae,  dissimulantìae- 
que  prae  se  tulit  speciem,  justum  transivit  modum;  quam 
primum  autem  fieri  potuit,  ejus  fecit  finem.  —  Quacun- 
que  igitur,  aliis  omissis,  ingredimur,  in  aliqua  vestigia  po- 
nimus  Sigonii  laude.  Imprimis  autem  praedicatur  veri- 
tatis  amor,  quem  summum  reliquis  virtutibus  animique 
bonis  adjunxit,  et  qui  in  assiduitate  atque  diligentia, 
quam  historiae  adhibuit,  maximi  fuit  momenti,  quum  non 
reciperet  omnia  credulus,  sed  certas  firmasque  res  ex- 
peteret  ideoque,  etiamsi,  sese  ipsum  maerore  aifecturum, 

potuit  praecipere,  compluries  exsurgeret  contra  falsas 
opiniones:  quod  quidera  eo  magis  potuit,  quum  raaximas 
antiquitatis  scientias  ita  conjungeret  cum  veri  amore, 
ut  omnium  celebraretur  sermone,  quumque  accederet  in- 
credibilis  sagacitas,  qua  tenebras,  quibus  crassis  occul- 
tata et  circumfusa  antiquitas  latebat,  aperire  studebat 1). 
Nonne  omnes,  quas  dixi,  Sigonii  virtutes  nobis  consola- 
tionis  ab  ipso  scriptae  negant  testimonia?  Sed  hac  de 
re  inferius.  — 

Postquam  autem  Sigonii  virtutes  solas,  quam  maxime 
intentis,  ut  ajunt,  oculis,  contemplati  sumus,  et  quoniam 
in  eum  sermo  pervenit  locum,  ut  de  iis  jam  satis  mini 
videar  dixisse:  non  alienum  erit,  aliam  attingere  rem, 
quae  ejus  ingenio  facere  possit  invidiam,  quae  tamen,  si 
propius  accesserimus,  ad  virtutes  levis,  non  videbitur  esse 
digna  commemoratu  ad  minimumque  reducitur.  Sigonio 
enim  maxima  literarum  scientia  neque  minori  sagacitate 
praedito,  non  est,  quod  miremur,  eum  nihil  ab  auctoritate 
sua  discessisse,  sed  potius  magnam  de  se  Imbuisse 
opinionem  ideoque  sententiam,  quam,  non  omnibus  pro- 
batam,  ipse,  sive  vera  fuit  sive  opinata,  certam  habuit, 
usque  adeo  optimam  judicasse,  donec  penitus  ab  adver- 
sariis  fuerit  convicta.  Quam  rem  utcunque  nominaveri- 
mus,  vel  constantiam  vel  tenaciam:  semper  eam  esse 
animi,  qui  sese  penitus  inspexerit  sibique  confidere  po- 
tuerit,  quum,  quantum  valeat,  non  ignoret,  fatendum  nobis 
erit.  Qua  ex  constantia  (liceat  hac  voce  uti,  quum 
altera  rem  satis  exprimere  non  possim,)  multarum  maximi 


1)  cfr.  Krebsii  libr.  laud.  p.  67.  sqq. 

momenti  rerum,  quae  in  Sigonii  vita  offendunt  quasque 
aliunde  non  perspieimus,  causas  repetere  possumus.    Ut 
omittam,  quae  a  proposito  aliena  videntur,  id  solum  at- 
tingam,   quod  ad   locum  nostrum   pertinet.    Potuit  enim 
Sigonius,  etsi  vir  antiquitatis  et  linguae  latinae  peritissi- 
mus,  falli,  ut  permultis  variis  in  rebus  contigit;  postquam 
autem  in  errorem  est  inductus,   in  sententia  sua,    quam 
optimam   putabat,    perseverabat,    donec   adversarii    eam 
argumentis  diluissent  falsamque  esse  docuissent.     Et  ne 
argumentis  quidem  nisi  firmissimis  in  eorum  sententiam 
traduci  potuit,  qui  id  solum  sunt  consequuti,  ut  huc  at- 
que  illuc  ad  rationes  sententiae  suae  afferendas  circum- 
spectaret.    Quae  quum  ita  sint,  quum  praeterea,  ut  jam 
Scharffius  recte  monuit,  ex  libri  defensione  atque  maxime 
ei  „accusatoris"    dialogo,    eum  studiose  quidem,   haud 
tamen   serio   atque  ex  animo  causam  suscepisse,  facile 
intelligi  possit,   quumque   solis   amicorum  precibus  per- 
motuni   sese   labentis  causae  patrocinium  subiisse,   ipse 
sit  testis  l):   sine  ulla  dubitatione,   non   satis  Sigonium 
explorate  perceptum  habuisse  atque  cognitum,  librum  ab 
eo,  ad  quem  referatur,  esse  conscriptum,  colligere  pos- 
sumus.   Quod  ne  sic  accipiatur,  cavendum  est,  tanquam 
Sigonius  viros  eruditos  ludibrio  habuerit,  librumque  per 
rUiculum  tantum   defenderit;    quod   equidem   sane   non 
dherim.     Qui  enim  eum,   qui  et  quantus  fuerit  vir,  al- 
tissime inspexerint,  non  ignorant,    Sigonium   a  joco  et 
hilaitate,  non  minus  alienum  fuisse,  quam  a  fraude  fal- 
lacihque.    Quam  ob  rem  equidem  hoc  velim  sic  intelligi, 


1)  Scribit  enim:  „Accesserunt  amicorum  adhortationes,  ut  pa- 
Icpciniun  labentis  causae  susciperet".  cfr.  Scharffii  comment.  laud. 

ei,  hunc  Ciceronis  germanum  esse  librum,   modo  fuisse 
persuasissimura,  ideoque  adversarìorum  irapetura  maxima 
cura  omnique  cogitatione  ab  ipso  esse  propulsatimi;  tum 
aulem  postquam  non  legit  sed  lectitavit  consolationem,  aliter 
ipsum  de  libro  judicasse,  tamen  non  omnino  ad  adver- 
sarìorum sententiam   esse  adductum,  quippe  quorum  de 
adulterino  libro  argumenta  non  satis  efficerent  ad  demon- 
strandum.     Sententiam  autem  Sigonii  ad  contrariane  in- 
clinasse,  epistolarum   etiam   commercium   cum   Vianello 
docere  mini  videtur.     Fecerat  enim  Vianellus  eum  cer- 
tiorem,  sese  hujus  libri  manuscriptum  codicem  cum  aliis, 
qui   itidem   ab  operis  describerentur,    accepisse.     Quod 
quum  legisset  Sigonius,  jam  ipse  in  controversiam  voca» 
tus,   ad  Vianellum,   ut   ab   imposito  crimine  purgare  ss 
posset,  scripsit:    „Eleganter  admodum  feceris,  si  tota/n 
hujusce    rei    historiam    comiter    hominibus    exposueris" 
Quo  modo  autem  Sigonius,  si  aut  scriptor  aut  libri  sip- 
positi  conscius  fuisset,    cohortari  potuit,   ut,  qui  libmm 
edidit,  rem  totam  explanaret?  Nonne  timendum  erat,  ne, 
si  ad  hominum  aures  permanasset,  ipsum,  quamvis  ma- 
xima de  libro  certasset  cura,  tamen  ejus  auctorem  fuisse, 
in  summam  invidiam  adduceretur?   Sed   forsitan  dixerit 
quispiam,  Sigonium,  ut  viris  doctis  glaucomam  ob  oculos 
objiceret  et  suspicione  se  exsolveret,  Vianellum,  ut  rem 
explanaret  nequaquam  veram,    cohortatum  esse.     Quod 
si  ita  esset,  fraus  fraudi  fuisset  addita,  quae  quidam, 
opinor,  animo  bene  a  natura  informato,  ut  Sigonii  ani- 
mum  fuisse  subornatum  satis  demonstrasse  mihi   viieor, 
contraria  est.    Accedit,  quod  epistola  haec  ad  Vianellum 
data,    neque   erat  destinata,   ut   ab  omnibus  legsretur, 

neque  prius  publici  juris  est  facta,  quam,  Sigonio  mortuo, 
librorum  ab  ipso  relictorum  corpus  comparabatur.  —  Hoc 
dicere  volui  illis,  qui  nihilo  minus  Sigonium  libri  scri- 
ptorem  esse  putarent.  Neque  jam  est  opus  commemo- 
rare, Sigonium,  si  quidem  libri  auctor  fuisset,  primis 
diebus,  quum  alter  Cicero  omnium  ore  ac  sermone  con- 
solationis  scriptor  celebraretur,  editurum  fuisse  nomen 
suum,  quia  tum  deraum  ambitioni,  si  quam  habuisset, 
satisfecisset.  Ambitionem  dixi;  nani  quid  est  aliud,  quam 
ut  satisfaciat  ei,  quod  appetit,  qui  sub  ementito  magni 
cujusdam  scriptoris  nomine  librum  confecerit  scriptumque 
ediderit?  Atqui  alienus  fuit  Sigonius  ab  ambitione,  neque 
permisit  veri  amor,  quo  erat  impletus,  ut  fraudem  fa- 
ceret.  — 

Aliud  accedit  argumentum,  ex  quo  conjicere  possumus, 
Sigonium  consolationem  non  scripsisse.  Quicunque  enim 
ejus  libros  diligenter  revolverit  scribendique  genus  co- 
gnoverit,  facile  perspiciet,  ejus  sermoni  atque  dictioni 
aliquid  inesse  eximium,  solius  ejus  ingenii  proprium, 
eumque  neque  Ciceronem  neque  alios  scriptores  imitan- 
dos  sibi  proposuisse,  sed  sibi  ipsum  exemplo  fuisse. 
Ad  suum  arbitrium,  ut  sensit,  ita  scripsit,  saepissime 
etiam  ipse  figuras  dictionesque  sibi  formavit.  Quae  quum 
ita  sint,  optirao  jure  nos  consolationis  librum  a  Sigonio 
abjudicaturos  jam  est  perspicuum.  Proprium  enim  scri- 
bendi  genus  in  libro  quoque,  quem  confecisset  aliquis 
ementito  nomine,  foret,  quum  haud  ita  quisquam  posset 
versare  naturam,  ut  alios  libros  alio  sermonis  genere 
conscriberet.  Nihil  autem  in  consolatione  reperitur,  quod 
Sigonii  orationi  proprium  inest,  et  quamquam  Lipsium  id 

quidem  contendentem  vidiraus,  primo  tamen  obtutu  ap- 
parebit,  librura  hunc  neque  periodorum  numero  neque 
verborum  compositione  Sigonii  elocutionem  repraesentare, 
cujus  rei  jam  auctor  fuit  Scharffius.  Isto  igitur  in  loco 
nullum  sibi  praesidium  petere  possunt,  qui  Sigonio  con- 
solationem  vindicare  conantur.  Singillatim  omnia  transire 
et  usque  in  verborum  periodorumque  latebras  abditas 
persequi  non  modo  jucundum  esset  et  utile,  sed  etiam 
necessarium,  ut  Sigonii  scribendi  genus  nostrique  aucto- 
ris  indolem  eorumque  distantiam  penitus  cognosceremus  : 
attamen  exempla  atque  argumenta  opinionis  meae  non 
afferam,  quum  verear,  ne  taedium  afferam,  et  quum  ne 
ipse  quidem  huic  argumento  aliquam  vim  tribuere  velim. 
Ad  alia  igitur  trans  eamus  graviora.  —  Quamquam  enim, 
Sigonio  mortuo,  omnibus  in  latebris,  ut  libri  ab  eo  scri- 
pti vestigia  reperirent,  quaerebant  eruditi,  nihil  tamen, 
quo  adversariorum  sententia  confirmari  posset,  est  inven- 
tum;  id  potius  auditum,  Sigonium,  jam  in  vitae  discrimine 
versatum,  nomen  consolationis  scriptoris  famamque  a  se 
rejecisse,  quod  Antonii  Gigantis  cujusdam  verbis  testi- 
monioque  demonstratur  *).  Quae  quidem  res  quamquam 
non  est  gravissima,  tamen  ad  causas  jam  allatas  novi 
aliquid  testimonii  affert,  praesertim  quum  libri  argumen- 
tum  sermonisque  habitus  et  color  ita  sint  emendati  atque 
compositi,  ut  consolatio  prò   ingenii  cujusdam  exercita- 


1)  Conjunctissimus  cum  Sigonio  consiliorum  societate  fuit  Gi- 
gas,  cui,  postquam  Sigonium,  num  librum  illum  scripsisset,  roga- 
vit,  hic,  sese  librum  neque  scripsisse,  neque,  a  quo  esset  scriptus, 
scire,  respondisse  fertur.  —  Plura  hac  de  re  invenies  in  Tira- 
boschii  bibliothec.  Modenens.  Tom.  V.  p.  107.  cfr.  ejusd.  Storia 
della  Ietterai,  italiana.  Moden.  1787.  (Tom.  1.  pag.  315.  Not.) 

mento  facile  possit  haberi,  non  prò  falsarli  opere.  Si 
enim  librum  falsarius  scripsisset,  ut  sub  nomine  ementito 
venditaret,  alia  ratione,  opinor  molitus  esset.  Qua  de  re 
recte  Scharffius  judicavit  hisce:  „Majori  circumspectione 
in  fragmentis  innectendis  et  dictione  genioque  Auctoris 
exprimendo  usus  esset,  qui  orbem  obtrusa  mentita  hac 
prole  fallere  apud  animum  constituisset  "  Quod  si  non 
statuerimus,  nihil  aliud  est  reliquum  nisi  ut  contendamus, 
eum,  qui  librum  composuit,  ignarum  fuisse  imitando 
Ciceronis  ingenium  effingendi  et  exprimendi,  atque  ita 
multas  esse  ortas  discrepantias;  hoc  autem  ne  unum 
quidem  dicturum  arbitror.  — 

Adjuvant  praeterea  opinionem  meam,  ne  dicam  vitia, 
tamen  errata  quaedam  in  historiis  a  consolationis  auctore 
iacta,  qui,  ut  unum  afferam  ex  multis  exemplum,  De- 
cios  in  proeliis  centra  Latinos  prò  patria  mortuos  facit, 
quod  satis  demonstrat,  libri  scriptorem  aut  ita  accurate, 
ut  falsariis  mos  est^  scribere  noluisse,  aut  nullam  anti- 
quitatis  memoriam,  collegisse.  Si  prius  statuamus,  con- 
cludere debemus,  non  fuisse  falsarium  quendam  libri 
auctorem;  si  posterius  prò  certo  habeamus,  alius  librum 
scripserit  necesse  est;  uam  ad  Sigonium,  historiae  Romanae 
peritissimum,  tale  erratum  non  pertinere,  quis  est  qui  neget? 
Quae  argumentatio  uteunque  est,  novum  aliquod  libri  a 
Sigonio  non  suppositi  datur  testimonium,  cui  maximara 
argumentandi  vim  tribuamus  oportet.  Sunt  enim  in  con- 
solatione,  quae  nostris  in  manibus  versatur,  «varia  menda, 
quae  quasi  digito  deroonstrant,  jam  antea,  quam  liber 
ab  operis  est  descriptus,  codicem  ejus  parum  claris  lite- 
ris  scriptum  exstitisse.     Equidem  id  non  ago,  ut  omnes 

afferam  locos,  ex  quibus  pateant,  quae  dixi:  duo  tantum 
menda,  unde  facillime  intelligitur,  quod  velim,  conspicua 
facere  liceat.  Omnes,  quas  inspicere  mihi  obtigit,  con- 
solationis  editiones  habent  §.  88:  „Quo  facto  judicavit 
et  vir  sapiens  et  Platonis  discipulus  etc.  *)•"  Attamen, 
si  totum  oculis  perlustraverimus  loeum,  facile  apparebit, 
non  esse  sermonem  de  ullo  Dionis  judicio,  sed  potius, 
ut  ita  dicam,  de  indicio,  quid  faciendum  sit  iis,  qui  sa- 
pientes  haberi  velint;  quam  ob  rem  mea  sententia  ver- 
bum  ,judicavit"  nihil  est  nisi  mendum  prò  „indicavit", 
quod  ostendendi  ac  demonstrandi  vim  habet.  Quae 
res  utcunque  est^  id  tamen  effìcere  mihi  videtur,  ut 
in  libro  inesse  menda  affirmemus,  quae  aliunde  orta 
nuliam  habent  explicationem.  Referamus  enim  animum 
ad  alteram,  quam  afferre  yoIuì,  vocem.  Quo  modo 
„Traheaspas",  quod  nomen,  ut  tota  ex  consolationis 
narratione  (§.  89)  jam  concludi  potest,  nullum  alium 
significat  virum,  nisi,  quem  Herodotus  (histt.  III.  35) 
Prexaspem  nominat;  quo  modo,  quaeso,  falsum  Traheaspae 
nomen  ejusque  originera  interpretari  possimus,  nisi  sta- 
tuerimus,  habuisse  primum  libri  editorem  codicem  quendam 
vetustum  et  literis  minus  compositis  neque  claris  scri- 
ptum *)?  Cui  sententiae  aliud  insuper  testimonium  est 
adjumento.  Non  enim  est  negandum,  librum  consolationis 
exstitisse  manuscriptum,  expressis  antiquitatis  literarum 


1)  Locos  afferam  ex  edit.  consolationis,  quae  est  in  Cic.  opp. 
ed.  Klotz.  Part.  IV.  voi.  III.  pag.  372.  sqq. 

2)  Neque,  quantum  equidem  scio,  in  Herodoti  codicibus  manu- 
scriptis  hoc  librarti  mendum  invenitur,  neque  in  Senecae,  qui 
(de  ira  III.  14.)  eandem  praebet  narrationem. 

materiaeque,  in  qua  fuit  scriptus,  vestigiis  praeditum. 
Quo  de  codice  Tiraboschius  in  „storia  della  letteratura 
italiana"  scribit  hisce  verbis  *):  „Un  nuovo  dubbio  (con- 
tenderat  enim  verbis  antecedentibus,  Sigonium  fuisse  libri 
scriptorera,)  potrebbe  forse  destarsi  contro  di  ciò  da  un 
picciol  codice  in  pergamena,  che  trovasi  in  Bergamo 
presso  l'ornatissimo  Sig.  Conte  Giuseppe  Beltramelli,  il 
quale  ha  voluto  gentilmente  trasmettermelo,  perchè  con 
più  agio  il  vedessi.  Contiene  esso  l'opusculo  de  consola- 
tone sotto  il  nome  di  Cicerone,  ma  imperfetto,  e  con 
parecchie  lacune  singolarmente  nelle  ultime  pagine,  e  il 
carattere,  in  cui  è  scritto,  può  a  prima  vista  sorprendere 
ed  ingannare."  —  Jam  Tiraboschius  quidem  monuit,  co- 
dicem  illuni  sine  dubio  non  esse  Ciceronis  germanum 
librum  neque  vetustum;  pergit  enim:  „Ma  a  me  pare,  che 
un'  attenta  riflessione  sopra  di  esso  scuopra  e  renda  in- 
dubitabile l'impostura;  e  che  esso  sia  il  carattere  di  chi 
vuol  contraffare  l'antico;  ma  non  è  abbastanza  abile  per 
tale  inganno."  —  Attamen  tanquam  lineas  transilire  vi- 
detur,  si  contendit,  voluntate  et  judicio  factum  falsum 
codicemque  ob  controversiam,  inter  Sigonium  adversarios- 
que  ortam  esse  scriptum.  „Le  lacune,  inquit,  vi  furono 
forse  poste  con  arte  per  render  più  verisimile  l'antichità 
del  codice;  e  io  penso,  che  nel  caldo  della  contesa  allor 
nata  taluno  volesse  con  ciò  accrescere  autorità  all'  opi- 
nione di  chi  riconosceva  come  opera  di  Tullio  quel 
picciol  trattato.     E  forse  vedendo  poscia,  che  non  era 


i 


1)  Tom.  I.  pag.  315.  Not. 

troppo  felice  nelP  esecuzione  del  suo  disegno,  desistè 
dal  lavoro  e  lasciollo  imperfetto."  —  Quod  Tiraboschii 
hac  de  re  judiciura  nihil  habet  mirum;  id  enim  ipsi  fuit 
persuasissimura,  consolationem  illam  a  Cicerone  non  ac- 
cepisse  originem.  Quod  quum  perspiceret,  sumere  tantum 
potuit,  Sigonium  fuisse  libri  auctorem,  quum  omnis  dis- 
ceptatio  usque  ad  ejus  tempora  circa  nane  verteretur 
consultationem,  utrum  Cicero  fuisset  libri  scriptor  an 
Sigonius.  Atque  ita  facile  erat,  ut,  quum  nullum  alium 
praeter  Sigonium  libri  scriptorem  statueret,  eo  modo,  quo 
fecit,  codicis  originem  evolvere  niteretur.  —  Quam  Ti- 
raboschii conjecturam  si  acceperimus,  optimo  jure,  opinor, 
quaeri  potest,  cur  Sigonius  codicem,  si  eum  aut  scriben- 
dum  curaverit  aut  ipse  scripserit,  (nam  si  librum  per 
alium  scribendum  curasset,  facile  ei  metuendum  erat,  ne 
tota  res  proderetur;)  in  aspectum  omnium  lucemque  sui 
purgandi  causa  non  protulerit?  Atqui  non  alia  fit  codicis 
manuscripti  mentio,  nisi  quam  Vianellus  in  epistola  ad 
Sigonium  data  fecit:  quam  ob  rem  haud  ita  multum  a 
vero  nos  recessuros  puto,  contendentes,  Sigonium  neque 
ipsum  scripsisse  codicem  illum,  neque  scribendum  cu- 
rasse. — 

Multa  igitur  argumenta,  quae  librum  a  Sigonio  non 
esse  scriptum  demonstrant,  quasi  arma  inter  se  conjun- 
gunt;  nam  et  Sigonii  indoles  a  fraude  maxime  remota 
erat,  et  libri  stilus  discrepat  cum  Sigonii  scribendi  ratione; 
tum  ornnino  ne  minima  quidem  vestigia  inveniuntur,  ex 
quibus  librum  a  falsario  esse  compositum  conjici  potest; 
denique  ea,  quae  attuli  Tiraboschii  verba,  praesertim  si 
cum  iis  Vianelli  epistolam  ad  Sigonium  scriptam,    cujus 

verba  huc  pertinentia  supra  recepì,  conferas,  indicant, 
consolationem  jam  ante  Sigonii  tempora  esse  scriptam.  — 
Alia  accedit  ratio,  quae  maxime  adjuvat  opinionem  meam. 
Ne  dicam,  quod  Sigonius  nonnullis  locis  aliam  praebet 
fragmentorum  lectionem,  quam  ia  consolationis  libro  ha- 
bemus  ;  nam  haec  quidem  res  non  tantum  valet,  quantum 
prò  opinione  mea  affert  tota  adversariorum  argumentandi 
ratio.  Quorum  omnes,  ut  paucis  jam  attigi,  Sigonium 
fuisse  libri  auctorem  contenderunt,  nullis  aliis  argumentis 
nixi,  quam  quod  consolatio  summa  cura  ab  eo  defendebatur. 
Quid,  quaeso,  sibi  vult  talis  argumentatio  ?  Eodem  jure 
neque  minori  verisimilitudine  cuivis  posteriorum  temporum 
scriptori  tribuere  licet  librum,  quem  defendit.  —  Quae 
quum  ita  sint,  optimo  jure  fraudem  a  Sigonio  abjudicasse 
mini  videor,  quae  summa  etiam  est  Scharffii  commenta- 
tionis.  — 

Una  sane  hisce,  quae  proposui,  argumentis  obstat 
res;  scribit  enim  Nisardus,  Sigonium  ipsum  in  literis  non- 
nullis post  mortem  repertis  confessum  esse  sese  conso- 
lationis auctorem  *).  Quod  testimonium  si  sequimur  neque 
repudiamus,  nulla  est  tota  nostra  argumentatio.  Attamen 
neque  ullus  alius  scriptor  hisce  de  literis  quidquam  re- 
tulit,  neque  Nisardi,  qui  iisdem  in  verbis  inscientiam 
quandam  ostendit,  testimonium  est  premendum:  cui  nihil 
in   conspectu    erat,    quam  quod   jam  multis   annis  ante 


1)  „En  effet,  beaucoup  d'Italiens  s'y  trompèrent,  entre  autres 
Tiraboschi.  Mais  les  objections  simultanées  de  Riccoboni  et  de 
Lipse,  fortifiées  plus  tard  de  quelques  lettres  inédites  de  Sigo- 
nius, dans  lesquelles  celui-ci  avoue  la  fraude,  ne  laissèrent  bien- 
tòt  plus  de  doute  à  perso-nne".  —  cfr.  M.  Charles  iNisard:  Le 
triumvirat  littéraire  au  XVIe  siècle.    Paris  1852.  pag.  65. 

Tiraboschius  in  libro,  queni  supra  dixi,  scripserat,  servatas 
esse  literas  Sigonii  ad  Camillum  Coccapanum  datas,  in 
quibus  sermo  est  de  consolationis  libro,  tanquam  esset 
Sigonii.  Quae  epistola  quum  pridie  Idus  Novembr.  a.  1582 
jam  esset  scripta,  Tiraboschius  effici  posse  hac  ex  re 
est  arbitratus,  Sigonium  consolationem  confecisse  *)• 
Cujus  equidem  animo  gaudenti  ac  liberiti  essem  sententiae, 
dummodo  ne  omnia,  quae  dixi,  repugnarent,  et  alia  in- 
veniremus  ad  eam  fulciendam  argumenta,  quae  tamen 
desunt.  Neque  impedimur,  quominus  statuamus,  jam 
a.  1582  nonnulla  consolationis  exemplaria  formis  de- 
scripta  fuisse,  quorum  unum  alterumve  Vianellus  simul 
cum  literis  supra  memoratis  ad  Sigonium  misit,  ut  cum 
aliis  judicium  de  libro  daret 2)  ;  reliqua  autem  anno  de- 
mum  sequenti  in  publicum  esse  edita.  —  Quae  etsi  sola 
nituntur  conjectura,  nihil  tamen,  quod  a  verisimilitudine 
abhorret,  in  se  continent;  minio,  si  ita  statuerimus, 
omnia  inter  se  bene  consonant.  — 

Sed  jam  nonnullos  scriptiunculam  meam  intento  animo 
perlegentes  vehementer  audio  exclamare:  „At  tu,  cuinam 
auctori  consolationem  nostrani  vindicare  studuisti?"  Quibus 


1)  Presso  il  Sig.  Marchese  Lodovico  Coccapani  conservansi  qui 
in  Modena  molte  lettere  originali  del  Sigonio  a  Camillo  Coccapani 
uomo  assai  dotto  di  queir  età,  e  di  lui  amicissimo.  Or  in  una 
de'  12.  di  Novembre  del  1582,  così  gli  scrive:  ,. Ella  dimandi  alla 
Signora  Tarquinia  (Molza),  se  ha  havuto  una  mia  lettera  con  un 
mio  libro  de  consolatione ,  il  quale  scrivea  eh'  Ella  mostrasse  a. 
V.  S.,  il  parere  della  quale  desidero  intorno  a  quello".  —  cfr. 
Tiraboschi,  storia  della  letteratura  ital.  Tom.  I.  p.  315.  Not. 

2)  cfr.  p.  60.  Cujus  epistolae  quamquam  nescio  annum,  quum 
inspicere  eam  non  licuerit,  tamen  non  dubito,  quin  hoc  anno  sit 
scripta. 

ut  respondeam  atque  ut  demonstrare  possim,  qui  mea 
opinione  libri  auctor  fuerit,  ad  aliam  quaestionis  partera 
transeamus.  — 


Caput  III, 

De  consolationis  auctore  conjectura. 

Supra  jara  commemoravi,  Scharffium  sententiam  pro- 
tulisse,  alium  quendam  fuisse  libri  auctorem;  scribit  enim 
sub  finem  commentationis  haec:  „Quodsi  conjecturis  in- 
dulgere liceat,  ego  scriptum  hoc  Sigonii  temporibus  paulo 
antiquius  dixero,  et  a  viro  quodam  fortassis  sub  finem 
saeculi  XV  inter  primos  literarum  restauratores,  Ciceronis 
valde  studioso,  animi  stilique  exercendi  causa  conscriptum 
dixerira;  ut  potè  quo  mos  nimis  servilis  Ciceronem  solum 
imitandi,  qui  hic  passim  elucet,  vigebat,  et  doctissimis 
etiam  hominibus  sermo  adhuc  luculentus  fluere  deprehen- 
debatur."  —  Sic  de  libri  auctore  Scharffius,  quocum 
ejusdem  sum  sententiae,  quamquam  longius  progressurus. 
Novam  enim  proponam  de  libri  auctore  conjecturam,  quam 
ita  probabilem  judico,  ut,  si  demonstravero,  operae  pre- 
tium  mini  fecisse  videar.  Nimirum  scriptam  esse  consolatio- 
nem  saeculo  XV,  attamen  non  sub  finem,  sed  potius  primis 
saeculi  decenniis,  arbitror,  eamque  scripsisse  videtur 
Gasparinus  Barzizius  Bergomas;  omnia  enim,  quae  de  eo 
memorantur,  conveniunt  in  consolationis  auctorem,  neque 
ullum  est  indicium,  quod  repugnet.  Sed  opus  est  testi- 
moniis,  quae,  quoad  potuero,  afferam.  Quoniam  autem 
rei  cujusvis  ratio  tribus  maxime  cernitur  partibus,  hanc 
divisionem    ita   sequi   sustinui,   ut    osténderem   primum, 

Gasparini  (sic  eum  nominare  modo  liceat,  modo  Barzi- 
zium,)  temporibus  Ciceronis  scripta  maxime  imitatos  esse 
eruditos;  tum  Barzizium  ad  stilum  ingeniumque  exercen- 
dum  et  Ciceronis  Iibros  perite  explevisse  atque  restituisse 
et  per  se  literas,  quibus  eum  est  imitatus,  scripsisse; 
denique  in  ipsa  ejus  scribendi  ratione  et  libris  inesse 
argumenta  quaedam  ad  demonstrandum  ea,  quae  volo.  — 
Veniam  dent,  quaeso,  lectores  benevoli,  si  longius  repe- 
tam  orationem;  attamen  sic  faciendum  puto.  —  Paucis 
jam  attigi,  Ciceronis  Iibros  magni  fecisse  et  ut  eos  prae- 
ter  alios  haberet,  operam  dedisse  Petrarcham,  cui  Ci- 
cero, ut  ita  dicam,  lumen  fuit  eloquentiae  maximum  idem- 
que  ingenio  praestantissimus  Roraanorum  scriptor,  qui  non 
solum  forma  et  lingua,  sed  etiam  argumentis  librorum 
omnes  superaret *).  Cujus  in  Ciceronem  studii  atque 
amoris,  eum  aetate  simul  accrescentis,  finem  non  fecit 
Petrarchae  mors;  ipse  enim  discipulis  et  amicis  quasi 
calcaria  adhibuerat,  ut  Ciceronis  Iibros  prò  viribus  con- 
quirere  pergerent,  quo  ejus  praestantiam  in  dies  magis 
cognoscerent.  Quae  stimulatio  quam  bene  cesserit,  satis 
est  notum  neque  mibi  animus,  ut  hac  de  re  dicam,  nisi 
quod  sufficit,  Joannem  Ravennatem,  celeberrimum  Pe- 
trarchae discipulum,  qui  non  minus  summo  in  antiquitatem 
maximoque  in  Ciceronem  ardore  inflammatus  erat  prae- 
ceptore,  omnium  animos  ad  accuratam  Ciceronis  cogni- 
tionem  concitasse.  Oualem  habuerit  eventum,  neque 
minus  quanto  ipse  impletus  fuerit  in  Ciceronem  amore, 
Leonardi  Bruni  discipuli  demonstrant  verba,  Joannem  ju- 


1)  cfr.  ad  viros  illustr.   vett.  lib.  ep.  II.  pag.  705. 

vante  deo  eos,  qui  audiebant  orationes,  infiammasse,  ut  in 
studia  humaniora  artesque  liberales  summa  industria  in- 
cumberent  et  Ciceronem  imitarentur  *)•  Poslquam  igitur 
Petrarcha  Ciceronem  posuit  antiquorum  temporum  monu- 
menta, quod  pie  revereri  deberent  omnes  quodque  ne- 
quiret  quisquara  neque  imitari  neque  oratione  assequi:  — 
Ravennas  longius  progressus,  Ciceronem,  quem  et  ipse 
omnibus  vidit  superiorem,  exemplum  proposuit,  quod  so- 
Ium  aemularentur.  Neque  emortuum  est  hoc  Ciceronem 
imitandi  studium  simul  cum  ejus  morte;  jam  enim  literae 
in  omnes  vitae  conditiones  alias  ideas,  ut  ita  dicam, 
rerumque  notitias  induxerant.  Antiquitas,  quoad  ipsa, 
antea  occulta  et  quasi  involuta,  omni  honestissimorum 
virorum  studio  et  diligentia  partim  erat  aperta,  partim 
quotidie  magis  magisque  e  tenebris  et  silentio  profere- 
batur,  summum  esse  videbatur  pulcherrimumque  exemplum, 
quod  cognitum  habere  non  sufficeret,  cujus  comprobatio 
potius  et  vita  et  rebus  praestanda  esset  cujusque  pretium 
tum  demum  recte  perspici  posset,  si  quisque  quam  maxi- 
mam daret  operam,  ut  imitatio  omnium  ejus  monumen- 
torum  literarumque  ad  similitudinem  rei  effingeretur.  Ita- 
que  factum  est,  ut  omnes,  qui  tum  vivebant,  viros  uno 
tenore  antiquitatis  studia  concelebrasse  videamus  maxima- 
que  cura  Ciceronem,  qui  iis  quasi  totius  antiquitatis  vi- 
carius  et  lumen  quoddam  exstitit,  imitatos  esse  dispositione, 
forma,  materia,  stilo,  maximeque  sermone  librorum.  Quo 
autem  magis  f elicite r  atque  accurate  evenit,  ut  imitando 


1)  cfr.  Voigt,  die  VViederbelebung  des  classischen  Alterthums. 
Berlin  1859.  pag.  128. 

Ciceronis  verba  et  ingenium  exprimerentur,  eo  magis 
scriptor  quivis  potuit  sperare,  comprobationem  sibi  tribu- 
endam  certam  fore  et  magnam  *).  — 

Quae  quum  ita  essent,  quid  facilius  inveniri  potuit 
imitandi  studio,  quam  ut  talem  tractarent  materiam,  in 
qualem  ipsius  Ciceronis  opera  jara  investigata  optime 
convertere  potuerunt,  praesertira  quum  Petrarcha,  cujus 
admonitiones  semper  sunt  sequuti,  excitasset  animos,  ut 
attenderent?  En  locum,  ad  quem  compositionem  atque,  ut 
ita  dicam,  fabricationera  annectere  possumus  consolationis, 
quae,  ut  jam  breviter  commemoravi,  non  est  a  falsario 
quodam  scripta,  sed  de  qua  rectius  judicaverimus  con- 
tendentes,  eam  ad  ingenium  stilumque  exercendum  esse 
compositam.  — 

Petrarcha,  quum  consolationem  anxie  quaesitam  non 
invenisset,  iis,  qui  ipsum  sequebantur,  negotium  manda- 
verat  libri  quaerendi,  et  quum  nusquam  inveniretur,  libri 
commemoratione  eoque,  quod  quasi  digito  conspicuum 
fecerat,  in  Lactantii  scriptis  inesse  consolationis  reli- 
quias 2),  subjecerat,  ut  fragmenta  ibi  servata  propius 
aspicerentur.    Atque  ita  facile  quemquam  in  consolationis 


1)  Liceat  mihi  hoc  loco  afferre,  quae  de  ilio  tempore  paucis, 
attamenrem  optime  describentibus  verbis  dicitBernaysius:  „Kunst- 
lerischer  Gestaltungstrieb  thit  liberali  und  iibermàchtig  hervor; 
man  glaubte  das  Gegebene  sich  erst  dann  anzueignen,  wenn  man 
es  nachmachte;  daher  die  imitatio  veterum,  das  oberste  Gesetz 
und  die  beengende  Schranke  dieser  Periode,  und  daher  auch  der 
Anstoss  zu  so  vielen  unechten  Machwerken,  die  sich  aus  jener 
Zeit  besonders  in  der  laleinischen  Litteratur  eingenistet  baben". 
—  cfr.  Joseph  Justus  Scaliger,  von  Jacob  Bernays.  (Berlin  1855.) 
pag.  5.  sq. 

2)  cfr.  de  ocio  relig.  lib.  IL  pag.  320. 

restitutionem  incidere  potuisse,  quum  hac  re  et  optìrae 
fragmenta  illa  cognoscere  posset,  neque  minus  aptum 
Ciceronis  stilum  ingeniumque  imitando  assequeretur  argu- 
mentum,  cui  verbis  disserendo  praeter  illa  fragmenta  alios 
quoque  locos  ex  ejusdem  scriptoris  libris  sumptos  adbi- 
bere  posset:  jam  non  est  opus  exponere.  Alucinantium 
autem,  ut  judicium  meum  de  libro  aliis  reddam  verbis, 
Italorum,  quales  tot  illa  aetas  tulit,  consolationis  scripto- 
rem  quoque  unum  fuisse,  quamquam  doctiorem  sane 
ceteris  neque  raro  satis  acutum,  jam  satis  potest  osten- 
dere  circulatoria  libri  loquacitas,  qua  easdem  res  ter 
quaterve  recoquere  non  veretur.  —  Sed  haec  missa  fa- 
ciamus;  aliquanto  enim  longius,  quam  a  principio  con- 
stiti, me  video  prove ctum,  quam  ob  rem  ad  ea  redeo, 
quae  rem  nostram  propius  tangunt.  — 

Eo  tempore,  quo  omnes  Ciceroni  sese  tradebant,  vitam 
egit  Gasparinus  Barzizius,  cui  a  patria  cognomen  erat 
Bergomati.  Cujus  de  auctoritate  atque  gravitate  in  lite- 
ramni  campo  quidquam  dicere  etsi  hujus  loci  non  esse 
arbitror,  liceat  tamen  afferre,  quae  de  eo  dixit  Furiettus, 
qui  ejus  gravitatem  optime  agnovit.  „Usque  adeo,  Inquit, 
Gasparinus  provexit,  ut  ipsae  (literae)  omnia  ei  ornamenta 
referrent  accepta.  Nam  conquisitis  undique  Ciceronis 
libris,  qua  in  re  praestanda  nec  solertia  defuit,  nec  dili- 
gentia;  ratus  sui  muneris  partes  esse,  ut  ii  quam  casti- 
gatissimi  legerentur,  id  temporis,  quod  publicis  et  privatis 
lectionibus  habendis  non  tribuebat,  quodque  corporis  quieti 
ac  alimento  non  concedebat,  totum  in  illis  emendandis 
collocabat.  Hanc  ob  causam  assidua  ac  familiari  Marci 
Tallii  lectione  exsaturato  facile  fuit  latinae  linguae  ve- 


—     86     — 

nustatem  docendo  scribendoque  attingere,  et  variis  elo- 
quentiae .  luminibus  aspersimi  sermonem  in  lucem  pro- 
ferre  *)•"  Haec  de  Gasparino  Furiettus;  nobis  autem 
maxime  est  respiciendum,  eum  fuisse  latini  sermonis  ob- 
servatorem  utique  diligentissimum,  qui  jam  latius  ceteris 
eloquentiae  fines  protulit,  quam  ob  rem,  ut  cum  Furietto 
loquar,  maxime  dignus  esse  videtur,  quem  omnis  poste- 
ritas  gravissima  commendatione  prosequatur  Sed  haec 
hactenus.  — 

Vidimus  modo,  Barzìzium  prae  ceteris  labori  improbo, 
ut  Ciceronis  libros  undique  conquisitos  emendaret,  totas 
ingenii  vires  attulisse.  Quacum  librorum  emendatione 
naturali  quadam  societate  conjunctum  est,  quod  de  Ga- 
sparino refertur,  locos  etiam  non  integros  eum  restituisse 
et  supplevisse.  Hic  non  erit  dicendi  locus,  quantum  in 
Quintiliani  aliorumque  scriptorum  libris  expleverit;  non 
tamen  praetermittendum  existimavimus,  quod  dignum  me- 
moria visum,  nonnullorum  Ciceronis  librorum  lacunas  eum 
supplevisse.  Qua  de  re  Blondus  Flavius  Foroliviensis  in 
„Italia  illustrata  de  Romandiola"  (p.  346),  postquam 
narravit,  a  Gerardo  Landriano,  Laudae  tunc  episcopo, 
maximis  in  ruderibus  codicem  Ciceronis  pervetustum 
esse  inventum,  adjicit:  „Continebat  is  codex  praeter 
Rhetoricorum  novos  et  veteres,  qui  habebantur,  tres 
quoque  de  Oratore  integerrimos,  Brutum  de  oratoribus 
claris,  et  Oratorem  ad  Brutum  M.  Tullii  Ciceronis:  unde 
liberatus  est  bonus  ipse  vir  Gasparinus  ingenti,  quem 
assumpserat,   labore   supplendo    quoad  poterat,   librorum 


1)  Barzizii  opp.  praef.  p.  XXXIII. 

de  Oratore  defectus  *)."  Quibus  ex  verbis  apparet,  eum 
ejusmodi  labori  dedisse  operam.  Accedi! ,  quod  ipse 
Barzizius  ejusdem  rei  est  auctor,  qui  in  epistola  ad 
Henricum  quendam  Veronensem  sic  scribit:  „Haec  autem 
res  maxime  fecit  me  hujus  toi  libri  (commentarii  in  of- 
ficiomm  Ciceronis  libros,)  avidum,  quod  vellem  industria 
mea  supplere,  quidquid  tempori  detractum  est2)."  — 
Quae  ut  facere  posset,  maximam  utilitatem  attulit,  quod 
literis  et  sermone  Ciceronis  valde  fuit  eruditus.  Sed 
ne  rursus  de  Ciceronis  imitatione  dicam.  Adjumento 
etiam  erat  magna  memoriae  felicitas,  quam  facile  agno- 
scimus  ex  ubertate  exemplorum  ex  historia  graeca  et 
romana  petitorum,  quae  omnibus  in  scriptis  reperiuntur. 
Quantum  vero  Barzizius  in  versandis  Ciceronis  libris  ea 
indole  sit  adjutus  quamque  alienos  non  sensus  solum, 
sed  etiam  loquendi  genera  quasi  imbiberit  et  sua  fecerit, 
jam  non  erit  dicendum;  permulti  enim  librorum  loci  satis 
possunt  declarare.  —  Neque  tamen  acquievit  in  lacunis 
librorum  Ciceronis  maximam  partem  servatorum  explendis, 
sed  alia  etiam  scripta  per  se  ipsum  composuit,  quibus 
Ciceronis  stilum  ingeniumque  est  imitatus;  quod  videre 
licet  ex  „epistolis  ad  exercitationem  accommodatis", 
quas  Furiettus  Tullianum  nitorem  redolentes  appellare  non 
dubitat 3).  Quare  ubi  vidimus,  Gasparinum  mutilatos 
Ciceronis  libros  supplevisse  et  ad  exercitationem  stili 
scripta  composuisse,  in  quibus  tota  expressa  est  Ciceronis 
scribendi  ratio:    nihil   obstat,   quo    minus   contendamus, 


1)  Barz.  opp.  praef.  p.  XLI. 

2)  eod.  p.  136. 

3)  cfr.  eod.  praef.  p.  XIII. 

consolationem,  quam  nihil  esse  nisi  excercitium  quoddam 
(liceat  ea  voce  hac  in  re  uti,)  supra  diximus,  a  Gaspa- 
rino  esse  scriptam,  dumraodo  alia,  quae  in  promptu  sunt, 
argumenta  opinionem  nostrani  confirmaverint.  De  quììfus 
priusquam  dicam,  ne  moleste  patiaris,  quaeso,  si  aJiam 
rem,  quae,  quamquam  levioris  est  momenti,  mihi  quidem 
tamen  non  omnino  supervacanea  videtur,  breviter  attfgero. 
Vera  enim  libri  aetas  et  origo  certius  etiam  dejinietur, 
si  dixero,  Gasparino  omnes  in  manibus  fuisse  lil/ros,  ex 
quibus  hausta  videtur  consolatio.  Est  autem  jaiji  pridem 
a  viris  doctis  #ea  inter  consolationem  et  Cicerocis  libros, 
maximeque  Tuscull.  disputt.  multorum  locorum  similitudo 
observata,  ut  manifestum  sit,  ejus  auctorem  sive  ad 
verbum  sive  immutata  locutione  ex  his  hausisse.  Acce- 
dunt  permulta  ex  Valerio  Maximo  sumpta  exempla.  Ne- 
que  minus  alios  adhibuit  auctor  libros,  velut  Lactantii, 
Hieronymi,  Plinii.  Quos  omnes  in  manibus  Barzizii  fuisse, 
tum  ipsius  verba  nobis  testante  *)?  tum  eo,  quod  vulgo 
ferebantur,  non  est  opus  magna  temeritate,  ut  colligamus, 
Gasparinum  quoque  eos  vel  possedisse,  vel  facile  impe- 
trasse. Longe  autem  alia  esse  videtur  ratio  libri,  cujus 
notitiam  Imbuisse  consolationis  scriptor  ipse  confitetur 
quemque  ad  idoneorum  exemplorum  commemorationem 
saepius  adhibuit.  De  Herodoti  enim  historiarum  lfbris, 
utrum  in  Gasparini  manibus  fuerint  necne,  nullum  habe- 
mus  certum  ab  ipso  testimonium.  Quo  mea  quidem 
opinione  non  est  opus;  nihil  enim  impedit,  quominus 
statuamus,  Gasparinum  Herodoti  historias  cognosse,  dum- 


1)  cfr.  Barz.  opp.  p.  150.  209. 

modo  meminerimus,  primis  jam  saeculi  XV  annis  Colucium 
Salutatimi,  ut  graecos  haberet  historiae  scriptores,  ope- 
ram  dedisse  J);  facile  enim,  ut  Herodoti  liber,  quem 
paucis  annis  post  per  Italiani  invenimus  notum,  jam  tunc 
illuc  deferretur,  fieri  potuit.  Quod  si  statuerimus,  omnes 
difficultates  infringemus.  —  Et  cave  credas,  illis  tempo- 
ribus perpaucos  viros  notitiam  habuisse  linguae  graecae, 
neque  Barzizium  literarum  graecarum  fuisse  peritum; 
satis  enim  habeas,  me  verba  attutisse  Leandri  Alberti, 
qui  in  libro  „descrizione  dell'  Italia"  (fol.  368),  Furietto 
teste  2),  Gasparinum  linguae  graecae  aeque  ac  latinae 
peritum  appellare  non  dubitavit.  Accedit,  quod  ex  ipsius 
Barzizii  scriptis  apparet,  eum  graecorum  scriptorum  co- 
gnosse  libros,  de  quibus  judicium  fert  quibusque  est 
usus;  quod  mea  quidem  sententia  non  potuit,  nisi  linguae 
cognitionem  habuisset  scriptaque  legisset.  —  Sed  trans- 
eamus  ad  alia  et  videamus,  num  ex  ipsius  scriptis  opi- 
nionis  nostrae  testimonium  afferre  possimus.  — 

Qui  linguam  latinam  cognoscunt  eamque  cum  judicio 
ac  ratione  legere  didicerunt,  eorum  nemo  ignorat,  ne 
optimos  quidem  Romanorum  scriptores  omnibus  vitiis, 
quorum  causas  non  semper  possumus  tribuere  librariis, 
immunes  fuisse,  quum,  etsi  non  soloecismos  et  barbaris- 
mos  adhibuerint,  tamen  nonnunquam  a  vera  scribendi 
ratione  ac  via  aberraverint.  Neque  minus  Idem  invenie- 
mus  in  recentiorum  scriptis,  qui,  quamquam  rarissime, 
tamen  pravum  adhibuerunt  vocabulorum,  formularum,  sae- 


1)  cfr.  Voigt,  libr,  laud.  p.  130. 

2)  Barz.  opp.  praef.  p.  XLIII. 

pissime  quoque  constructionum  usum.  Quod  si  ad  Ga- 
sparini  scripta  accommodaverimus  et  cum  iis  consolatio- 
nem  contulerimus,  tamen,  quamquam  non  semper  eadem 
prorsus  atque  congrua  apud  eum  habemus  exempla,  fa- 
cile ab  aliorum  locorum  similitudine  haud  pauca  invenie- 
mus  opinionis  nostrae  argumenta.  — 

Sic,  ut  ad  singula  transgrediar,  in  consolatjone  voca- 
bula  quaedam  sunt,  rarissime  a  scriptoribus  latinis  ad- 
hibita,  quae  in  Gasparini  libris  eadem  leguntur,  et  si 
non  sunt  prorsus  eadem,  alia  tamen  adhibuit  verba,  quae 
non  minus  sunt  inusitata,  ita  ut  facile  appareat,  non 
jacere  totam  conclusionem,  si  contenderimus,  eum,  qui 
bis  usus  est  verbis,  illa  quoque,  quae  in  consolationis 
libro  nos  offendunt,  adhibiturum  fuisse,  si  necessitas 
postulasset.  — 

Primi  jam  consolationis  a  Cicerone  scriptae  adversarii 
librum  eo  improbarunt  subditicium,  quod  in  eo  invenirentur 
verba,  quibus  Cicero  nusquam  esset  usus;  quorum  sunt 
captivitas,  imperitia,  caelestis  patria.  —  Eadem  autem 
apud  Gasparinum,  quamquam  omni  cura  Ciceronis  stilum 
et  sermonem  imitari  studuit,  saepissime  inveniuntur.  Sed 
haec  parva  et  praetermittenda.  —  Alia,  dixerit  quispiam, 
in  consolatione  esse  verba  rariora,  quae  Barzizius  non 
adhibuit.  Quod  quidem  concedendum  est:  attamen  aliis 
usus  est  verbis,  quae  simillima  sunt  istis  a  consolationis 
auctore  usitatis.  Si  igitur  in  consolatione  legimus  voces, 
a  scriptoribus  tantum  prope  obscuris  adhibitas,  velut  „ab- 
surditatem,  profligationem" ,  etc:  eo  magis  cogimur,  ut, 
dummodo  semper  meminerimus,  Gasparinum,  ut  Tullii 
sermonem  et  nitorem  exprimeret,  operam  dedisse,  simili- 


-     91     - 

tudinem  quandam  esse  statuamus  consolationis  cum  ejus 
scriptis,  quimi  multa,  quae  in  ipsius  libris  nec  prope  us- 
quam  alibi  inveniuntur,  adhibuerit  verba,  velut  „desola- 
tioneni,  prolixitatem,  adversitatem"  etc.  Cui  rei,  ut- 
cunque  est,  niajorem  tamen  vini  non  tribuimus;  plus 
auctoritatis  habere  videtur  alia.  Riccobonus  enim  jam 
pronuntiavit,  non  congruere  cum  linguae  ingenio,  si  con- 
solationi  adhibita  essent  vocabula,  velut  „osor,  detractor", 
et  similia,  quorum  significatio  pluribus  et  per  ambitum 
verborum  proprie  esset  enuntianda,  ut  scribendum  fuisset: 
„qui  odit,  qui  detrahit"  etc.  Atque  contra  hanc  senten- 
tiam  equidem  non  sum  contenturus;  id  unum  commemo- 
rare placet,  nos  Gasparini  scripta  oculis  perlustrar! tes 
piane  et  omnino  hanc  latinae  linguae  legem,  ut  ex  Ric- 
coboni  sententia  hunc  usum  nominare  velini,  neglectam 
videre,  quum  contra  sermonis  ingenium  iterum  ac  saepius 
verba  adhibuerit  simillima,  velut  „miratorem,  gestorem, 
auxiliatorem",  et  plura  ejusdem  generis,  salva  Ciceronis 
imitatione.  Quae  res  nonne  adjuvat  opinionem  meam? 
Accedunt  alia  argumenta.  Manifestum  enim  linguae  men- 
dum,  quo  jam  Riccobonus,  ut  librimi  adulterinum  esse 
probaret,  est  nixus,  continent  consolationis  verba  haec 
(§.  37):  „Sed  Crantor  noster  patri,  filii  mortem  aeger- 
rime  ferenti,  responsum  ait  datum  esse  in  psychomantio, 
filio  suo  bene  beateque  esse"  etc.  —  Quodsi  in  Barzizii 
libris  quaerimus,  in  complura  ejusdem  generis  menda  in- 
cidimus,  ex  quibus  efficitur,  ut  consolationis  originem  di- 
lucide cognoscere  possimus.  Unum  tantum  afferam  ex- 
emplum,  quo  sententia  mea  fulcitur.  „Vale,  inquit,  et 
commenda  me  Petro  nostro  nomini  ornalissimo,   et  sibi 

prò  me  dicas  multas  gratias  1).u  —  Neque  minus  pro- 
babilem  reddit  opinionem  meam  aìius  consolationis  locus, 
in  quo,  qui  librum  funditus  repudiarunt,  sunt  nixi.  Legi- 
mus  enim  §.  72:  „Non  enim  is  ego  sum,  qui  auimum 
simul  cum  nomine  interire  putem."  Sic  scribere  potuisse 
negarunt  Ciceronem,  qui  Platonis  doctrinam  esset  sequu- 
tus,  quum  hic  docuisset,  hominem  non  interire,  sed  cor- 
pus solum;  hominem  autem  esse  re  vera  animum.  Quae 
res,  utcunque  se  habet,  magni  nobis  est  pretti  hic  locus; 
Gasparinus  enim  non  dubitavit  dicere,  hominem  interire2). 
—  Unam  praeterea  consolationis  cum  Barzizii  scribendi 
ratione  similitudinem  paucis  attingere  praestat,  quae,  quum 
pertineat  ad  verba  non  ita  inter  se  conjuncta,  ut  latinae 
linguae  fert  consueiudo,  majorem  fortasse  argumentandi 
habet  vim.  Legimus  enim  in  consolatione  (§.  134):  „Nam 
si  mors  ipsa  dolore  suo  corpus  usque  eo  cruciaret  atque 
angeret,  ut  haec  doloris  edere  indicia  cogeretur,  negari 
profecto  non  posset,  quin  dolorem  non  levissimum  mors 
ipsa  esset  adlatura."  —  Tali  verborum  compositione  et 
constructione  nemo,  quantum  equidem  scio,  est  usus.  Si 
tamen  Gasparini  scribendi  rationem  comparaverimus,  si- 
millimum  et  maxime  genuinum  iuveniemus  locum,  qui 
non  patitur  nos  dubitare,  quin  ipse  hac  in  re  non  offen- 
derit,  quum  simillima  usus  sit  constructione  non  quotidiana. 
„Quoties  enim,  inquit,  illud  immortalitate  dignum  ingenium 
considero,  —  non  video,  quin  sperare  simile  ornamentum 
possimus  3)."  Sed  haec  de  pravo  verborum  usu  et  con- 
structione satis  esse  dieta  puto.  — 

1)  Barz.  opp.  p.  295.  cfr.  p.  194.    —   2)  cfr.  eod.  p.  81.  — 
3)  eod.  p.  24.  — 

Accedunt  autem  ad  hanc  sirailitudinem  complures  in 
Gasparini  scriptis  enuntiationes,  quae  cum  quibusdam  con- 
solationis  dictis  ad  verbum  fere  conveniunt.  Quarum  me 
omnes  allaturura  neque  quisqam  erit,  qui  exspectet,  neque 
multis  est  opus;  proponam  igitur,  quae  maxime  memora- 
biles  mihi  sunt  visae.  Jam  Gasparini  verba:  „Quid  enim 
accidere  homini  in  vita  potest,  quod  non  divinitus  impri- 
mis  ei  contigerit"  *),  noDÌS  afferunt  memoriam  eorum, 
quae  consolationis  auctor  ab  initio  scripsit  et  compluries 
iteravit.  Neque  opus  est  multis  verbis,  ut  similitudinem 
quandam  iu  consolationis  (§.  74)  et  Barzizii  (p.  198) 
locis  cognoscamus.  Sententiam  enim,  summam  esse  ra- 
tionem  et  sapientiam,  humanae  necessitati  imperare  neque 
dolori  cedere,  exprimit  Gasparinus  hisce:  „doces,  nullum 
esse  dolorem  tantum,  cui  tandem  vir  sapiens  non  im- 
peret."  —  Levioris  sane  haec  sunt  momenti,  neque  minus 
leve  est  argumentum,  si  memoraverimus,  Gasparinum 
pariter  atque  consolationis  auctorem  scripsisse,  unam  con- 
solari rem,  quod  nihil  mali  mortuo  cuiquam  potuisset 
accidere  2).  Maximam  autem  et  verborum  et  sententiae 
similitudinem  inveniemus,  si  verba  consolationis  (§.  199), 
quae  afferam:  „nihil  enim  praestantius  aut  beatius  acci- 
dere homini  potest  quam  eo  loco  donari,  in  quem,  ut 
ascenderent  urbis  nostrae  conditores"  etc,  —  contule- 
rimus  cum  Barzizii  verbis  hisce:  „Persuadeamus  igitur 
nobis  ipsis,  —  nihil  omnium  potuisse  huic  optimo  Regi 
melius  accidere,  quam  ut  ad  eum  locum  ascenderet,  unde 
huc  nobis  a  Deo  missus  fuerat"  3).  —  Porro  est  simi- 


1)  Barz.  p.  58.  —  2)  eod.  p.  25.  —  3)  eod.p.  97. 

litudo  magna  inter  consolationis  verba  (§.  §.41  et  42) 
et  ea,  quae  Gasparinus,  ut  amicum  consolaretur,  scrìpsit: 
„Quod  unum  certe  gravissimum,  ac  durum  fateor;  sed  in 
hoc  virtutis  erit  tuae,  quantum  praestes,  caeteris  ostendere  : 
si  enim  fietibus  fata  vincerentur,  non  id  quidem  tibi  soli 
concederem;  sed  me  lacrymarum  tuarum  socium  et  par- 
ticipem,  quamdiu  flendum  esset,  baberes.  Nunc  vero 
cùm  id  à  nobis  fieri  non  liceat,  neque  si  fieri  posset,  à 
docto  viro  optandum  sit;  magis  videndum  est,  qualiter 
Deo  gratificandum  sit,  quod  talem  virum  habuerimus; 
quam  dolore  confici,  quod  amisimus"  *).  —  Eandemque 
sententiam,  quam  auctor  noster  exprimit  §.  §.  43  sqq., 
hisce  scribit  Gasparinus  verbis:  „nec  repugnandum  natu- 
rae,  nec  obsistendum,  etiamsi  possis,  ab  hominibus  sa- 
pientissimis  accepi.  Quae  vero  nostra  negligentià,  aut 
errore  adversa  cadunt,  ea  meo  judicio  sapiens:  qui  nihil 
praestandum  esse  à  nobis  praeter  culpam  judicat:  gra- 
viora  vel  morte,  si  acciderit,  vel  exilio,  ac  paupertate 
ducet"  2).  —  Neque  desiderantur  ea,  quae  consolatio 
(§.  55)  continet,  nihil  valde  grave  accidere  posse  iis,  qui 
spe  jam  propinqua  futuri  boni  recreentur,  apud  Gaspari- 
num,  qui  eandem  sententiam  (p.  330)  hisce  exprimit 
verbis:  „Recte  enim  judicas,  nullum  malum  oportere 
magnum  videri,  quod  breve  futurum  sit";  atque  se  ipsum 
consolatur  cogitatione,  non  diu  sibi  carendum  esse  fratre 
mortuo  3).  —  Huc  accedit  alia  sententiae  verborumque 
similitudo  maxima.  Ut  enim  in  consolatione  (§.  49  sqq.) 
legimus,  tempore  dolorem  evanescere;  turpeni  tamen  stul- 


1)  Barz.  opp.  p.  197.  —  2)  eod.  p.  187.  —  3)  cfr.  eod.  p.  102. 

tumque  esse,  qui  haec  doloris  remedia  exspectet:  sic 
quoque  Gasparinus:  „NuIIus  quidem,  ut  ajunt,  inquit, 
tantus  dolor  est,  quem  longinquitas  temporis  non  minuat, 
atque  molliat:  hoc  te  exspectare  tempus  turpe  est"  *). — 
Adjuvat  praeterea  opinionem  meam  alia  neque  levioris 
momenti  similitudo,  quae  inest  in  consolandi  ratione.  Non 
enim,  quod  sciam,  valde  usitata  est  ratio,  quam  in  con- 
solatone (§.  166)  legimus,  mortem  a  multis  erroribus 
abstrahere  ad  ipsamque  veritatem  cernendam  atque  fruen- 
dam  perducere:  attamen  eadem  sententia  in  epistola  ad 
amicum  consolatoria  usus  est  Barzizius  (p.  120).   — 

Quae  res  quum  paene  omnes  non  sint  rarae,  minime 
miror,  utriusque  scriptoris  easdem  esse  sententias;  ut 
autem  eas  descripserint  verbis  fere  iisdem,  non  casu 
quodam  factum  esse  mini  videtur,  praesertim  quum  ali- 
um  inspicere  possimus  locum,  qui  eandem  sententiam 
eodem  Consilio  adhibitam  continet.  Scribit  enim  conso- 
lationis  auctor  (§.  31):  „Docemur  enim  exemplis  a  pro- 
pagatione  vitae  •  permultos  optimos  et  fortissimos  cives 
incredibiles  hausisse  calamitates",  idemque  infra  (§.  §.115 
et  123  sq.)  exemplis  demonstravit  sententiam,  saepissime 
optatam  fuisse  praematuram  mortem,  neque  quidquam  in 
se  habere,  cur  non  expetatur.  —  Atque  eodem  modo 
Gasparinus  consolatus  est  amicum  quendam  de  filii  morte 
hisce:  „Sed  quaeso,  cùm  sis  egregie  doctus,  et  saepe 
historias  antiquorum  legas,  quem  mihi  ex  summis  viris 
dabis,  qui  non  se  potius  optaverit  in  primis  annis  ado- 
lescente  extinctum,    quàm  tot  adversos  casus,  tot  la- 


i 


1)  Barz.  opp.  p.  197. 

bores,  ac  raolestias  perpeti,  quot  etiara  his,  qui  felicissimi 
habentur,  continue  accidunt":  neque  minus  sententiam 
diuturnitate  vitae  saepissime  omnes  fortunae  contumelias 
experiri  homines,  exemplis  fere  iisdem  exposuit 1  ). 

Nonne  magna  sententiarum  atque  verborum  similitudo 
stupidos  nos  detinet?  Mea  quidem  sententia  nulla  librorum 
similitudo  major  esse  potest,  quam  quae  consolationi  est 
cum  Gasparini  scriptis,  ut,  si  opus  fuerit,  plura  afferre 
possim  opinionis  meae  argumenta,  quum  multa  vocabula 
multaeque  enuntiationes  praeter  allatas  consentiaut.  At- 
tamen  ad  aliam  transeamus  rem,  quae  magis  commonstrat, 
quod  velim.  Ipse  Barzizius  auctor  est  nobis,  sese  saepe 
philosophorum  libros  de  luctu  minuendo  scriptos  legisse 2); 
quibus  ex  verbis  facile  potest  colligi,  eum  materiam  talera 
qualem  consolatio  nobis  praebet,  maximam  acquisivisse, 
atque  ejusmodi  opus  scribendum  tantum  non  abfuisse  ab 
ipso,  quantum  a  Sigonio.  —  Sed  aliud  sententiae  nostrae 
accedere  videtur  argumentum,  quod,  quamquam  solum  non 
magni  faciendum,  tamen  aliis  conjunctum  fortasse  non 
omnino  negligendum  est.  Codex  ille,  cujus  mentionem 
Tiraboschium  fecisse  vidimus,  in  charta  pergamena,  quae 
res  jam  ad  Gasparini  tempora  magis  nos  ducit,  quam  ad 
Sigonii,  scriptus,  Bergomi,  in  ipsa  Barzizii  patria,  ubi  et 
amicos  habuit  et  propinquos,  est  servatus;  qui  quum 
tantum  non  contineret,  quantum  is,  quem  Vianellus  de- 
scribendum  curavit,  mea  sententia  aliud  fuit  consolationis 
exemplar  ab  amico  quodam  Gasparini  factum,  quod  in- 
choatum  reliquit,   quam  ob  rem  non  observabatur,   donec 


1)  Barz.  opp.  p.  119.  —  2)  eod.  p.  187. 

denuo  repertum  Beltramellus  in  bibliothecam  recepit.  — 
Sed  utut  haec  res  se  habet,  quum,  ne  in  mera  somnia 
haec  de  Gasparino  consolationis  auctore  abeat  conjectura, 
intra  fines  nobis  sit  consistendum,  ad  aliud  accedamus 
argumentum,  quod  maximam  fortasse  habet  vim.  Quid 
enim  de  sermone  atque  lingua  dicam  consolationis?  quae, 
quamquam,  ut  supra  dictum,  eleganter  quidem  et  satis 
latine  scripta,  tamen  exsanguis  est  omnique  vi  atque  ve- 
hementia  caret.  Quoad  vero  de  Gasparini  ingenio  ex 
literis  nobis  servatis  colligere  licet,  homo  fuisse  videtur 
multae  eruditionis  et  linguae  latinae  peritissimus  :  attamen 
iisdem  ex  vitiis  omnia  scripta  laborant,  quibus  consolatio, 
neque  minus  egent  orationis  gravitate  ac  nervis,  ut  totum 
habeamus  Gasparini  ingenium,  dummodo  consolationem 
unam  legerimus.  — 

Quae  quum  ita  sint,  verisimilitudinem  certe  attingere 
mihi  videor,  contenturus,  Gasparinum  fuisse  consolationis 
auctorem;  vidimus  enim,  eam  esse  ingenii  exercitationem 
quandam,  ad  Ciceronis  stilum  imitandum  scriptam;  vidi- 
mus, Gasparinum  tales  ad  exercitationem  accommodatas 
literas  composuisse,  ejusque  stilum  et  sermonem,  quam- 
quam Tullianum  nitorem  redolentem,  tamen  fuisse  tam 
exsanguem,  quam  consolationem  :  nihil  igitur  obstat,  quin, 
quum  maximam  et  verborum  et  sententiarum  consolationis 
cum  Barzizii  scriptis  similitudinem  cognoverimus,  statua- 
mus,  eundem  esse  et  consolationis  et  eorum  auctorem.  — 
Sed  noli  putare,  non  esse  sumendum,  eundem  scriptorem 
easdem  sententias,  eadem  fere  verba  bis  vel  pluries  ad- 
hibuisse,  quam  ob  rem  alium  quemquam  libri  nostri  au- 
ctorem   fuisse   obtineamus,    necesse   sit.      Talem   enim 

dubitationem  nullam  esse,  ex  se  patet  neque  opus  est 
disputatione.  Omnibus  enira  hominibus  accidisse  puto,  ut, 
si  jam  antea  rem  aliquam  in  scriptis  tractaverint,  in  ea 
iteruni  pertractanda  easdem  sententias  iisdem  fere  verbis 
vel  inviti  exposuerint.  Quod  si  de  Barzizio  dictum  puta- 
verimus,  facile  inveniemus,  recognosse  ipsum  alterum 
locum  reminiscendo,  quum  alterum  scripsit.  —  Rectius 
fortasse  majorique  cum  verisimilitudine  dixerit  quispiam, 
nos,  si  Gasparinus  fuisset  libri  auctor,  vestigia  quaedam 
hujusce  rei  vel  minima  inventuros  sive  in  ipsius,  sive  in 
amicorum  scriptis.  Attamen  ne  hoc  quidem  loco  ullum 
praesidium  sibi  petere  possunt,  qui  Gasparino  consolatio- 
nem  vindicari  posse  negant;  cogitandum  enim  est,  ex 
innumerabilibus  virorum,  qui  eo  tempore  florebant,  scriptis 
unam  tantum  eamque  minimam  partem  prelo  subjectam 
esse;  reliquos  autem  libros  tuni  perditos  esse,  tum  in 
Italiae  bibliothecis  jacere  et  situ  corrumpi,  quoad  editor 
aliquis  eorum  misereatur.  Et  ut  ad  Gasparini  redeam 
scripta:  jam  Furiettus  scribit,  vel  amissos  esse  quosdam 
ejus  libros,  vel  detrimento  desiderari *).  Quae  res  ut- 
cunque  se  habet,  nullam  esse  causam  contendendi  non 
inveniri  ulla  libri  a  Barzizio  scripti  vestigia,  apparet. 

Attamen  si  totam  de  consolationis  auctore  conjecturam 
retractamus,  id  mihi  est  concedendum,  totam  de  libri 
origine  et  auctore  quaestionem  tantum  abesse,  ut  ad  finem 
adhuc  sit  perducta,  ut  disputatio,  quae  longe  quidem  est 
impeditior,  a  me  nondum  ita  sit  excussa  atque  exquisita, 
ut  certi  quidquam  pronuntiare  audeam.    Argumenta  enim, 


1)  Barz.  opp.  praef.  p.  XllU  sq. 

in  quibus  nititur  opinio  mea,  non  omnem  expellunt  dubi- 
tationem,  quamquam  ad  persuadendum  magis  sunt  ac- 
commodata,  quam  quae  adhuc  de  libro  statuerunt  viri 
docti.  Una  me  consolatur  res,  fieri  saepissime  in  talibus 
quaestionibus,  ut  non  primo  impetu  ad  finem  sint  per- 
ductae.  Majorem  fortasse  fructum  cepissem,  si  omnes 
mihi  in  manibus  fuissent  libri,  quibus  erat  opus,  ut  haec 
disquisitio  persolveretur;  paucis  enim  tantum  uti  licebat, 
neque  eos  quidem  habuissem,  nisi  maxima  atque  piane 
singularis  ili.  Hertzii  prospexisset  liberalitas.  Quam  ob 
rem  quantum  ei  debeo,  equidem  nunquam  obliviscar; 
libellus  autem  meus  voluntatis  professione  excusabitur.  — 

ernardus  Augustinus  Schulz,  fidel  catholicae  ad- 
dictus,  natus  sum  Valcii,  urbe  quadam  Borussiae  occidentalis,  a. 
d.  XIII.  Cai.  Septemb.  a.  MDCCCXXXVI,  patre  Stephano,  matre 
Ju liana  e  gente  Zubdargiana.  Parentes  operibus  rusticis 
victum  quaerebant.  Pater,  quem  praematura  morte  fere  viginti 
tribus  abhinc  annis  ereptum  doleo,  omnem  mei  educandi  curam 
matri  reliquit.  Quae  quanta  pietate  atque  diligentia,  quantaque 
assidua  omnium  virium  contentione,  ab  avia  materna  venerabili 
egregioque  vitrico  fideliter  adjuta,  me  a  prima  infantia  eduxerit 
et  vitae  necessaria  doctrinaeque  praesidia,  omnibus  curis  atque 
laboribus  parata,  mini  prospexerit,  neque  hic  est  locus  scribendi 
neque,  si  vellem,  verbis  exprimere  possem.  Infantiae  annis  per- 
actis,  quum  elementis  literarum  puerilibus  in  schola  patriae  pu- 
blica  institutus  essem,  progymnasium  Valcense  per  sex  annos  et 
dimidium  frequentavi;  tum  ut  literis  vacare  pergerem,  Tremesnam 
me  contuli,  ubi  sub  Friderici  Schneideri  directorio  fiduciario 
gymnasium  eo  tempore  floruit.  Optime  de  me  meruerunt  prae- 
ceptores,  imprimis,  quem  modD  dixi,  Schneiderus,  cujus  quo- 
que quum  publica,  tum  privata  institutione  factum  est,  ut  veterum 
literarum  studium  magis  magisque  mihi  piacere  coepisset;  quam 
ob  rem  mortem  ejus  praematuram  acerbissime  tuli.  — 

Examine  rite  superato,  auctumno  a.  MDCCCLV  academiam 
Monasteriensem  adii,  ubi  per  sex  mensium  et  anni  spatium  philo- 
logiae  et  theologiae  operam  navavi  et  Winiewskii,  Seni  ut  e  ri 
aliorumque  vv.  ili.  ili.  lectiones  frequentavi.  Unde  Tubingam  pro- 
fectus  per  duo  semestria,  quorum  alterum  in  theologiam,  alterum, 
animo  a  theologiae  studiis  avocato,  in  philologiam  verti,  magno 
cum  meo  comraodo  scholis  interfui  Hefelii,  Kuhnii.  Reiffii, 
Rappiì,  Teuffelii  etc.  —  Denique  solam,  ut  dixi,  philologiam 
amplexus  almam  petii  Gryphiam,  ut  militiae  officium  absolverem, 
imprimis  autem,  ut  literarum  studia  prosequerer  scholisque  inter- 
essem  vv.  ili.  ili.  Schoemanni  etHertzii;  qui  progressus  meos 

in  philologia  faciendos  insigniter  adjuverunt  disputationibus  atque 
ingeniosa  veterum  scriptorum  interpretatione ,  et  ea  in  me  erant 
comitate,  ut  nunquam  mini  deessent  neque  quaerenti  neque  ro- 
ganti, qui  etiam  permiserunt,  ut  disciplinis  suis  in  seminario*  pa- 
tologico interessem:  quam  ob  rem  iis  optime  de  me  meritis  ma- 
ximam debeo  graliam.  Imprimis  Hertzii  v.  ili.,  qui  in  disser- 
tatone scribenda  consiliis  librisque  me  adjuvit,  piane  singularis 
adeundi  facilitas  maxime  omni  tempore  mini  erit  praedicanda.  — 
Sed  praeter  veteres  literas  aliis  non  abfui  studiis,  quum,  quae 
antea  jam  inceperam,  hic  quoque  pergerem,  historiaeque  Schae- 
fero  illustrissimo  praestantissimoque  duce  omni  cura  vacarem, 
neque  minus  in  Germanorum  linguam  Hoefero,  v.  ili.  h.  t.  re- 
ctore  magnifico,  adjutore  optimo  incumberem.  Atque  in  his  om- 
nibus disciplinis  quantos  habuerim  praeceptores ,  qui  me  diligen- 
tissime  Consilio  et  re  sunt  tuiti,  semper  admodum  gaudeo  neque 
obliviscar;  ne  tamen  animi  cogitationes  in  adulationem  auctae  vi- 
derentur,  neve  quisquam  putare  vellet,  me  hoc  auribus  solis  de- 
disse, ab  omni  jam  abstinere  malui  laudatone.  — 

/.  Non  fuit  constituta  respublica  Romana  ad 
privatam  cìvium  prosperitatem  alque  commoditatem. 

2.  Versus  Iliad.  XI,  489—91  sumpti  videntur  ex 
Carmine  quodam  celebrante  res  ab  Ajace  feliciter 
gestas. 

3)  Falluntur,  qui  Tacitum  dialogi  de  orati,  au- 
ctorem  fuisse  negant. 

4.  Tacit.  histt.  lib.  1,  cap.  7  verbo:  „et  inviso 
semel  principe  seu  bene  seu  male  facta  premunì" 
etc.  correclione  egent. 

5.  Juven.  salir.  XIV,  229  legendum  esse  puto:  »Et 
quin  per  fraudes  patrimonio  conduplicare i(-  etc.  — 


